
Tiskanje i razpačavanje dopušteno odlukom Državnog izvještajnog 
i promičbenog ureda br. 3696/42 redni broj 14. od 3. travnja 1942. 


Predgovor 

Već odavno se osjeća potreba izdanja »Pregleda 
hrvatske povijesti «, u iscrpnom ali kratkom i pre- 
glednom obliku. 

Grada je u ovom pregledu sastavljena prema 
školskim knjigama i u skladu sa napredkom sa¬ 
dašnje hrvatske povijesne nauke, koja je velikim 
koracima pokročila naprijed. 

U Zagrebu, mjeseca rujna 

S. A. 

Hrvatska zemlja 

Granice. Hrvatska zemlja po doseljenju Hrvata u ove 
krajeve (prva polovica VII. st.) prostirala se je na 
jugu do rijeke Bojane i Drima, na istoku do Drine 
i Dunava, na sjeveru do Dunava, Drave i Mure, a 
na zapadu do Sutle, Risnjaka, Raše i do Jadranskog 
mora. 

Geografska podjela. Hrvatsku zemlju možemo po njenim 
geografskim osobinama podijeliti u tri dijela. Prvi 
je Posavska Hrvatska (Hrvatsko Međurječje ili 
Nizinska Hrvatska), između Drave i obronaka Di¬ 
narskog spleta. 

Drugi je Planinska Hrvatska između Risnjaka, 
Dinare i Drine, a treći dio je Primorska (Dalma¬ 
tinska) Hrvatska, koja obuhvaća Primorski krš. 
Radi različitih geografskih prilika pojedinih di¬ 
jelova, hrvatska se zemlja nije razvijala jedinstveno 
nego podvojeno, i to je mnogo utjecalo na tok 
događaja hrvatske povijesti. 

Stari narodi na tlu Hrvatske 

U XIII. st. pr. Kr. novonadošli Iliri potisnuše na istok 
Tracane, najstarije stanovnike na tlu Hrvatske. 

Početkom IV. st. pr. Kr. Celti (Gali), koji su došli sa 
sjeverozapada, pokore Ilire, nastane se između Kupe 
(Golapis), Save (Saus) i Drave (Draus) i razdijele 
se na više plemena sa sjedištem u Segestici (Siscia 
= Sisak).' 

Sredinom IV. st. pr. Kr. Celti đopru prema jugu i jugo¬ 
istoku do mora, ušća Neretve i Morave, a Iliri se 
ili izmiješaše s njima ili, se povukoše na jug. 

STARI NARODI NA TLU HRVATSKE 


Celtsko-ilirska plemena u hrvatskoj zemlji bila su: Arđi- 
jejci između Neretve (Naro) i Vojuše (Aous) sa 
središtem u Risnu (Rhizon), a zatim u Skadru 
(Scodra). Delmati (Dalmati) između Neretve i Krke 
(Titius) sa središtem u Delminiumu (na Duvanj- 
skom polju). Liburni od Krke do Raše i na otocima 
sa središtem u Skradinuj (Scardona). Japudi između 
Risnjaka, Kupe, Une (Oeneus) i Velebita (Bebia). 
Kolapiani na donjoj Kupi i Savi sa središtem u 
Sisku. Varciani između Sutle i Lonje. Jaši od 
Varaždina do Daruvara. Breuci , ovima na istok, 
do Osijeka i Broda i na desnoj obali Save. Aman- 
tini u, Srijemu uz Dunav (Danuvius). Skordisci oko 
ušća Save u Dunav do Morave. Ditioni između 
gornje Krke, Une i Unca. Dindari na istok njima 
uz Dinaru. Dezitiati u porječju gornje Bosne (Ba- 
sania) do Drine (Drinus). Sardeati na gornjem 
Vrbasu (Urpanus) i Rami. Mezeji od Sane do donje 
Drine. Narezeji na desnoj obali gornje i srednje 
Neretve, a s lijeve strane Daorsi. Dokleati u po- 
rječju Zete i Morače (Oriunđes) sa središtem u 
Duklji (Dioclea). 

Grci. Grci Dorani iz Sirakuze (Sicilija) za tiranina Dio- 
nizija I. Starijega, nešto prije 385. pr. Kr. osnivaju 
naseobinu na Visu, odatle u Trogiru (Tragurion) i 
Stobreču (Epetium) kao (po svoj prilici) i na Kor¬ 
čuli (Corcyra Nigra). U isto doba naseliše se Parani 
na Hvaru (Pharos). Još su grčka naselja: Narona 
na ušću Neretve (Vid kod Metkovića), Epidaur 
(Cavtat) i Risan (Rhizon). Grcima su ove naseobine 
služile samo u trgovačke, a ne i u kolonizatorno- 
političke svrhe. 


RIMLJANI 

Rimljani 

Polovinom 111. st. pr. Kr. Ardijejci osnovaše svoju po¬ 
sebnu snažnu državu pod kraljem Agronom, po¬ 
svetivši se gusarstvu. Ovo se gusarstvo osobito 
raširilo za njegove nasljednice, mudre kraljice Teute , 
ugrožavajući grčke naseobine, Grčku i rimske 
trgovce. 

230. pr. Kr. rimski senat šalje braću Gaja i Lucija Ko- 
runkanija, da traže zadovoljštinu. Nato Teuta dade 
ubiti Lucija i to bi povod dugim i teškim borbama 
Između Ilira i Rima. 

229. pr. Kr. do 9. posl. Kr. traju te borbe, u kojima jedno 
za drugim ilirsko pleme podpada pod rimsku vlast. 

9. posl. Kr. Tiberije porazi dalmatinsko-panonske ustaše 

pod vodstvom dvojice Batona i time se učvrsti 
rimsko gospodstvo. 

Rimsko uređenje. Osvajajući pojedine ilirske zemlje Rim¬ 
ljani su ih pridruživali svojoj novostvorenoj pro¬ 
vinciji Iliriku. 

10. posl. Krista, razdijeliše Ilirik na dvije provincije: Pano¬ 

niju i Dalmaciju. 

Panonija še je prostirala od Dunava do preko 
Save i sezala je duboko u alpinske predjele. 
Granice Dalmacije bile su na sjeveru: Risnjak, Ko- 
čevlje, poviše Ogulina, Topusko (Ad Fines), Donja 
Sana, planina Kozara, Doboj i Jadro, pritok Drine. 
Na istoku: Kolubara, zapadna Morava, Ibar i Mat 
u Albaniji, a na jugozapadu Jadransko more. Prema 
tome je rimska Dalmacija obuhvatala ne samo da¬ 
našnju Dalmaciju nego i dio Hrvatske, najveći dio 
Bosne, Hercegovinu, Crnu Goru i zapadnu Srbiju. 
Ovo je prvi najširi rimski pojam Dalmacije, koji je 

RIMLJANI 


kao geografski pojam faktično i postojao sve do 
kraja VII. st. poslije Krista. 

između 105. i 107. posl. Kr. za cara Trajana, Panonija 
je crtom od ušća Vrbasa u Savu, na Blatno jezero 
i na Ostrogon, bila razdijeljena na zapadnu ili 
gornju (Pannonia Superior) i na istočnu ili donju 
(Pannonia Inferior). 

297. posl. Kr. za Dioklecijana te dvije Panonije razdi¬ 
jeljene su tokom rijeke Drave u četiri, od kojih su 
dvije bile na hrvatskom tlu i to: Pannonia Savia 
(Ripariensis ili Interamnea) sa središtem u Sisku i 
Pannonia Inferior (Sirmiensis) sa središtem u 
Sirmiumu (Hrv. Mitrovica). Dalmacija je bila raz¬ 
dijeljena crtom Buđva-Drina također na dva dijela: 
Dalmaciju sa središtem u Saloni (Solin) i Praevalis 
sa središtem u Skodri. 

Znatnija rimska mjesta (kolonija, municipium, oppidum). 
u Panoniji su bila pored već spomenutih: Aqua 
Viva (Varaždin), Aquae Jassae (Varaždinske To* 
pliće), Andautonia (Šćitarjevo^ kraj Zagreba), Aquae 
Balissae (Daruvar), Marsonia (Brod na Savi),Mursa 
(Osijek), Cibalae (Vinkovci), Cuccium (Ilok), Tau- 
runum (Zemun) i Bassianae (Petrovci). 

U Dalmaciji osim Salone i Skodre: Albona (Labin), 
Tarsatica (Trsat), Senia (Senj), Corinium (Karin), 
Aenona (Nin), Jader (Zadar), Scardona (Skradin), 
Tragurium (Trogir), Delmis (Omiš), Muicurum 
(Makar), Epiđaurum (Cavtat), Butua (Budva), Olci- 
nium (Ulcinj), Monetium (Brinje), Arupium (Prozor 
kod Otočca), Bistue Nova (Zenica), Bistue Vetus 
(Rama), Clambetae (Obrovac), Asseria (Podgrađe 
kod Benkovca), Varvaria (Bribir), ( Burnum (Šupljaja 
između Knina i Kistanja), Promona (Tepljuh), 
Aequum (čitluk kod Sinja), Tilurium (Trilj), Del- 

minium (Duvno), Bigeste (Ljubuški), Narona (Vid 
kod Metkovića). Otoci: Absyrtides (Cres i Lošinj) 
sa gradom Apsorus (Osor), Curictae (Krk), Arba 
(Rab), Panodus (Pag), Solentia (Šolta), Brattia 
(Brač), Pharus (Hvar), Issa (Vis), Corcyra Nigra 
(Korčula), Ladesta (Lastovo) i Melita (Mljet). 

Uprava. Svakoj provinciji na čelu bijaše namjesnik (le- 
gatus Augusti pro praetore), imenovan od cara, koji 
je imao građansku (upravno-sudačku) i vojničku 
vlast. Za Dioklecijana bude napose imenovan voj¬ 
nički zapovjednik (dux), a napose civilni upravitelj 
(praeses). U svakoj provinciji bio je i financijalni 
ravnatelj (procurator Augusti) y koji je nadzirao 
carske prihode, naročito one iz zlatnih i srebrenih 
rudnika. Provincija je bila podijeljena na sudske 
okruge (conventus). Tako je Dalmacija imala tri 
konventa, sa sjedištima u Skardoni, Saloni i 
Naroni. 

Vojska je bila smještena po raznim predjelima provin¬ 
cije i prebivala je u utvrđenim logorima (castrum), 
iz kojih su kasnije nastali mnogi gradovi. Glavna 
je njena zadaća, da čuva granicu (limes) od provale 
barbara. Zato su duž Save, Drave i Dunava bile 
sagrađene mnoge utvrde (castella), u kojima su 
budno stražile brojne posade. Rimski vojnici bili su 
glavni romanizatori Dalmacije i Panonije, pa se 
trački i ilirski jezik ubrzo izgubio ispred latin¬ 
skoga. 

Ceste. U Dalmaciji i Panoniji sagradiše Rimljani u voj¬ 
ničke svrhe brojne izvrsne ceste, koje su silno po¬ 
magale širenju trgovine, povezujući razna mjesta i 
krajeve. Glavne su bile: t. zv. primorska cesta: 
Akvileja, Tarsatica, Salona i Skodra. Zatim cesta 
od Senja preko Otočca na Bihać, Jedna iz Salone 

RIMLJANI 


preko Knina Unom na Bihać, a druga preko Za¬ 
greba, Siska do Sirmija i od Ptuja preko Varaždina 
11 a Osijek. 

Materijalno blagostanje 1 duševna obrazovanost za rim¬ 
ske uprave u obim ovim provincijama bila je 
velika. U Saloni je sagrađen amfiteatar i vodovod, 
Siscia ima kovnicu novca, a Sirmij carsku palaču, 
amfiteatar i tvornicu oružja. Kraj Salone gradi 
Dioklecijan svoju glasovitu palaču (kasniji Split). 
Panoni su vrijedni obrtnici, umjetnici i kipari. 
Veoma je znamenito rudarstvo: zlato se ispire u 
rijekama Fojnici, Željeznici, Gornjem Vrbasu i 
Lašvi. Srebreni, olovni, bakreni i željezni rudnici 
također su u Bosni (Domavia — Gradina kraj 
Srebrenice, Busovača, Fojnica). 

Kršćanstvo je bilo i u I. st., a jače širenje nastade u dru¬ 
goj polovici III. st. U Dalmaciji dolaskom sv. Ve- 
nancija i osnutkom biskupije u Saloni (prvi biskup 
sv. Dujam f 304), a u Panoniji osnutkom biskupije 
u Siscii (sv. Kvirin *t 303.), Cibalama i u Sirmiumu 
(sv. Irenej). 

u IV. st. podpuno su pokrštene obje ove provincije i 
provedena crkvena organizacija. Za savsku i sri¬ 
jemsku Panoniju bio je metropolita u Sirmiumu , 
s podređenim biskupima (sufraganima) u Siscii, 
Mursi, Cibalama i Bassianama. 

441. za provale Huna srijemski metropolita pređe u 
Solun i time nestane ta nadbiskupija, te sisački 
biskup podpade pod metropolitu u Saloni. 

Salonski metropolita imao je sufragane — biskupe 
u Rabu, Zadru, Skradinu, Naroni, Epidauru, Bistue 
Novi, Luđrumu (kraj Knina), Makru i t. đ. 

I arijeva nauka imala je svojih pristaša u Pano¬ 
niji, ali su oni već krajem IV. st. bili sasma 
istrijebljeni. 

Seoba naroda. Provale barbarskih naroda (napose Ger¬ 
mana) u rimsko carstvo imaju cilj, da osvoje 
Italiju. Put ih je vodio većinom preko Panonije 
i Dalmacije, pa su zato obje ove zemlje od druge 
polovine III. st. stalno na njihovom udaru. 

395. razdijeli car Teodozije rimsko carstvo na dva 
dijela: istočno (bizantinsko) s Carigradom i zapadno 
s Rimom na čelu. Tom prilikom Dalmacija i Pano¬ 
nija podpadoše pod zapadno , a Praevalis pod istočno. 
Ova razdioba imala je ne samo političkih, već i 
kulturnih i vjerskih posljedica, s vidljivim tragovima 
do danas. 

441. osvoje Huni srijemsku Panoniju, a nakon smrti 
Atiline (f 453.), ona podpade pod istočno rimsko 
carstvo. 

493. zavladaju Dalmacijom i Panonijom (savska i sri¬ 
jemska) Istočni Goti , pod svojim vođom kraljem 
Teodorikom. 

535. započe s njima rat bizantinski car Justinijan I. i 
oni izgubiše obje ove zemlje, koje podpadoše pod 
istočno carstvo. 

Podjela hrvatske povijesti 

Hrvatska povijest prikazuje događaje iz prošlosti hrvat¬ 
skog naroda i možemo je podijeliti u sedam glavnih 
odsjeka ili doba. 

I. doba ili protohistorija (do svršetka VIII. st.) obuhvaća 
pradomovinu, seobu i dolazak Hrvata u ove hrvatske 
zemlje, pokrštenje i život. 

Dr. Antoljak: Pregled hrv. povijesti 2 

II. doba (800.—1102.). Tada se postepeno uređuje Hrvat¬ 

ska pod svojim knezovima i kraljevima i oslobađa 
tuđinske vlasti u borbi protiv Bizanta, Venecije i 
drugih, koji smetaju njenom ujedinjenju i samo¬ 
stalnosti. 

III. doba (1102.—1527.) t. j. od personalne unije s Ugar¬ 

skom do izbora Habsburgovaca. U Hrvatskoj cvate 
feudalizam i traje stalna borba za dalmatinske gra¬ 
dove i borba s osmanlijskim carstvom. 

IV. doba (1527.—1790.). Borba se nastavlja sa tim car¬ 

stvom. Istovremeno Habsburgovci nastoje što više 
skučiti Hrvatsku, a to nastojanje dostiže vrhunac 
za Marije Terezije i Josipa II. 

V. doba (1790.—1868.). Nakon francuske revolucije, koja 

u Hrvatskoj ima slabi odjek, dolazi jedan dio 
zemlje pod Napoleona I. Stvara se hrvatski pre¬ 
porod, koji dovodi do rata s Mađarima (1848.). 
Bachov apsolutizam naročito utiče na prilike u 
Hrvatskoj, koja nakon toga koleba između Ugarske 
i Austrije i sklapa pod pritiskom vanjskih doga¬ 
đaja nagodbu s Ugarskom. 

VI. doba (1868.—1918.). Traje u Hrvatskoj borba protiv 

te nagodbe i jača pod vodstvom oca domovine 
dra Ante Starčevića nacionalna svijest, koju pokuša 
ugušiti oštri režim bana Khuen-Hedervarya. Na¬ 
kon raznih političkih peripetija, Hrvatska ulazi u 
Svjetski rat. 

VII. doba (1918.—1941.). Nakon toga rata Hrvati su u 

sklopu nove države i tek 10. travnja 1941. dobijaju 
poslije duge i ustrajne borbe svoju državu. 


I. DOBA (DO SVRŠETKA VIII. STOLJEĆA) 

I. doba (do svršetka VIII. stoljeća) 

Slaveni kao pripadnici arijske (irtdogermanske) rase sta¬ 
novahu po svoj prilici u Poleziji (Polesje), u tro¬ 
kutu Brest-Litovsk-Mohilev-Kijev. Već prije Krista 
pomiču se odatle prema zapadu, jugozapadu i jugu. 
Glavno im je zanimanje: ratarstvo, stočarstvo i 
ribarstvo. Stanovali su u drvenim kućama ili su 
ih gradili od pruća i oblijepili ilovačom. Oruđe, 
oružje i odjeća im je bila jednostavna. 

Početkom VI. st. Dnjestar dijeli slavenska plemena na 
dvije grupe: Ante i Slavene. Anti su bili između 
Dnjestra i Dnjepra i od Crnoga mora do Visle, a 
Slaveni između Dnjestra i Donjeg Dunava, u Kar¬ 
patima i njihovim ograncima i u Podunavlju. 
I jedni i drugi imali su zajednički jezik i običaje. 
Vjerovali su u jedno glavno božanstvo (Perun) 
i u razna manja božanstva (vile, vukodlake, zmajeve, 
suđenice, more i t. đ.). 

Polovinom VI. st. sva antska plemena sačinjavaju jaki 
savez s knezom na čelu. Hrvati u Povislju pripadali 
su Antima. 

Po najnovijim znanstvenim istraživanjima izgleda, 
da Hrvati nisu bili u početku slavenskog već iran- 
sko-alanskog podrijetla (iranska teorija). 

Po drugom mišljenju u znanosti, bili bi Hrvati 
gotskog podrijetla. Oni su se poslavenili po jednima 
još u Zakarpaću, a po drugima u našim krajevima 
(gotska teorija). 

Međutim su ovo sve samo mišljenja (teorije), za 
koje treba povijesnih potvrda. 

U prvoj polovini VI. st. Slaveni (u užem smislu) stanuju 
u današnjoj Besarabiji, Moldavskoj, Vlaškoj i u 

sjeveroistočnoj Ugarskoj (do Tise i Dunava) razdi¬ 
jeljeni na mnogo plemena. 

Od g. 547. Slaveni, koji su stvorili u Vlaškoj jaku sa¬ 
veznu državu (Slavinija), nastoje preći Dunav i 
nastaniti se na Balkanu. 

558. sklopivši Avari savez sa Justinijanom, prolaze sje¬ 
vernom obalom Crnoga mora i pokoravaju mnoga 
hunska i antsko-slavenska plemena, došavši u 
Dobruču. 

o. 560. pokoriše Avari Ante, koji se g. 583. oslobađaju 
njihovog jarma. Za cara Justina II. (565. 578.) idu 

Avari preko Zakarpaća na sjeverozapad do Labe i 
pokore gotovo sva antsko-slavenska plemena, osim 
onih u Slaviniji. 

567. potukavši Gepide naseljavaju se Avari u današnjem 
Banatu i Bačkoj , zauzimaju cijelu Panoniju osim 
Srijemske, koja je pod vlasti Bizanta. Podunavlje 
posta središte njihove države. 

568. —582. traju teške borbe između Avara i Bizanta za 

Srijemsku Panoniju. U međuvremenu slavenski ži- 
valj naseljuje krajeve uz Savu, Dravu, Blatno jezero 
i prodire duboko u alpinske predjele (Norik). 

Od 578. Slaveni iz Slavini je neprestano ugrožavaju bi¬ 
zantinsko carstvo prelazeći Dunav. Ni Avari, kao 
saveznici Bizanta, ne mogu ih svladati, već ih samo 
prisile na plaćanje danka. 

583. -602. Anti su u neprestanim borbama s Avarima. 

584. dolaze Slaveni iz Slavinije do Carigrada. 

589. do Peloponeza, 

592. car Mauricije (582—602.) protjera Avare s desne 
obale donjeg Dunava i iz Tracije, te očisti Balkan 
od Slavena. 

593. bizantinski strateg Prlsk’o, prešavši donji Dunav, 
potuče u Slaviniji dva tamošnja kneza, ali ostale 
nije mogao svladati, te bude prisiljen na uzmak. 

594. novi vojskovođa, brat Mauricijev Petar, potuče 
kneza Pirogosta, ali Slaveni potukoše njega. 

595. Petar se morade povući na desnu obalu Dunava. 

597. Prisko ponovo prelazi Dunav i njegovim tokom 

ide na Slaviniju. Iste godine avarski hagan Bajan 
iskoristi tu priliku i pođe na rimsku Dalmaciju, ali 
ga Bizantinci potukoše negdje u današnjoj Bosni 
i prisiliŠe na uzmak. 

599. Avarsko-slavenske čete provaljuju preko Dalmacije 
i Istre čak u Italiju. 

601. Bizantinci dopru do avarskih hringova na Tisi i 
zarobe 8.000 Slavena i Avara. 

602. posljednji put se spominje skupno ime Anta. Otada 
se ističu pojedina plemena, koja postaju posebni 
narodi (Poljaci, Česi, Hrvati, Sorbi, Ljutići, Bodrići 
i drugi). 

610.—641. za vladanja cara Heraklija, dok on ratuje protiv 
Perzijanaca, Slaveni , avarski podanici i oni iz Slavi¬ 
nije, poplaviše Balkan i naseliše Dalmaciju, Me- 
ziju, Ilirik, Traciju i Grčku do Peloponeza. Tom 
prilikom propadoše mnoga rimska mjesta kao: Sin- 
gidunum (Beograd), Sardika (Sofija), Skardona, 
Delminium, Narona, Epidarium i 

o. 614. Salona. Stanovnici Epidaura (početak VII. st.) 
odseliše se desetak kilometara na sjever i osnovaše 
na kamenitom poluotočiću pod brdom Srđem grad. 
prozvan Ragusium (Ragusa), kasniji Dubrovnik. Sve 
do XII. st. ovaj grad nije izgubio svoje romansko 
obilježje. Do 1205. on je pod Bizantom i za svoje 
vinograde i maslinike izvan gradskih zidina plaća 
susjednim knezovima danak u zlatu t. zv. mogoriš 

626. nakon slavensko-avarškog poraza ispod zidina Cari¬ 
grada, oslabi avarska država. To iskoristi Franak 
Samo i osniva posebnu slavensku državu. 

poslije 630. pridružuju se Samovoj državi, vjerovatno 
i Hrvati, koji su stanovali na Gornjoj Visli (Mala 
Poljska) u Bijeloj Hrvatskoj, sa središtem oko 
Krakova. 

oko 30-tih godina VII. st., kako piše bizantinski pisac car 
Konstantin VII. Porfirogenet (912.—959.), na poziv 
cara Heraklija dolaze Hrvati, pod vodstvom petero 
braće (Kluk, Lovel, Kosenc, Muhlo i Hrvat) i dviju 
sestara (Tuga, Vuga) iz Bijele Hrvatske preko Sa- 
move države i provaljuju u rimsku Dalmaciju . 
Pobijede Avare i oslobode tamošnje podjarmljene 
Slavene, te ih sami podvlastiše i tako postadoše 
vladajući sloj nad njima. 

Od početka VH. st. do svršetka VIII. st. od raznih ple¬ 
mena i župa stvara se posebna državna tvorevina: 
Primorska Hrvatska od Raše do Cetine i Vrbasa, 
njenog vladara zovu Grci arhon, Latini dux, a 
domaći mu je naslov vjerovatno bio knez. On je 
nosilac upravne, sudbene i vojničke vlasti, prizna¬ 
vajući bizantinsko vrhovništvo. 

Posavska Hrvatska je ostala do 791. ili 796. pod 
vlašću Avara. U krajevima između Cetine i Neretve 
stanovali su Neretvani; od Neretve do Dubrovnika 
Zahumljani; od Dubrovnika do Kotora Travunjani 
i odatle do Drima Dukljani. Hrvatsko je ime u 
ovim zajednicama ustupilo pred onim geografskim. 

Od 640. pa do početka IX. st. nema toliko povijesnih po¬ 
dataka, da bi se po njima utvrdio potanji tok 
razvitka Hrvata u novoj postojbini. Tada traje na¬ 
rodnosna i kulturna simbioza između novonadošlih 

Hrvata i slavenskih starosjedilaca. Iako su Hrvati 
došli na rimsko tlo, oni se nijesu poromanili već 
su pohrvatili Romane. 

641. šalje papa Ivan IV. rodom iz Dalmacije, poslanstvo 
na čelu s opatom Martinom, da pregovara sa hrvat¬ 
skim poglavicama glede odkupa romanskih zarob¬ 
ljenika. Tako je papa s Hrvatima stupio u vezu i 
otada počinje postepeno njihovo pokrštavanje. 
Budući znamo po izvorima vrlo malo o pokršten ju 
Hrvata, o tom postoje razna mišljenja. Po jednima 
su ovo pokrštenje proveli Franci preko akvilejske 
patrijaršije na početku IX. st., ali to je neodrživa 
teorija. 

1 i 

Svakako se pokrštenje odvijalo od 641. polagano 
sve do početka IX. st. i to po latinskom svećenstvu 
iz dalmatinskih gradova (Konstantin Porfirogenet 
kaže, da su se Hrvati pokrstili za kneza Porge). 

642. kako nam opisuje langobardski povjesničar Pavao 
Đakon (r. o. 720.), Hrvati, kao vojnička skupina, 
upute se sa brodovljem u Južnu Italiju, koja je 
bila bizantinska, s namjerom da ju osvoje. Iskrcali 
su se nedaleko Siponta i urediše na vojnički svoj 
tabor. Tu se sukobiše sa Langobardima, koji su 
ondje osnovali beneventansko vojvodstvo. Ubiše im 
vođu Aja i potukoše mnogo njegove vojske. Ali Ajov 
nasljednik, koji je znao slavenski, poče im govoriti 
njihovim jezikom, iznenada navali na začuđene Hr¬ 
vate, te ih prisili da se povrate u svoju domovinu. 

668.—681. u doba vladanja cara Konstantina IV. Pogo- 
nata i braće mu Tiberija i Heraklija, vjerovatno su 
uređeni, posredovanjem Bizanta, odnosi između Hr¬ 
vata i Romana, koji su još u doba avarsko-sla- 
venske provale pobjegli u gore (oni u unutrašnjosti), 

a oni sa primorja na obližnje otoke, odakle se 
uskoro vraćaju u gradove Split, Trogir i Zadar ili 
osnivaju nova naselja (Dubrovnik). 

Otada Hrvati i Romani žive u prijateljskim i rod¬ 
binskim vezama, što je dovelo do njihovog pohrva¬ 
ćivanja i do jačeg kulturnog razvitka Hrvata. 

Svršetkom VII. ili početkom VIII. st. osniva se u Splitu 
biskupija, čiji biskup ima naslov nadbiskupa, ali 
nije metropolita. Primorska Hrvatska, osim malog 
dijela današnjeg Hrvatskog Primorja, bila je pod 
ovom biskupijom, a njen prvi biskup je bio Ivan 
iz Ravene (njegov sarkofag se i sada nalazi u 
Splitu). 

U drugoj polovici VIII. st. spominje se knez Višeslav, 
čije je ime uklesano na krstionici u Ninu, a sada 
se nalazi u Hrvatskoj Akademiji u Zagrebu. 

JI. doba (800.—1102.) 

788. osvojivši Bavarsku i Istru, Karlo Veliki postade 
susjed Posavske i Primorske Hrvatske i Bizantinske 
Dalmacije. 

791. za avarsko-franačkog rata Posavska Hrvatska, pod 
knezom Vojomirom, oslobađa se avarskog jarma, 
ali priznaje franačko vrhovništvo . 

795. vodi Vojomir franačko-hrvatske čete protiv Avara. 

Poslije 796. vlada u Posavskoj državi sa Srijemom do¬ 
maći knez, kojega je potvrđivao franački kralj. 
On je morao davati svoju pomoć Francima i nje¬ 
gova zemlja stajala je pod nadzorom furlanskog 
markgrofa. 

799. navali furlanski markgrof Erih na Primorsku Hr¬ 
vatsku, ali ga Hrvati poraziše i pogubiše kod 
Lovrane. Novi markgrof nastavlja s ratovanjem. 

početkom IX. st. akvilejska patrijaršija vrši pokrštenje 
u Posavskoj Hrvatskoj, koja je pod njenom vlašću. 

803. nakon nekolikogodišnjeg ratovanja, sklapa bizan¬ 
tinski car Nicifor s Karlom mir u Aachenu, po kome 
su Istra i Primorska Hrvatska došle pod franačku 
vlast, a Venecija i Dalmacija ostadoše i dalje u 
sastavu bizantinske države. Položaj kneza Primor¬ 
ske Hrvatske bio je isti kao i Posavskog, i nad 
njegovom je zemljom vršio nadzor furlanski mark¬ 
grof. 

806. nakon što je izbio novi rat između bizantinskog i 
franačkog dvora, posebno poslanstvo preda Karlu 
Velikom Dalmaciju, što je silno pogodilo Bizant. 

807. i 809. uspostavlja Bizant uz pomoć svoga brodovlja 

vlast u Dalmaciji. 

810. ne uspijeva kralju Italije Pipinu, da ponovno za¬ 
dobije Dalmaciju. 

812. sklopljen je konačni mir u Aachenu između Mi¬ 
hajla I. i Karla. Bizant priznaje Karlu kraljevski 
naslov, odriče se zauvijek Primorske Hrvatske, a 
zadržava Dalmaciju, koju podiže na temat (na 
čelu sa strategom u Zadru), sastavljen od Gornje 
i Donje Dalmacije. Dolaskom Hrvata i stvaranjem 
njihove države, skučen je sada pojam Dalmacije 
na onaj teritorij, koji je ostao u vlasti Bizanta. To 
su bili gradovi: Zadar, Trogir, Split, Dubrovnik i 
Kotor i otoci: Krk, Cres, Osor i Rab. 

Ovakav srednjevjekovni geografski pojam Dalma¬ 
cije postoji sve prve polovice XV. st. 

o. 810.—821. vlada Primorskom Hrvatskom knez Borna. 

o. 810._823. u Posavskoj Hrvatskoj knez Ljudevit. Oba 

kneza priznaju vlast Ludovika Pobožnoga (814. do 
840.), sina Karla Velikoga, za čijeg vladanja slabi 
carska vlast, a diže se moć pojedinaca. 

818. knez Ljudevit šalje caru Ludoviku poslanike, da se 
potuže na nasilja furlanskog markgrofa Kadaloha, 
ali se ovi vratiše sa neuspjehom. 

819. diže knez ustanak u svojoj zemlji protiv Franaka 
i porazi Kadaloha. Istovremeno šalje poslanstvo 
caru, moleći ga da nađe mirno riješen je. Ali ga 
Ludovik odbije. Sada se obraća knez za pomoć 
kod Slovenaca, Borne i bugarskih Timočana i Bra- 
ničevaca. Samo mu se Slovenci i Timočani odazvaše. 
Uskoro novi furlanski markgrof Balderich pokori 
Slovence, a bitka sa Ljudevitom svrši se neodlučno. 
Na povratku knez porazi na Kupi Bornu, dapače 
provali u njegovu zemlju. Ali morade ubrzo odanle 
natrag. Borna i dalje stoji čvrsto uz Franke, a 
Ljudevita pomaže Bizant. 

820. na proljeće Franci provaljuju u Posavsku Hrvatsku 
s tri vojske, ali iako su nanijeli zemlji veliku 
štetu, ne pobijediše junačkoga kneza, te moradoše 
natrag. 

821. uzalud ponovo navaljuju na kneza i zemlju. 

821. — o. 835. u Primorskoj Hrvatskoj knez Vladislav, 

nećak Bornin. 

822. provaljuje jaka franačka vojska iz Italije u Posavsku 
Hrvatsku, koju Ljudevit iscrpljen i ostavljen od 
saveznika napušta i preko Visinske Hrvatske (Bo¬ 
sne) dolazi u Primorsku. 

823. Ljudemisl, ujak Bornin, kod koga se je sklonuo 
Ljudevit, dade ga ubiti. Tako je završio život jedan 
od najvećih Hrvata i jedna od najsvjetlijih pojava 
hrvatske povijesti. Njemu nije bilo suđeno, da 
ostvari moćnu i jedinstvenu hrvatsku državu od 
Alpa i Drave do Jadranskog mora. 

829. zauzmu Bugari Posavsku Hrvatsku, Srijem i dio 
Slavonije stave pod svoju izravnu vlast. 


II. DOBA (800.—1102.) 


27 


829.-838. u nekadašnjoj Savskoj Panoniji vlada knez 
Ratimir pod bugarskim vrhovništvom. 

o.835._0.845. u Primorskoj Hrvatskoj vlada knez Mi¬ 

slav, koji gradi zadužbinu, crkvu sv. Jurja na 
Putalju (Sućurac kod Splita) i obdari ju zemljištem 
i desetinom kliškog kneževskog posjeda. Za nje¬ 
gove vladavine Hrvati ugrožavaju na moru trgovinu 
Venecije, koja hoće da zavlada hrvatskom obalom. 

838. dok su Bugari zabavljeni u Macedoniji, pošalje 
bavarski kralj Ludovik Njemački Ratboda, grofa 
istočne marke (Ostmark), protiv Ratimira, kojega 
ovaj pobijedi. Nato Posavska Hrvatska podpada 
pod Ludovikovu vlast, a Bugari i dalje ostadoše 
gospodari Istočne Slavonije i Srijema. 

839. nakon bezuspješnog ratovanja protiv Hrvata, mle¬ 
tački dužd Petar Trandenik sklapa mir na zaselku 
sv. Martina u blizini Splita sa Mislavom, a zatim 
i sa neretvanskim knezom Družakom, da mogu 
mletačke galije mirno i slobodno ploviti uz hrvatsku 
obalu. 

841. provale Arapi prvi puta u Jadransko more, te 
zapališe Osor i oplijeniše Rose i Kotor. 

842. kod otoka Suska nedaleko Lošinja, arapsko bro¬ 
dovlje smlavi mletačko. Arapi tom prilikom nisu 
pustošili hrvatsku obalu. 

o. 845._o. 864. Trpimir, nasljednik Mislava. 

846. ratuje knez Trpimir sa Bizantom i Venecijom i na 
kopnu i na moru, te kao pobjednik sklapa vrlo 
povoljan mir sa obje zaraćene stranke, čiji nam 
uvjeti nijesu poznati. Po svoj prilici su tada ure¬ 
đene granice između Hrvatske i dalmatinskih gra¬ 
dova, a možda se je tada Venecija obavezala na 
plaćanje godišnjeg danka hrvatskom knezu. 

846.—848. boravi na Trpimirovom dvoru vrlo učeni bo¬ 
goslov Franak, benediktinac Cottschalk, kojega je 
knez upoznao još u Furlaniji. Ta činjenica po¬ 
kazuje visoki kulturni stav Trpimira prema zna* 
nosti. 

o. 850. spominje se Dubrovnik prvi puta u povijesti. 

o. 850. gradi Trpimir samostan na državnom dobru pod 
Klisom (Rižinice), gdje je doveo benediktince, glavne 
nosioce i širitelje tadašnje opće evropske kulture. 

4. ožujka 852. izdaje Trpimir znamenitu ispravu na la¬ 
tinskom jeziku u Biaćima kraj Solina. To je remek- 
djelo kneževe dvorske kancelarije. U njoj dariva 
splitskom nadbiskupu Petru, Mislavovu zadužbinu 
sv. Jurja sa svim posjedom i pravima, kao i sa 
kliškom desetinom i sa još nekim dijelom zemljišta. 
Ova je isprava , ne samo prvi nam sačuvani pisani 
spomenik, već i najstariji spomen hrvatskog imena, 
u kojoj sebe Trpimir naziva »Božjom pomoću knez 
Hrvata« (đux Chroatorum munere divino). 

između 854. i 860. navaljuje bugarski kan Boris na Trpi- 
mirovu zemlju, koja je u Slavoniji i Srijemu gra¬ 
ničila sa Bugarskom. Naime, u borbi između Luđo- 
vika Njemačkog i Bugara, Trpimir je stajao na 
strani prvoga. Pošto je kan bio odbijen, sklopljen 
je mir između oba naroda. 

o. 864. u doba crkvenog raskola Primorska Hrvatska 
prekida vezu sa bizantinskim dalmatinskim grado¬ 
vima u crkvenom pogledu i osniva svoju vlastitu 
biskupiju u Ninu , koju papa Nikola I. potvrdi i 
podvrgne izravno pod svoju vlasi. 

0.864.—876. vlada knez Domagoj, koji nije iz roda Trpi- 
mirovića i došao je na prijestolje revolucijom. 

865« navaljuje na kneza dužd Urso Patricijak, prisili 
ga da zatraži mir i da dozvoli slobodnu plovidbu 
uz hrvatsku obalu. 

867. opsjedaju Dubrovnik uzalud Saraceni. 

871. poziva car Ludovik II. (855.—875.) Domagoja, da mu 
sa hrvatskim brodovljem pomogne osvojiti Bari , 
koji je bio u rukama Arapa. Ovaj mu se kao 
njegov vazal odazove i Bari pade. Dok se je hrvat¬ 
sko brodovlje borilo pod tim gradom, bizantinski 
admiral Niceta Orifa navali na Hrvatsku i opljačka 
je. To je učinio zato, da osujeti pad Barija i da 
vrati Trpimlroviće na prijesto. Tada je uspjelo Bi¬ 
zantu, da učvrsti svoju vlast u Duklji, Travunji i 
Zahumlju i da podvrgne Neretvane, koje su sve¬ 
ćenici iz Carigrada počeli pokrštavati. 

874. ili 875. papa Ivan VIH. piše »slavnom knezu« (glo- 
rioso duci) Domagoju, da kazni gusare, koji pljačkaju 
Mlečane, ali ne postiže ništa. Domagoj ratuje s 
Venecijom sve do svoje smrti, zato je i nazvan s 
njene strane »najgori hrvatski knez« (pessimus 
Sclavorum dux), a njegovi podanici »najgori narod 
Hrvata« (Sclavorum pessime gentes). 

Kako Domagoj brani hrvatsku nezavisnost od vanj¬ 
skih neprijatelja, tako i od unutrašnjih. Naročito 
je nemilosrdan prema pristašama stranke Trpimi- 
rovića, koji rade protiv njega, te i papa mora tu 
posredovati. 

876.—878. našlijediše Domagoja njegovi sinovi nepoznatog 
imena, koji su od oca dobili u baštinu rat sa 
Venecijom i Bizantom i unutrašnje borbe s pri¬ 
stašama Trpimirovića. Stoga ponude mir Veneciji 
i ona ga radosno primi. Ali bizantinski car Bazilije /. 
pomogne Zdeslava, sina Trpimirova, koji ih zbaci, a 

Hrvatsku podloži pod bizantinsko vrhovništvo, čime 
je prestala svaka državopravna veza između Primor¬ 
ske Hrvatske i zapadnog carstva. 

878. —879. Zdeslav. Da si što duže osigura vlast u Hrvat¬ 

skoj, šalje onamo Bazilije I. svoje svećenike, da 
rade za njega. Ujedno odredi (da Hrvate što jače 
privežu uza se), da dalmatinski gradovi plaćaju 
danak hrvatskom knezu, a ne više bizantinskom 
strategu u Zadru. 

879. opći ustanak u Hrvatskoj i protubizantinska stranka 
ubije Zdeslava, a na njegovo mjesto zasjedne 
Branimir. U toj buni uz Branimira je bio i đakon 
ninske crkve Teodozije, kasniji biskup. 

879.—o. 892. knez Branimir, vjerovatno sin Domagojev 
(»đux Cruatorum«.) On je radio na kulturnom i 
materijalnom napredku svoje države. 

879. padom Zdeslava prestaje nad Primorskom Hrvat¬ 
skom bizantinsko vrhovništvo. Nakon što je Bra¬ 
nimir iskazao papi Ivanu VIII. vjersku odanost 
svoju i svoga naroda, papa prizna njega zakonitim 
vladarem, a Hrvatsku nezavisnom državom (21. V.). 

880. car Karlo III. Debeli sklapa petgodišnji savez sa 
Venecijom protiv Hrvata. 

880.— o. 897. vlada u Posavskoj Hrvatskoj knez Braslav, 
vjeran vazal franački. 

884. on se pokloni Karlu III. Debelom u Tullnu kraj 
Beča. 

886. nakon što je uspostavljeno crkveno jedinstvo, dal¬ 
matinski gradovi podpadoše opet pod papinsku 
duhovnu vlast. Nagodbom između Branimira i 
Bizanta, imao je ninski biskup Teodozije postati 
i splitski nadbiskup. Njega je ustoličio akvilejski 
patrijarh \Walbert, a papa ih je obojicu radi toga 
ukorio, ali nije poništio izbor. 

887. potukoše i ubiše Neretvani mletačkog dužda Petra 
Kandijana kod Makarske, kada je ovaj pokušao 
da ih pokori. 

892. sastaje se Braslav sa carem Arnulfom u Hengstbergu 
(Štajerska), gdje se dogovaraju, kako će provaliti 
u Svatoplukovu kneževinu Moravsku. 

o. 892.—o. 900. u Primorskoj Hrvatskoj knez Muncimir, 
sin Trpimirov. 

o. 892.— o .1091. Trpimirovići knezuju i kraljuju u Hrvatskoj. 

892. u parnici između ninskog biskupa Aldefređe i 
splitskog nadbiskupa Petra II., kome pripada za- 
dužbina sv. Juraj na Putalju, dosudi Muncimir 
na temelju Očeve darovnice ovaj posjed Petru II. 

895. sagradi Muncimir zadužbinu sv. Luke na Uzdolju 
kod Knina. 

896. nakon provale Mađara u današnju Mađarsku, pre¬ 
daje Arnulf Braslavu kao feudum Prekodravsku 
Panoniju sa Blatnim Gradom, da ju brani od njih, 
ali je knez slabo što mogao učiniti u tom pogledu. 

o. 897. po smrti Braslava prestaje franačka vlast u 
Posavskoj Hrvatskoj. 

o. 900.—o. 910. vlada stariji sin Muncimirov Petar. 

. o. 910.—o. 928. vlada Tomislav, brat Petrov, koji odbrani 
Primorsku Hrvatsku od Mađara, a Posavsku pri¬ 
druži svojoj državi, koja je graničila sa Bugarskom, 
na crti Donja Bosna-Orljava. 

Poslije 923. Bizant prcdobiva za se Tomislava, protiv 
bugarskog cara Simeona i na Tomislavov zahtjev 
ustupa mu dalmatinske gradove i daje naslov 
stratega (prokonzula). 

924. ili 925. Hrvatska postaje kraljevinom, a Tomislav 
kraljem, kojemu je i Bizant vjerovatno priznao 
taj naslov. 

o. 925. najkasnije, ima Dubrovnik svoga biskupa i auto¬ 
nomnu upravu. 

925. da se urede crkvene prilike u Hrvatskoj, na zahtjev 
Tomislava i svih biskupa, papa Ivan X. šalje biskupe 
Ivana i Leona u tu državu i oni sazivaju crkveni 
sinod u Splitu. Ovdje su stvoreni mnogi zamašni 
zaključci crkveno-moralno-političkog sadržaja. Tako 
se osniva crkvena provincija sa metropolitom na 
čelu (splitski nadbiskup), kome su podvrgnuti ostali 
biskupi (dakle i ninski), a glagoljaše se ne smije 
zaređivati bez dozvole pape. Uz to su određene i 
kazne za razne krivice. Sve ove zaključke odobri 
papa, osim onog, da je ninski biskup Grgur sufragan 
splitskog nadbiskupa, jer je ovaj prvi uložio pro¬ 
svjed. 

926. navali Simeonova vojska pod vodstvom Alogobotura 
na Hrvate, saveznike Bizanta, ali ju oni potukose. 
Posredovanjem papinih 1 poslanika biskupa Madal* 
berta i vojvode Ivana, nagode se Simeon i Tomislav. 

928. papinski poslanik Mađalbert saziva novi sinod u 
Splitu. Zaključeno je, da splitski nadbiskup postaje 
metropolita Hrvatske i Dalmacije, ninska se 
biskupija ukida, a Grgur si može uzeti po volji koju 
drugu biskupiju (ovaj postaje skradinski biskup). 
Papa Leo VI. potvrdi te zaključke, uz malu izmjenu. 
Da su crkvene prilike uređene u Hrvatskoj državi, 
najviše je zasluga Tomislavova. 

o.928._ 0 . 935 . kralj Trpimir II., nasljednik Tomislava. 

931. Hrvati i Bizant pomažu Srbe pod Časlavom, da se 
oslobode bugarskog jarma. 

0.935.—945. kralj Krešimir I. za čije je vlade Hrvatska 
snažna kao za Tomislava i napreduje u svakom 
pogledu. 

945 ._949. Miroslav, nasljednik Krešimira I. Za njega dr¬ 

žava slabi zbog unutrašnjih nemira. Četiri godine 
vodi se borba za prijestolje između Miroslava i 
rođaka mu Mihajla-Krešimira, kojega pomaže Pri¬ 
biva, ban Like, Krbave i Gacke. Ovim nemirima 
okoristi se Časlav i zauze neke pogranične hrvatske 
župe, Bosnu i Neretvansku Krajinu. 

948. kada u dva maha nije mletačko brodovlje ništa 
moglo postići protiv Neretvana, obvezaše im se 
Mlečani plaćati danak za prolaz svoga brodovlja 
po neretvanskim vodama. 

949. —969. mjesto Miroslava, kojega je zbacio Pribina, 

kralju je Mihajlo-Krešimir II. (zvan Krešimir Sta- 
rijji), čija žena Jelena gradi na Otoku (koji čini rje¬ 
čica Jadro u Solinu) zadužbinu i crkvu sv. Stjepana, 
koja je bila grobnica kraljevske kuće i crkvu sv. 
Marije i samostan za redovnike. 

o. 960. po smrti Časlavovoj Krešimir vrati Bosnu i one 
pogranične župe u Hrvatskoj, koje je Časlav za 
vrijeme nemira u zemlji prisvojio. 

969.—997. Stjepan Držislav, sin Krešimira II. 

8. listopada 975. umire mu majka Jelena, čiji je sar¬ 
kofag u ulomcima nađen u predvorju crkve sv. 
Stjepana. 

između 986. i 990. strada od vojske bugarskog cara Sa- 
muila uz Kotor i Dubrovnik i Hrvatska, jer je 
Držislav bio saveznik Bizanta. Iako su Hrvati pri¬ 
silili Bugare na uzmak, ovi zavladaše Bosnom. Sada 
Bazilije II. priznaje Držislavu kraljevski naslov, 
ostavlja mu Dalmaciju u upravu i daje mu vla¬ 
darska odlikovanja i naslov eparha i patricija. 

992. nakon što je sklopio dužd Petar II. Orseolo (991. do 
1009.) ugovor sa zapadnim carem Otonom III. i 

Dr. Antoljak: Pregled brv. povijesti 3 

Arapima i tako se osigurao izvana od prepada, 
prestade plaćati danak Hrvatima i Neretvanima. 
Time je htio izazvali sukob s Hrvatima, da bi 
dobio od bizantinskog cara u upravu dalmatinske 
gradove. 

996. kada je Držislav zahtijevao od dužda da plaća 
danak, a ovaj odbije, hrvatske lađe počeše na¬ 
padati mletačke galije na moru. Ipak uspije duzde- 
vom brodovlju zauzeti Vis i na ponovni Držislavov 
poziv da plati danak, poruči Orseolo silovito, da 
će ga sam donijeti. 

997 . umre Držislav i ostavi tri sina: Svetoslava-Suronju , 
Krešimira i Gojslava. 

997. —1900. kraljuje Svetoslav-Suronja. Odmah se protiv 

njega dižu braća Krešimir i Gojslav. Za prvoga 
su bili dalmatinski gradovi, a za ovu dvojicu većina 
Hrvata i Neretvana. 

998. osvetiše se Hrvati i Neretvani Zadru, koji se stavio 
u zaštitu Venecije. Po primjeru Zadra, staviše se i 
drugi dalmatinski gradovi pod mletačko okrilje. 

Iste godine dobi dužd dozvolu od Bizanta, da Ve¬ 
necija primi pod svoju zaštitu ove gradove. 

1000. krene Petar II. Orseolo sa brodovljem prema Dal¬ 
maciji. Osor, Zadar i poslanici ostalih dalmatinskih 
gradova položiše zakletvu vjernosti. Dužd zauzme 
i Biograd. U Trogiru uglavi Orseolo sa prognanim 
Svetoslavom-Suronjom, nakon što je odbio mirolju¬ 
bive ponude njegove braće, ugovor, po kome se 
kralj odriče dalmatinskih gradova, a dužd mu obe- 
ćaje pomoć, da dođe na prijestolje. U zalog daje 
Svetoslav sina Stjepana za taoca. 

U Splita se nagodi dužd sa neretvanskim knezom 
i prvacima, koji se odriču danka i obećaju, da neće 

uznemirivati mletačko brodovlje. Nakon što je za¬ 
uzeo Korčulu i Lastovo i primio zakletvu vjernosti 
od Dubrovčana, vrati se u triumfu u Veneciju i uze 
naslov » vojvoda Dalmacije« (đux Dalmatiae). 

1000.—o. 1035. Krešimir III., a Gojslav od 1000.—o. 1020. 

1018. nakon što je Krešimiru III. uspjelo privući k sebi 
neke dalmatinske gradove (vjerovatno i hrvatski 
Biograd), krene dužd Oto, sin Orseolov, da ih 
zaštiti i posebnim ugovorima još jače ih priveže 
uz Veneciju, pa su oni, kao i otoci, sada morali 
plaćati godišnji danak republici. 

Krajem 1018. čim je pao izdajom bugarski Srijem pod 
Bizant, s kojjm je sada graničila Hrvatska od Požege 
na Borju, Vlašić, Neretvu i Cetinu, Krešimir i 
Gojslav sastanu se sa Bazilijem II. i poklone mu se, 
a ovaj ih bogato nadari i podijeli im patricijski 
naslov. U ovo doba Hrvatska je sjena od države. 

1018.—1024. traje u Hrvatskoj borba za odcijepljen je 
od dalmatinskih biskupa, napose od splitskog nad¬ 
biskupa. Vođa je tobožnji biskup Sedeh, čijom smrću 
je taj sukob riješen i Hrvati dobiše svog posebnog 
biskupa, s naslovom »Hrvatski biskup« (Episcopus 
chroatensis). To je bila neobična pojava u crkvi. 
Ovaj biskup bez određenog sjedišta, boravi na 
hrvatskom kraljevskom dvoru, kao savjetnik i 
predstojnik dvorske kapele i kancelarije. 

1024. iskoristivši nemire u Veneciji protiv Orseola, Kreši¬ 
mir III. na čas uspijeva zavladati dalmatinskim 
gradovima. Ali uskoro Bazilije-Bojoan, bizantinski 
namjesnik Južne Italije, otme mu ih i zarobi mu 
ženu i sina, koje odvede u Carigrad. Sada se sre¬ 
đuju odnosi između Hrvatske i ovih gradova. 

1027. rođak Orseola i Stjepana Svetoslavovića, koji je 
oženio Hicelu, kćer dužda Petya II., mađarski kralj 
su. Stjepan napada na Krešimira i zauzima Posavsku 
Hrvatsku , od koje stvara dukat ili banat Slavoniju , 
u kojoj zavladaše Svetoslavovići. Tako je hrvatska 
država razdvojena na dva samostalna dijela. Sla¬ 
voniju (od Gvozda do Drave), gdje su Svetoslavovići 
i pravu Hrvatsku sa Krešimirovićima. 

1028. _1034. dubrovačke lađe zajedno sa bizantinskim, 

bore se na grčkim obalama protiv Arapa. 

o. 1035_1058. Stjepan I., sin Krešimira III. 

između 1036. i 1040. Zadar se predaje Hrvatima, ali to 
Bizant ne odobrava. Ipak Stjepan I. uspostavlja 
vlast u dalmatinskim gradovima. 

1050. zauzima dužd Dominik Kontareno Zadar, koji je 
pod Venecijom do 1066. 

1050. saziva papinski legat kardinal Ivan crkveni sinod 
u Splitu, na kojem su pod utjecajem novoga po¬ 
kreta u katoličkoj crkvi, provedene crkvene reforme 
i promjena na stolici splitske nadbiskupije, jer su 
crkvene prilike u Hrvatskoj bile nesređene kao i u 
ostaloj Evropi. 

1058._1074. Petar Krešimir, sin Stjepana I. Za njegove 

vladavine postaje Nin kraljevska prijestolnica, a 
Biograd (prije 1060.) dobiva svoga biskupa i grad¬ 
skog priora. Šibenik, Solin i druga mjesta, također 
se podižu. Dalmacija i Hrvatska usko su povezane 
u to doba. U Krešimirovoj državi reformiraju se i 
podižu novi benediktinski muški i ženski samo¬ 
stani i grade veličanstvene bazilike, koje on bogato 
obdaruje, kao i ostali mogućnici. 

1060. šalje papa Nikola II. svoga legata opata Majnarda 
u Hrvatsku i Dalmaciju, da ondje provede za¬ 

ključke lateranskog sinoda (1059.). U tu svrhu sazove 
provincijalni reformni sinod u Splitu, koji donese 
slične zaključke kao i lateranski. Određeno je tko 
bira nadbiskupa, biskupe i tko ima pravo rediti 
svećenike, koji se ne smiju ženiti i ne smiju nositi 
bradu, ni duge kose. Zabranjeno je ređenje Hr¬ 
vata, dok ne nauče latinski, ali time nije zabra¬ 
njena glagoljica. 

1061. potvrdio je papa Nikola II. zaključke splitskog 
sinoda i naredio, da se strogo vrše. 

1063. dokrajčen je protureformni pokret u Hrvatskoj 

(1060. 1063.), kojemu je stajao na čelu stranac 

Vulfo, pristaša protupape Honorija II. Legat pape 
Aleksandra II. kardinal Ivan, uhvatio je Vulfa i na 
provincijalnom sinodu u Splitu lišio ga svećeničkog 
čina, javno ga kaznio i doživotno zatvorio u ta¬ 
mnicu. Da je nastao mir, najviše je zasluga kralja 
Petra Krešimira. 

1064. papinski legat biskup Teuzo donosi potvrđene 
splitske zaključke u Split i ustoliči novog nad¬ 
biskupa, dosadašnjeg osorskog biskupa Lovru, a na 
prolasku kroz Trogir, dade tome gradu po želji 
stanovnika, svoga pratioca Ivana za biskupa. 

o. 1069. stupi Petar Krešimir u pregovore sa svojim ro¬ 
đakom Svetoslavovićem banom Dmitrom Zvonimirom 
i nagode se, da će se Slavonija ujediniti sa majkom 
zemljom, a Zvonimir će postati Krešimirov su¬ 
vladar i prijestolonasljednik. Dosadašnji njegov su¬ 
vladar i prijestolonasljednik Stjepan, bude zatvoren 
u samostan, gdje živi kao svjetovnjak. Tako je 
Hrvatska opet postala jedinstvena i moćna. 

1069. daruje Petar Krešimir ispravom u Ninu, samostanu 
sv. Krševana otok Maun. U njoj kaže, da mu je 

Svemogući Bog raširio kraljevstvo na kopnu i moru, 
Jadransko more naziva svojim, a sebe ponosno 
kralj Hrvatske i Dalmacije. 

To znači, da je ovom jakom vladaru uspjelo pre- 
dobiti Slavoniju i Dalmaciju, koja je samo po imenu 
pod Bizantom. 

1073. na strani Bugara, da se oslobode bizantinskog 
jarma, sudjeluje i hrvatska vojska. 

1074. za osvetu šalje Bizant svoje saveznike Normane 
pod vodstvom grofa Amika, da zauzmu Dalmaciju, 
što im ne uspijeva. 

1074. _1089. Dmitar Zvonimir, oženjen Jelenom Lijepom, 

kćerkom mađarskog kralja Bele I., a sestrom sv. 
Ladislava. 

8. veljače 1075. nakon što je đužd Dominik Silvije pro¬ 
tjerao Normane iz dalmatinskih gradova, ovi mu 
se svečano obvezaše, da neće nikada više dovoditi 
Normane ili strance u Dalmaciju. 

1075. pristavši papa Grgur VII. na Zvonimirov prijedlog, 
da Hrvatska i Dalmacija postanu jedinstveno kra¬ 
ljevstvo, pošalje onamo svoje poslanike opata 
Gebizona i biskupa Fulkoina, da taj čm izvrše 
Zvonimirovom krunidbom. U listopadu, Gebizon uz 
prisustvo velikaša, svećenstva i naroda okruni i 
pomaza Zvonimira za hrvatsko-dalmatinskog kralja 
u bazilici sv. Petra u Solinu. Zvonimir je darovao 
(3 isprave) sv. Stolici samostan sv. Grgura, u 
Vrani kraj Biograda, kao hospicij za papinske le¬ 
gate. Obećao je plaćati godišnji danak od 200 du¬ 
kata, da će pravedno vladati i štititi crkvu i da 
će kao papin vazal sve izvršivati, što mu se naredi, 
te da ne će nikada zanijekati vrhovništvo sv. Sto¬ 
lice nad hrvatsko-dalmatinskim kraljevstvom. 

1079. na papinu prijetnju izopćenja iz crkve, odustane 
istarsko-kranjski grof Vecelin od svoje namjere, da 
provali u pogranične dijelove Hrvatske. 

1081. —1085. dubrovačke lađe ratuju na strani Normana, 

protiv Venecije i Bizanta. 

1082. —1085. ratuje hrvatska mornarica na normanskoj 

strani, protiv bizantinsko mletačkog brodovlja (n. pr. 
kod Krfa). 

1085. nakon dovršenja rata, bizantski car Aleksije daje 
duždu Vitalu Falieru u upravu Dalmaciju, koju 
ovaj ne može osvojiti za života Zvonimirovog, ali 
se zato kiti naslovom »vojvoda Dalmacije«. 

1089. kada je nastao u Evropi opći pokret, da se po¬ 
mogne caru Aleksiju i oslobodi sv. Zemlju iz ne¬ 
vjerničkih ruku, našao je on odjeka i kod nas, i 
dok se je u tom pravcu nešto radilo, negdje u 
prvoj polovini g. 1089. umre Zvonimir, ili po pozni- 
joj tradiciji, pogiba kod Pet Crkava na Kosovi, 
nedaleko Knina. 

On je podigao kraljevstvo u svakom pogledu; stolo¬ 
vao je u Kninu, darivajući crkve i samostane (u 
Splitu, Zadru, Baški na Krku). 

1089.—1091. voljom hrvatskih velikaša i dalmatinskih 
gradova, vlada zadnji Trpimirović Stjepan II., iz 
vučen iz samostana. 

Zvonimirova udovica Jelena vlada u Slavoniji i 
traži za sebe Hrvatsku i Dalmaciju, u kojima nađe 
mnogo pristaša. 

1091. na Jelenin poziv, brat joj mađarski kralj Ladislav 
ulazi bez odpora u Slavoniju, ali u Hrvatskoj mu 
se opriješe. Ipak prodre do mora i zatraži od 
pape Urbana II. odobrenje, da uzme u svoju vlast 

hrvatsko-đalmatinsko kraljevstvo, na što papa ne 
pristane. Da ne zauzme Dalmaciju, nagovori car 
Aleksije svoje saveznike Kumane, da navale na Ma¬ 
đarsku i Ladislav morade kući; krajem iste 
godine normanski vojvoda Gottfrid zauzme u ime 
Bizanta Dalmaciju, koja posta njena provincija. 

1091.*—1095. vlada u Slavoniji kralj Almoš, koga je ondje 
postavio njegov stric Ladislav. 

1093. _1097. kraljuje u Hrvatskoj Petar, nepoznatog roda 

i plemena, sa sjedištem u Kninu. On je na strani 
pape Urbana II., a ogorčeni Ladislav je uz protu- 
papu Klementa III. Viberta. 

1094. da se provede u Slavoniji crkvena organizacija, 
Ladislav i Almoš, uz odobrenje protupape, osnovase 
biskupiju u Zagrebu i postaviše za biskupa Duha, 
rodom Ceha. S njime dođoše iz Mađarske i sve¬ 
ćenici sa obrednim knjigama, sačuvanim do danas. 

1095. po svoj prilici uklanja nasljednik Ladi&avov, 
stariji sinovac Koloman, svoga brata AlmoŠa iz 
Slavonije, a nije isključeno, da ga je protjerao i 
kralj Petar. 

1097. navali Koloman na Hrvatsku i na planini Gvozdu 
dođe do boja između njegove i hrvatske vojske. 
Hrvati bijahu poraženi, a Petar junački pogine 
(Petrova Gora). 

1099. kada su Rusi i Kumani porazili Kolomana, Hrvat¬ 
ska se oslobađa njegovog gospodstva. 

1102. Dubrovnik dobiva nadbiskupa i prestaje biti ovisan 
od splitskog nadbiskupa. 

1102. polazi Koloman sa vojskom u Hrvatsku i nagodi 
se sa predstavnicima hrvatskog naroda, dvanaesto¬ 
ricom članova glavnih hrvatskih plemena. Hrvati 

ga priznaše (kao i njegove nasljednike) za svoga 
kralja. Hrvatska ostaje nezavisna i povezana je 
s Mađarskom jedino kraljevom osobom, te ne plaća 
daće ni poreze. U slučaju napada na državne gra¬ 
nice, svako hrvatsko pleme dat će po 10 konjanika, 
i do Drave uzdržavat će se vojska na njihov tro¬ 
šak, a preko nje na kraljev. Nakon toga Hrvati 
okruniše Kolomana hrvatskom krunom u Biogradu. 

Unutarnje stanje Hrvatske do 1102 . 

Naziv države. Službeni narodni naziv hrvatske države 
nije poznat. Bizantinci su je zvali » Hrobatia « (X. 
st.), a Latini » Croatia « (XI. st.). 852. postoji naziv 
za hrvatsku državu » regnum Chroatorum «, 925. 
»provintia Chroatorum« ili »fines« i slično. Od 
Petra Krešimira ima naziv » regnum Chroatorum 
atque Dalmatinorum « i » regnum Chroatiae atque 
Dalmatiae«. Sadašnji naziv »Hrvatska« datira iz 
XVIII st. Zapadni izvori od najstarijeg doba zovu 
hrvatsku državu » Sclavenia «. 

Krvno i staleško uređenje. Hrvatski narod bio je uređen 
u glavnom na osnovi krvne rodbinske veze, društve- 
no-staleškog položaja i na upravno-teritorijalnoj 
podjeli. 

Najšira jedinica, na osnovi podrijetla i krvi je 
pleme (tribus), koje se dijelilo na rodove (gene- 
ratio, genus, parentela), a ovi na obitelji (familia). 
Staleško društveno uređenje sastojalo se: 1. od 
povlaštenih plemena (potomaka praplemena i naj¬ 
starijih hrvatskih doseljenika), koji su nosioci svih 
Časti i vlasti. 2. slobodnjaka, potomaka Slavena i 
drugih naroda na tlu hrvatske države, te onih, 
koje J e gospodar oslobodio. Oni uživaju svoj posjed, 

ali plaćaju porez i vrše razne radove. 3. kmetova 
(coloni), koji obradjuju zemlju vladara, velikaša 
i crkava, te daju po pogodbi dio plodina. S vre¬ 
menom oni bivaju suvlasnici ove zemlje. 4. robova 
(servi), koji su bez ikakvih prava i podpuna svo¬ 
jina svoga gospodara. 

Teritorijalno-upravna podjela se sastojala od: 1. ž u p e, 
isprva teritorijalne jedinice pojedinog plemena, 
a kasnije od više pomiješanih plemena. Ona nosi 
ime po rijekama, moru ili mjestu. 2. Župa ima svoj 
utvrđeni grad (castrum), sijelo župana i drugih 
župskih vlasti. Ispod grada je podgrađe. 
Kasnije ima i slobodnih gradova (Biograd), ure¬ 
đenih poput dalmatinskih gradova. 3. Osim župskog 
grada postoje u župi v e s i (vicus, naselja) upravno 
porezno-vojničke zasebne jedinice. 4. Ves se sasto¬ 
jala od pojedinih domaćinstava (hiža, kuća). 5. Dvo¬ 
rovi (curtis), kojima je upravljao dvornik. To su 
obično posjedi vladara ili velikaša. 

Vlada. Vladar nosi naslov knez (dux, jndex, comes, 
princeps, arhon), a od X . st . rex, (cesar, možda i 
kralj). Prijestolje se nasljedjuje po primogenituri, 
po majoratu (najbliži po krvi predšasniku) i 
ponekad po senioratu (najstariji u rodu). Vladar 
ima prijestolonasljednika, zvanog dux. Knez, kasnije 
kralj, boravi na svom dvoru (aula, curia), okružen 
dvorskim časnicima i službenicima, po franačkom 
uzoru. Prvi dvorski službenik se zove dvorski 
župan (jupanus palatii), a za Zvonimira tepčija. 
Banska čast je postojala od početka. Ispočetka je 
jedan ban, a kasnije dva (možda i bosanski ban). 
Ban je najveći dostojanstvenik iza vladara u 
državi. 

Na Čelu župe (comitatus) je župan, koji - je ispočetka 
plemenski poglavica, a kasnije ga imenuje kralj. 
On je vrhovni sudac i vojni zapovjednik u svojoj 
župi. Župa ima sad manje sad više (oko 30: 
ninska, lučka, kninska i t. d.). Uz župana su bili 
u župi još podžupani (podsuppus) i satnici ili 
stotnici. Vrhovnu je upravu imao vladar uz su¬ 
djelovanje dvorskog vijeća i narodne skupštine. 
Dvorsko vijeće sačinjava ban, župani, dvoranici i 
više svećenstvo. Narodnu skupštinu (sabor) sači 
njavaju predstavnici plemenskih jedinica i klera. 
Upravna, sudbena i vojnička vlast je u rukama 
vladara, bana, župana i satnika, a pomagači na 
sudu bili su pristavi. Svećenici su bili pisarsko i 
kancelarijsko osoblje. Dvorska kancelarija bila je 
uređena po zapadnom uzoru, na čelu sa kancela * 
roni (obično »Hrvatski biskup«). 

Državni prihodi bijahu: 1. Terraticum, dohodak u na¬ 
ravi sa vladarskih imanja. 2. Tributum, daća u 
novcu ili zemljarina. 3. Carine. 4. Mletački godišnji 
danak (solitus census) i 5. danak mira (tributum 
pacis) f koji su plaćali dalmatinski gradovi. Novac 
je u državi bio bizantinski, rjeđe franački, jer 
hrvatski vladari nisu ga kovali. 

Vojska. Početna organizacija Hrvatske je vojnička, a 
vrhovni vojskovođa je vladar. Vojska je bila ure¬ 
đena na osnovi krvnog uređenja Hrvata, sastojeći 
se od konjanika i pješaka. Za Tomislava i prvih 
nasljednika, mogla je podići hrvatska država 
100.000 pješaka i 60.000 konjanika. 

Pomorstvo. Slaveni došavši na Jadran, kao izvrsni bro¬ 
dari u pradomovini, nastavili su se time baviti, 
podpomagani od nađošlih Hrvata. Za Tomislava 

imala je država 80 velikih i 100 malih brodova. 
Hrvatski vladari mnogo su se brinuli, da imaju 
jaku mornaricu. 

Jezik i škole. Službeni jeziku državi je latinski 
(nadpisi i isprave pisani rimskom kursivom, minu- 
skulom, karolinom i beneventanom). Uz glagoljicu 
kao liturgično pismo, bila je i ćirilica kao pismo 
dnevne uporabe (»hrvačko« pismo). Škole su bile 
u svećeničkim rukama, napose benediklinaca. 

Graditeljstvo. Do polovine XI. st. grade se po 
hrvatskoj državi opsegom malene crkve (sv. Križ 
u Ninu, sv. Luka na Uzdolju kod Knina, u 
Trogiru). Od polovine XI. st., grade se monumen¬ 
talne crkve bazilikanskog tipa (sv. Stjepan i sv. 
Mojsija u Solinu, sv. Marija u Ninu). 

One se svršavaju sa jednom ili više apsida , a na 
pročelju je zvonik i narteks (nadvratnik). Iznutra 
je oltarna pregrada (septum, cancelli), koja dijeli 
svećenstvo od puka. Nad oltarom je ciborij (po¬ 
krov). Oltarne pregrade, ciboriji, nadvratnici i 
drugo, bili su umjetnički izgrađeni pleternom orna- 
mentikom . 

Rezbarstvo i slikarstvo. Metalni predmeti su se izrađivali 
vani ili kod kuće (zlatni nakiti, oružje). U slikarstvu 
se upotrebljavao mozaik, freske (za ukrasivanje 
crkava) i minijature (za ukrasivanje rukopisa). 

Dalmacija i njeni gradovi. Temat Dalmatinski (Gornja i 
Donja Dalmacija) na ćelu sa strategom (đux, pro- 
consul), imao je sijelo u Zadru. 

U dalmatinskim gradovima bili su slobodni i ne¬ 
slobodni stanovnici. Slobodni su se dijelili na 
maiores (patricije) i minores (puk). Svu vlast su 
imali patriciji, na ćelu sa priorom, uz koga je bilo 

uže vijeće (curia), a ove je biralo sire vijeće (con- 
siliuin). U važnijim poslovima sazivala se je opća 
skupština (universitas). 

f 

III ; doba (1102.-1527.) 

1102.—1301. Arpađovići. 

1102.—1116. Koloman, koji je hrvatski teritorij od Drave 
do mora predao u upravu banu. Za njegove vlade 
polagano se naseljuje mađarsko plemstvo u Slavoniju. 

1107. nakon što je Koloman sklopio sa Aleksijem politički 
savez protiv Normana, pojačan rodbinskom vezom, 
predade mu ovaj dalmatinske gradove, koje oduže 
Veneciji i njen dužd od te godine ne nosi naslov 
»vojvoda Hrvatske i Dalmacije «. Tako se Kolo- 
manu, koji dođe u Dalmaciju, predade Zadar, Tro¬ 
gir i Split i otoci Cres, Osor i Krk, dok osvoji 
Rab. Održavši sabor pred Zadrom, podijeli dalma¬ 
tinskim gradovima veliku autonomiju (oslobađa ih 
plaćanja svakog danka) i povlastice. Po svoj prilici 
je ovdje okrunio i svoga sina Stjepana za hrvat¬ 
skog kralja. 

1108. Kolomanove čete pustoše normansku Apuliju , kada 
je herceg Boemund navalio na Drač. Koloman ratuje 
uspješno sa carem Henrikom V., koji si je svojatao 
Dalmaciju i Hrvatsku, kao dio zapadnog rimskog 
carstva. 

1115. kada su se zaoštrili odnosi između Kolomana i 
Bizanta, krivnjom kralja, mletački dužd Ordelafo 
Faledro osvaja Zadar (osim gradskog kaštela), 
Trogir, Split i otoke. 

1116. —1131. Stjepan III. (II.),* sin Kolomanov. 


u zagradi znači ugarski kralj. 

1116. pomognut od njemačkog i bizantinskog carstva 
osvaja dužd Faledro zadarski gradski kaštel, te 
hrvatske gradove Biograd i Šibenik. Te je godine 
Venecija imala čitavu bizantinsku Dalmaciju u 
svojoj vlasti . 

1117. potuče Stjepan III. Faledra i Venecija zamoli pet- 
gođišnje primirje. 

1124. ratuje kralj Stjepan sa Venecijom i predobije 
Biograd, Šibenik, Trogir i Split, dok Zadar i otoke 
nije mogao osvojiti. Trogiru i Splitu potvrdi očev 
privilegij. 

1126. dužd Dominik Michieii preote mu Split, Trogir i 
Šibenik, a Biograd do temelja razori. Biogradski 
biskup i stanovništvo presele se u Skradin. 

1131._1141. Bela L (II.) Slijepi, sin Almošev, a sinovac 

Stjepana III. 

o. 1133. Bela I. vrati Hrvatskoj, poslije sretnog rata sa 
Venecijom, Dalmaciju, osim Zadra i otoka. 

1134. ostrogonski nadbiskup pismeno presuđuje zagre¬ 
bačkom biskupu Dubravu kraj Čazme. To je naj¬ 
starija isprava, koja nam govori o toj biskupiji. 

o. 1137. pridruži se Bosna Ugarskoj. Otada nose ugarsko- 
hrvatski kraljevi naslov »rex Ramae « (pritoka Ne¬ 
retve), a pod Ramom se misli Bosna, koja postaje 
posebno herceštvo (ducatus) Belinog sina Ladislava. 

1141. —1162. Gejza I. (II.), sin Bele I. 

1142. —1157. mjesto hercega Stjepana, brata Gejzinog, 

upravlja Hrvatskom ban Beloš. 

1151. provali moćni bizantinski car Emanuel liomnen u 
Ugarsku i Hrvatsku, da se osveti što su Mađari 
i Hrvati pomagali Srbe protiv njega. 

1154.—1163. mjesto drugog brata Gejzinog, hercega Ladi¬ 
slava, upravlja Bosnom ban Borič, porijeklom iz 
požeške županije, od kojega je potekla porodica 
kasnije prozvana Kotromanići. On ratuje kao vazal 
ugarski protiv Bizanta. Borić je prvi po imenu nam 
poznati bosanski ban. 

1162. Gejzin sin Stjepan IV. (III.). 

1162. —1163. Ladislav I. (II.), srednji Gejzin brat. 

1163. Stjepan V. (IV.), najmlađi brat Gejzin, uz koga 
su Hrvati. 

1163.—1172. ponovno Stjepan IV. (III.). Nakon rata sa 
Emanuelom Komnenom, ustupi mu Stjepan Srijem 
i obeća, da će baštinu svoga brata Bele t. j. 
Hrvatsku na jug Velebita i Dalmaciju predati caru. 

1163. ne samo da nije Stjepan IV. predao tu baštinu, 
već dolazi u Hrvatsku i Dalmaciju i potvrđuje 
privilegije dalmatinskim gradovima, a možda se i 
kruni za hrvatskog kralja. 

1164. —1167. traje rat zbog tih zemalja između oba 

vladara i Bizantinci zavladaju Srijemom, Bosnom, 
Hrvatskom rijeci Krki na jug i Dalmacijom, osim 
Zadra i otoka, koji su u mletačkoj vlasti. Na čelu 
uprave u ovim krajevima je carev rođak Konstan - 
tin »vojvoda čitavog kraljevstva dalmatinskoga i 
hrvatskoga«, koji je vrlo dobro i pravedno vladao. 

1167.—1180. Bosna je dio bizantinskog carstva. 

1169. sklapa Dubrovnik trgovački ugovor sa gradom 
Pisom, a zatim s drugim talijanskim gradovima. 

1172.—1196. Bela II. (III.), brat Stjepana IV., vlada Ugar¬ 
skom i Hrvatskom od Drave do Krke bez Srijema. 

1180. nakon smrti Emanuela, pridruži Bela Hrvatsku , 
Dalmaciju (sa Zadrom) i Srijem svojoj državi, a 
Bosna prizna njegovo vrhovništvo. 

1180. _1203. vlada Bosnom »veliki ban« Kulin, koji po¬ 

maže Belu II. protiv Bizanta i ^ivi u dobrim odno¬ 
sima sa susjedima i papom. Uspomena na njegovu 
vladavinu sačuvana je u narodnoj predaji. Za njega 
se širi heretički pokret »krstjana«, čiji je on 
zaštitnik. 

1181. —1193. bjesni borba za Zadar, između Bele II. i 

Venecije. 

1185,—1193. priznaje Dubrovnik vlast normanskih kra¬ 
ljeva. 

1189. sklapa Kulin sa Dubrovčanima ugovor, po kome 
oni dobiše podpunu slobodu trgovanja u Bosni 
i veliki utjecaj na gospodarske prilike. Time se 
i njegova zemlja podiže. 

1190. predaje se Beli Rab, a u to vrijeme i još neki otoci. 

1193. daruje kralj krčkom knezu Dujmu (kasniji Fran- 
kopani) modrušku županiju. Oko toga vremena 
potvrdi bribirsku županiju županu Miroslavu (Bri¬ 
birski), a vodičkom županu Stjepanu Babonićit 
dade zemljište između Une i Sane (sjeverozapadna 
Bosna). Tako se zapadno-evropski feudalizam pro¬ 
širi i među hrvatsko plemstvo, na štetu starog 
plemensko-krvnog uređenja. 

Uz to Bela odredi, da odsada samo prvorođeni sin 
može biti hrvatski herceg. 

1196. _1204. Emerik, sin Bele II. 

1197. protiv očeve odredbe *raži Emerikov brat Andrija 
za se Hrvatsku i Dalmaciju i Emerik konačno 
popusti. 

1197.—1203. vlada Andrija »Božjom milošću herceg Za¬ 
dra, čitave Dalmacije i Hrvatske kao i Humske 

zemlje« podpuno samostalno hrvatskim kraljev 
stvom. 

1199. i 1200. u Rim su došle prve vijesti o hereticima 
u Bosni. Iz dalmatinskih gradova prognani »pa¬ 
tareni« traže zaštitu kod Kulina. 

1202. križari, na nagovor Venecije, osvojiše i gotovo sa- 
sma razoriše Zadar. 

1203. Emerik pobijedi i zatvori Andriju u Kneginac kraj 
Varaždina, te okruni jedinca sina Ladislava po 
splitskom nadbiskupu za hrvatsko-đalmatinskog 
kralja. 

1203. papa šalje u Bosnu poslanike, da razvide tamošnje 
vjersko stanje, našto se »krstjani« obavezaše na 
poslušnost sv. Stolici. Te godine se po posljednji 
put spominje Kulin ban, ostavivši sina nepoznatog 
imena (možda se zvao Stjepan). 

1204. —1205. Ladislav II. (III.), malodobni sin Emerika. 

1205. _1235. Andrija I. (II.), brat Emerikov. 

1205. zauzima Venecija Dubrovnik. 

1205.—1358. Dubrovnik je pod vlašću Venecije. U to 
doba on je bogat trgovački grad, čije lađe plove 
u Egipat, Tunis, Siriju i Crno more, a njegovi tr¬ 
govci drže gotovo svu trgovinu i rudnike na Bal¬ 
kanskom poluotoku, napose u Bosni i Srbiji. 

1210. za učinjene usluge, Andrija dade u baštinu split¬ 
skom knezu Domaldu župu Cetinu s Triljem i tako 
ovaj postade najmoćniji hrvatski velikaš. 

1216. odriče se kralj Andrija, u korist Venecije, svoga 
prava na Zadar. 

1217. ide Andrija na križarsku vojnu u Palestinu, gdje 
ništa ne postigne. U njegovoj pratnji nalaze se i 
neki hrvatski velikaši. Za vrijeme svoga izbivanja, 

imenuje svojim namjesnikom u Hrvatskoj templar¬ 
skog meštra Poncija de Crucea. 

1220._1226. vlada Hrvatskom herceg Bela. 

1222. prisiljen od ugarskog i slavonskog nižeg plemstva 
i sina Bele, izdaje kralj Andrija »zlatnu bulu« (ima 
31 članak), koja je vrijedila samo u Ugarskoj i 
Slavoniji do Gvozda. Zlatna bula, ispočetka samo 
privilegij, postade kasnije najznamenitiji državni 
zakon i temelj ustava. 

1225. Andrija je imenovao dva bana: jednoga za »čitavu 
Slavoniju« do Gvozda i drugoga za »primorske 
krajeve«. Te godine Krčki knezovi dobiše uz mo- 
drušku županiju i Vinodol. Pored ovih ističu se i 
knezovi Bribirski na čelu sa Gregorijem, koji je 
svladao moćnoga Domalda, kao i Račići na čelu 
s knezom Maldučem, gospodari Omiša i primorja 
od Žrnovnice kod Splita do ušća Neretve. To je 
početak oligarhijskog vladanja u Hrvatskoj. 

1226. _1241. Koloman, brat Belin, herceg u Hrvatskoj. 

1233. _1249. u Bosni banuje Matej Ninoslav. Protiv njega 

i »krstjana« vodi križarski rat herceg Koloman. 

1234. _1237. traje rat između heretika Ninoslava i Kolo- 

mana. Bosanski odpoi* je privremeno svladan, te 
Koloman novoimenovanom bosanskom biskupu, 
dominikancu Pozi, sagradi u župi Vrhbosni stolnu 
crkvu s kaptolom, obdarivši ga desetinom u 
Usori, Solima i Donjim Krajima i Đakovom s oko¬ 
licom sve do Save u vukovskoj županiji. 

1235. —1270. Bela III. (IV.), sin Andrije I. 

1235. Bela se okruni u Stolnom Biogradu jednom te istom 
ceremonijom za ugarskog i hrvatskog kralja. Time 

je napušteno zasebno krunjenje za hrvatsko-dal- 
matinskog kralja. 

1237. Dubrovnik dobiva kneza iz Venecije, imenovanog 
na dvije godine. 

o. 1240. herceg Koloman, u dogovoru sa splitskim nad¬ 
biskupom Guncelom, namisli njegovu nadbiskupiju 
sjediniti sa zagrebačkom biskupijom, a to je osu¬ 
jetio dolazak Tatara i papa, koji je zatezao sa 
svojom odlukom. 

1240. ban Ninoslav je opet gospodar Bosne. 

1241. Kumani haraju po Slavoniji i Srijemu. Istovre¬ 
meno Tatari provale u Ugarsku. Bela bježi u 
Zagreb. 

1242. pod vodstvom Kadana, Tatari pređu Dravu pu- 
stošeći ispred sebe (Zagreb strada) i slijede kralja 
Belu, koji je pobjegao preko Splita i Klisa u Trogir, 
a onda na susjedne otoke. Kada Kadan nije mogao 
osvojiti Trogir, iznenada ostavi podsjedanje, na 
vijest, da je umro vrhovni kan Ogotaj. Njegove čete 
(jedna preko Bosne, a druga preko Dubrovnika i 
Kotora) otiđu u Rusiju. Sada se Bela u pratnji 
krčkih knezova preko Zagreba vrati u Ugarsku, 
gdje započe raditi na obrani i podizanju svojih 
zemalja, gradnjom tvrdih gradova. Tako su u 
Hrvatskoj bili podignuti: Kalnik, Medvedgrad, Ga- 
rić, Okić i drugi. 

Da naseli opustjelu zemlju, mami raznim privile¬ 
gijima marljive obrtnike strance (najviše Nijemce), 
koji naseliše gradove i trgovišta, iz kojih se razviše 
slobodni kraljevski gradovi. Tako: Gradec tik Za 
greba (mons Graecensis juxta Zagrabiam) proglasi 
kralj slobodnim kraljevskim gradom (16. XI. 1242.) 
davši mu dosta znatne povlastice. Slične povlastice 

dobi Samobor (1242.), zatim Križevci (1252.), Ja- 
strebarsko (1257.) i drugi. 

1243. kada je vojska hrvatskog hercega i bana Dionizija 
bila potučena od Mlečana pod zidinama pobunjenog 
Zadra, pada ovaj u njihove ruke, a stanovnici se 
presele u Nin. 

1244. sklopi Bela sa Venecijom mir u Giažtl. (Slavonija), 
odrekavši se Zadra. 

1244. herceg i ban Dionizije svlada Split (protukraljev- 
ska stranka — vođa Toma Arcidjakon), koji je 
ratovao sa Trogirom (kraljevska stranka Bri¬ 
birski) radi sela Oštroga. Splićani se odrekoše toga 
sela i obavezaše, da će birati za svoga načelnika 
kraljevog čovjeka, te položiše zakletvu vjernosti. 
Tako je svršen građanski rat u Dalmaciji , koji je 
trajao od 1242.—1244. god. 

1244. svlada bana Ninoslava kralj Bela III., a bosanski 
biskup povlači se zauvijek u Đakovo, te 

1247. bude podložen kaločkom nadbiskupu u Ugarskoj. 

1248. papa Inocent IV. odobri slavensko bogoslužje u 
zapadnom obredu za sve hrvatske krajeve, gdje je 
tada bilo u uporabi. 

1251. potvrdi Bela krčkim knezovima županije Modruš i 
Vinodol, a Bribirskim bribirsku županiju, dok 
Babonićima Vodićevo (1256.). 

1253. pokori Bela Bosnu i da ju oslabi, razdijeli je na 
tri banovine: Bosnu, Usoru i Soli. U Bosni je po¬ 
stavio za bana Ninoslavljevog rođaka Prijezdu. 

1255.—1287. ban Prijezđa I.» osnivač bosanske dinastije, 
kasnije poznate po imenu Kotromanića. On pomaže 
Belu u ratovima sa češkim kraljem Pfemyslom 
Otokarom II., a dolazi u rodbinstvo sa Babonićima. 

o. 1260. odredi Bela, da čitavim hrvatskim kraljevstvom 
vlada herceg kraljevskog roda, kome dodijeli dva 
bana: slavonskoga i hrvatsko-dalmatinskoga (pri¬ 
morskoga). Ako nema hercega kraljevskog roda, 
onda vlada kraljevstvom ban »čitave Slavonije«. 
Tako su nastale opet dvije zasebne političke jedi¬ 
nice: kraljevina Slavonija i Dalmacija i Hrvatska. 

1261.—1269. vlada samostalno hrvatskim kraljevstvom 
mlađi kraljev sin Bela »herceg čitave Slavonije, 
Dalmacije i Hrvatske «, stolujući u Zagrebu i 
Kninu. 

1270.—1272. Stjepan VI. (V.), stariji sin Belin. 

1272.—1290. Ladislav III. (IV.), sin Sjepanov. Za njego¬ 
vog kraljevanja u Slavoniji i Hrvatskoj pojedini 
moćni velikaši otimlju se za bansku čast i za po¬ 
sjed (doseljeni Gisingovci, Gut-Keledi). Od domaćih 
porodica najmoćniji su Babonići, krčki knezovi i 
Bribirski. 

1272. dubrovački knez Marko Giustiniani dade gradu 
statut. To je sistematski uređena zbirka odre 
daba javnoga i privatnoga prava, koje je dotada 
vrijedilo. Iste godine podloži se Dubrovniku svoje¬ 
voljno Lastovo. 

1273. Za banovanja Matije Čak-Trenčinskog, održaje se 
prvi poznati slavonski sabor. 

1273.—1312. gotovo samostalno vlada hrvatsko-dalmatin- 
ski (primorski) ban knez Pavao Bribirski, sin 
Stjepka, koji je branio Trogir i Belu III. od Tatara. 

1277. velika buna u Slavoniji pod vodstvom Babonića, 
protiv moćnog kraljevog savjetnika Joakima Pek- 
tara de Gut-Keled, koji u njoj i pogine. 

1280. unatoč navale Venecije na Omiš, sačuva ga za se 
ban Pavao. 

1290—1301. Andrija II. (III.) MleCanin, zadnji «an dina 
stije Arpadovića. 

1290. Prijezda II. i Stjepan I., sinovi Piijezđe I. banuju 
u Bosni. 

1290—1301. (+1310) Stjepan I. vlada sam Bosnom. On 
priznaje vlast bana Pavla Bribirskog. 

1292. napuljski kralj Karlo II. u ime svoga sina Karla 
Martela, daruje Pavlu Bribirskom, da ga predobije 
za se, čitavu Hrvatsku od Gvozda do Neretve s 
nasljednim pravom. Svi tamošnji plemići postadoše 
banovi vazali. 

1293. da ga privuče na svoju stranu, Andrija II. daruje 
Pavlu i njegovom rodu hrvatsko-dalmatinsku bano¬ 
vinu i bansku čast s nasljednim pravom. 

Tako Bribirski postadoše prvi hrvatski velikaši. 
Slično vladaju u Slavoniji Babonići. 

1295. podjeljuje napuljski kralj Pavlu Bribirskom ban¬ 
sku čast doživotno. Iste godine započe borba u 
hrvatskom kraljevstvu, između pristaša Andrije II. 
i Karla Martela za krunu. Gradec je bio za Andriju, 
a Kaptol za Karla. 

1299. uzima Pavao Bribirski »ban Hrvata « u svoj naslov 
i »gospodar Bosne«. On nastoji da podigne svoju 
banovinu u svakom pogledu. 

1300. polazi Pavlov brat knez Juraj Bribirski u Napulj 
i dovodi u Hrvatsku Karla Boberta, sina Karla 
Martela. 

1301. nakon iznenadne smrti Andrije II. (III.) Pava0 
dovodi mladoga Karla u Zagreb, odakle ga župan 
Ugrin od plemena Caka Iločkih odvede u Ostrogon, 
gdje ga se okruni za ugarsko-hrvatskog kralja. 

1301 ,_1395. odnosno 1409. vladaju Anžuvinci. 

1301._1342. Karlo I. 

1304. Pavlov brat Mladen I., nakoin što je potisnuo 
Stjepana I. do Drine i prozvao se bosanskim banom, 
pogine u borbi sa Bošnjanima, te ga naslijedi 
Pavlov sin Mladen II. 

1311. nagovori ban Pavao na bunu protiv Venecije Za¬ 
dar, koji izabere njegovog sina Mladena II. za 
kneza. Pavlova vlast sezala je sada od Gvozda do 
Neretve i od Neretve i mora do Drine, jedino je 
bio Zadar izvan njegove moći. 

1312. umre ban Pavao, obnovitelj hrvatske države, kao 
u doba narodnih vladara. On spada među najzna¬ 
čajnije ličnosti hrvatske povijesti. 

1312. —1322. vlada Mladen II. »ban Hrvata, Bosne, knez 

Zadra i princip Dalmacije .« 

1313. nakon što je Mladen izgubio Zadar, Zadrani se 
nagodiše sa Mlečanima, uz dosta povoljne uvjete. 

1322. protiv Mladena II. dižu se hrvatski velikaši pod 
vodstvom kneza Nelipića, nahuškani od Venecije. 
Njima se pridruži i Mladenov brat Pavao II. Ši¬ 
benik i Trogir položiše zakletvu vjernosti Veneciji. 
Kralj Karlo pošalje Mladenovim protivnicima u 
pomoć slavonskog bana Ivana Babonića i oni po- 
raziše Mladena kod Blizne kraj Klisa. Na saboru u 
Kninu, gdje je bio i kralj, optuže velikaši prisut¬ 
noga Mladena. Nato ga Karlo odvede u Ugarsku 
(f oko 1341.) i za hrvatsko-dalmatinskog bana 
postavi Babonića sa zadaćom, da obnovi kraljevsku 
vlast u cijelom kraljevstvu. 

1322.—1353. u Bosni ban Stjepan II. (Stipoš) Kotromanić 
sin Stjepana I. Kao vazal kralja Karla I. pomaže mu, 
da oslabi moć hrvatske gospode, napose bana Mla- 

dena II., koji je Stipošu predao Bosnu u upravu. On 
je uvelike raširio granice svoje zemlje. Tako se 
domogao neretvanske Krajine, triju župa: Duvna, 
Livna i Glamoča (Zapadne strane ili Završje) i 
Huma. Time je položio temelje bosanskoj državi, 
koje će kasnije izgraditi njegov sinovac Tvrdko. 


1326. potuče knez Nelipić, sa svojim saveznicima i po¬ 
moću Venecije, slavonskog bana Mikca Mihaljevića 
(1325.—1345.), koji je htio u Hrvatskoj da podigne 
pali kraljevski ugled, kao što je uspio u Slavoniji. 
Posljedica ovoga poraza bila je, da je sva južna 
Hrvatska od Like i Krbave do Cetine ostala izvan 
dohvata kraljevske vlasti. Najviše se ovim borbama 
okoristila Venecija. 


1326.—1344. vlada sasma samostalno u Hrvatskoj knez 
Nelipić, stolujući u Kninu. On navaljuje na dalma¬ 
tinske gradove i ratuje sa brojnim svojim protivni 
cima, napose knezovima Bribirskim. 


1329. predade se Veneciji Nin. Tako su Mlečani zavladali 
hrvatskom obalom od Zrmanje do ušća Cetine, samo 
Skradin i Omiš su još u vlasti knezova Bribirskih. 


1333. odreČe se ban Stjepan II. Kotromanić poluotoka 
Pelješca i grada Stona u korist Dubrovčana, koji 
mu zato plaćaju » stonski dohodak «. 


1339. pristupa Stjepan II. u krilo katoličke crkve, koja 
se preporodi u Bosni. Ovdje se nastaniše stalno 
franjevci, koji su prije dolazili u zemlju kao in¬ 
kvizitori i osnovaše svoju vikariju. Unatoč toga 
u Bosni je silno jak heretički pokret »krstjana«. 
koje nastoje pape da povrate u krilo katoličke 
crkve. 


1342.—1382. Ludovik I., sin Karla I. 

1343. sklapa Nelipić na čas mir sa Venecijom i obeća je, 
da neće napastovati mletačke podanike u Dalmaciji. 

1344. usred novih ratnih zapletaja umre Nelipić, ostavivši 
nedoraslog sina Ivana, za koga vlada majka mu 
Vladislava, koja junački obrani Knin, » ključ Čitave 
Dalmacije«, od slavonskog bana Nikole Banića 
(Banffy). Sada su uz nju Mlečani i neki hrvatski 
plemići. 

1345. krene u Hrvatsku kralj Ludovik, da skrši moć 
hrvatskog plemstva. Kod Bihaća mu se pokloni 
Vladislava sa sinom Ivanom, preda mu Knin i neke 
gradove, a ovaj nato vrati mladome Nelipiću sva 
pradjedovska imanja, tako i Sinj s cetinskom župa¬ 
nijom i to mu potvrdi pismeno. 

Odsada je knez Ivan Nelipić, najodaniji privrženik 
svoga kralja. Tako je Ludovik povratio kraljevski 
ugled u Hrvatskoj i Nikola Banić sada nosi na 
slov »ban čitave Slavonije i Hrvatske«. 

Na glas o kraljevom dolasku u ove krajeve, dalma¬ 
tinski gradovi, napose Zadar, pokloniŠe mu se kao 
svome gospodaru očekujući, da će ih osloboditi 
mletačke »zaštite«. 

1346. radi neopreznosti Ludovik bi potučen od Mlečana 
pod Zadrom, i ako je imao veliku vojsku. Zadrani 
se moradoše uz teške uvjete ponovo pokoriti Ve¬ 
neciji. 

1347. knez Juraj Bribirski sin Pavla, brata Mladena II., 
predade kralju Ludoviku grad Ostrovicu kraj Bri¬ 
bira, a zato mu ovaj dade grad Zrinj u Slavoniji. 
Knez Juraj je tako postao praotac slavne hrvatske 
velikaške porodice Zrinskih. Ovim činom opala je 

u Hrvatskoj moć knezova Bribirskih, koji su ubrzo 
i izumrli. 

1348. sklapa Ludovik sa Venecijom osamgodišnje primirje, 

1350_1354. U Hrvatskoj vlada Stjepan, brat Ludovikov 

»po Božjoj milosti čitave Slavonije, Hrvatske i 
Dalmacije herceg «. On je skoro nezavisan i mnogo 
se zalaže za svoju zemlju. 

1350. radi Huma zarati se sa Stjepanom II. Kotromani 
ćem ponovo srpski kralj Dušan i uđe duboko u 
Bosnu. Samo nenadana provala Bizantinaca na 
dalekom jugu, spasila je Stjepana od Dušana, koji 
je zbog toga morao ostaviti bosansku zemlju. 

1353. oženi se kralj Jelisavetom, kćerkom bana Stjepana 
II. Kotromanića, koja mu donese u miraz Hum. 

1353_1377. banuje Stjepan Tvrdko L, sin Stjepanovog 

brata Vladislava i Jelene Bribirske. Pošto je Tvrdko 
nedorastao, upravlja za njega njegova majka. On 
je odgojen u katoličkom duhu, 

1356. navijesti Ludovik Veneciji rat sa ciljem, da povrati 
Dalmaciju. 

1357. prisili Ludovik Tvrdka, da mu odstupi zemlju 
između Neretve i Cetine. 

1357. pobune se protiv Mlečana Split i Trogir i predađoše 
se Ludoviku. Za ovima su to učinili Šibenik, Za¬ 
dar i otoci. 

1358. nakon sretnog Ludovikovog ratovanja po Italiji 
i Dalmaciji protiv republike sv. Marka, ova sklopi 
i njime mir u Zadru (18. II.). Ovim mirom odreče 
se Venecija dalmatinskih gradova i otoka od polo¬ 
vice Kvarnera, sve do međaša grada Drača, a dužd 
naslova »vojvoda Dalmacije i Hrvatske «. Sada 
kralj odredi, da se osnuje mornarica, kojoj stavi 

na čelo posebnoga »admirala kraljevine Dalmacije 
i Hrvatske«. Brodove su imali dati dalmatinski 
gradovi i Mlečani (po mirovnom ugovoru). Tako 
je Venecija na duže vremena izbačena sa hrvatske 
obale. 

1358.—1526. Dubrovnik, na osnovu sklopljenog ugovora sa 
kraljem Luđovikom u Višehradu, uz godišnji danak 
od 500 dukata, odsada priznaje vrhovnu vlast ugar- 
sko-hrvatskih kraljeva. Inače je podpuno samosta¬ 
lan, pa je u to vrijeme proživio svoje najsjajnije 
doba, kada njegove lađe plove do Španije i 
Engleske. 

1363. napadne Ludovik na bana Tvrdka I. i udari na 
Bosnu s dvije vojske. Ali Tvrdko porazi kraljevu 
vojsku uz pomoć vojvode Vukca Hrvatinića i pro¬ 
zove se » Božjom milošću ban čitave Bosne.« 

1366. kada su protiv Tvrdka digli bunu neki bosanski 
velikaši, pod vodstvom brata mu Vlkića i bratića 
Dabiše, pobježe ban Ludoviku, čijom pomoću 
svlada odmetnike i odsada vlada Bosnom, kao 
»milošću Božjom i kralja Ludovika ban.« 

1369.—1376. u Hrvatskoj herceg Karlo Drački, rođak Lu¬ 
dovikov, stolujući u Zadru. Bio je vrlo omiljen 
kod Hrvata. 

1373. pobijedivši ban Tvrdko sa knezom Lazarom podrin- 
skog župana Nikolu Altomanovića, razdijeliše nje¬ 
govu zemlju, te Tvrdko dobiva krajeve na gornjoj 
Drini. 

1376. dobiva Tvrdko Trebinje s primorjem od Dubrov 
nika do Kotora. 

1377. Tvrdko se okruni za kralja. 

1378. —1381. ponovo ratuje Ludovik sa Venecijom, koja 

sklopi s njime mir u Turinu (1381.), po kome 

priznade sve točke zadarskog mira i obveže se, da 
će mu plaćati godišnje 7.000 dukata. 

1382._1385. »kralj« (rex) Marija, malodobna kci Ludo- 

vika. Za nju vlada majka Jelisaveta i palatin 
Nikola Gorjanski. Protiv ženske centralističke vlade 
nastalo je u Hrvatskoj nezadovoljstvo, koje je 
htio Tvrdko iskoristiti, da bi proširio svoju vlast 
do Drave i Jadranskog mora, buneći dalmatinske 
gradove i hrvatske velikaše. Uz Tvrdka pristade 
vranski prior Ivan Paližna i digne u Primorskoj 
Hrvatskoj bunu, koja ubrzo bi ugušena, a Paližna 
pobježe u Bosnu. 

1383. Venecija je dozvolila svome građaninu Nikoli 
Bazeju, da primi od Tvrdka admiralsku čast i tako 
kralj stvara mornaricu. 

1385. Gorjanski daje Tvrđku Kotor i sklapa s njime 
savez protiv svih neprijatelja Marijinih. 

U Slavoniji i Ugarskoj ženska vlada dozlogrdi ve¬ 
likašima i na čelo nezadovoljnika stupe braća 
Horvati (Pavao, zagrebački biskup, Ivaniš, bivši 
mačvanski ban i Ladislav). Nakon časovitog umi¬ 
renja, nezadovoljni velikaši uvjeriše se o neiskre¬ 
nosti budimskog dvora, te poslaše biskupa Pav'.a 
Horvata u Napulj, da dovede Karla Dračkoga, koji 
bude okrunjen dne 31. XII. iste godine za hrvatsko- 
ugarskog kralja. 

1385. —1386. Karlo II. 

1386. kada je ubijen Karlo II. na izdajnički način od 
Jelisavete i Gorjanskog, braća Horvati, Ivan Pa¬ 
ližna i Tvrdko zajedno sa Hrvojem Vukčićem Hr 
vatinićem počnu građanski rat i proglase kraljem 
malodobnoga sina Karlovog Ladislava Napuljskog. 

1386_1395. kraljuje Marija. 

1386._1409. nuzkralj Ladislav Napuljski. 

1386. nedaleko Đakova napadnu braća Horvati obje * 
kraljice, koje su u pratnji Gorjanskog pošle u 
njegov grad Gorjan. Palatina ubiše, a kraljice od 
vedoše u Novigrad kraj Nina. 

1387. dade hrvatski ban Ivan Paližna pogubiti Jelisavetu, 
po svoj prilici na nalog napuljskog dvora, dok Ma¬ 
riji poštedi život. Ubrzo je odanle oslobodi njen muž 
kralj Žigniund, uz pomoć Venecije i krčkog kneza 
Ivana. Istovremeno morađoše braća Pavao i Ivaniš 
Horvati pobjeći u Bosnu, nakon poraza u Srijemu. 

1387. —1437. kralj Žigmund Lukscmburgovac. 

1388. porazi bosanski vojvoda Vlatko Vuković iz ple¬ 
mena Kosača Turke kod Bilcća. 

1389. ratuje isti vojvoda sa bosanskim četama na Kosova 
polju protiv Turaka. 

1390. nakon što je zadobio Tvrdko svu Hrvatsku južno 
od Velebita i najveći dio Dalmacije, prozove se 
kraljem Hrvatske i Dalmacije. Tako je hrvatska 
zemlja opet nakon toliko vremena dobila kralja 
svoje krvi. 

1391. umre u punoj snazi Tvrdko i nešto kasnije njegov 
vjerni suradnik Ivan Paližna. Bosna , koja se je 
nalazila na vrhuncu moći, Tvrdkovom smrću poče 
naglo slabiti . 

1391. Turci prvi puta provališe u Srijem t. j. na hrvatsko 
tlo. i | j j 

1391. kralj Ladislav postavlja Hrvoja Vukčića hrvatsko - 
dalmatinskim banom i daruje ga brojnim posjedi¬ 
ma. Ivaniša Horvata imenuje svojim namjesnikom 
u Ugarskoj i Hrvatskoj. 

1SM—139S. vlada u Bo.nl «laM Stj(|>.n DabBa, bratić 
TvVdkov. Sudbinom Bo.n. i ravnaju 

velikaši: »r~i« Vnbć/ć Hsna.lnU (Don,. 

Sandalj Hranić Kosaca (Humska temi, ) 

Radinović (Podrinje, Trebinje). 

1392. po prvi puta Turci provaljuju u Bosnu. 

1393. ugovorom u Đakovu ostavlja Dabisa Zigmundu 
po svojoj smrti kraljevinu Bosnu i obveza se, 

Ha neće pomagati ustaše u Hrvatskoj r Ugarskoj. 

1394. Žigmund poluče hrvatske ustaše kod Dobora uhvati 
Ivaniša Horvata i dade ga na grozan nacrn po¬ 
gubiti, a biskupa Pavla po svoj prilici zatvor, u 
neki samostan. Nato se Dabisa o dreče naslova 
kralja Hrvatske i Dalmacije. 

1395. -1398. vlada u Bosni kraljica Jelena, udova Dabi- 

šina. Za njene vlade svu vlast imaju Vukčic, H 
nić i Raditiović. 

1397. dobiva Dubrovnik ferman, po kome može trgo- 
vati po cijelom turskom carstvu. 

1397. budući da se Žigmund nakon nikopoljskog po-'aM 

(13961 nije duže vremena javljao, bivši ban p 
latin Stjepan Lacković sa svojim pristašama po¬ 
novo pristade uz Lađislava. Kralj Žigmund nato 
pozove Lackovića i njegove drugove na sabor u 
Križevce, tobože da se pomiri s njima, ah ih tu 
njegovi pristaše sasjekoše (»krvavi sabor«). Sad 
nasta u Hrvatskoj opća buna, kojoj se pri ruzi 
Bosna na čelu sa vojvodom Hrvojem. 

1398 provali Žigmund u Bošnu, ali ga Hnoje j 
fprtdru« .i dubičku županiju- Tak. ,« 

Vukčić proširio svoju vlast sve do Une i Save. 

Iste godine Turci provališe po drugi put u Bosnu. 

1398. _1404. u Bosni kralj Stjepan Ostoja, nezakoniti sin 

Tvrđka I. On je igračka u rukama moćne bosanske 
gospode. 

1399. Primorje od Stona do Zatona dobiše Dubrovčani, 
uz pristanak Bosne. 

1402. čitava Hrvatska na jugu Velebita do Dubrovnika 
i Dalmacija prešle su na stranu kralja Lađislava 
i vojvode Hrvoja. 

1403. traži Hrvoje od Dubrovčana, da ostave Žigmunda 
i da se podvrgnu njemu, ali on u tom ne uspije 
radi nutarnjih zapletaja u Bosni. 

1403. na poziv hrvatskih i nekih ugarskih velikaša stiže 
Ladislav u Zadar, gdje ga ostrogonski nadbiskup 
okruni za ugarsko-hrvatskog kralja, možda hrvat¬ 
skom krunom (5. VIII.). To je posljednje krunjenje 
na hrvatskom tlu . Nakon tri mjeseca vrati se 
Ladislav u Napulj i imenuje Hrvoja splitskim 
hercegom i svojim namjesnikom u Hrvatskoj i 
Dalmaciji. Sada je vojvoda Vukčić »krstjanin« na 
vrhuncu svoje moći. 

1404. —1409. vlada Stjepan Tvrdko II., polubrat Ostojip, 

koji je oružje Hrvojevo. Bosna je uz Lađislava, a 
protiv Žigmunda. 

1405. —1408. ratuje Žigmund protiv Bosne, da je pokori. 

1408. kralj Žigmund povede križarsku vojnu protiv bo¬ 
sanskih heretika. Kod Dobora porazi bosanski! 
vojsku, zarobi Tvrdka II. i 170 bosanskih plemića, 
koje sve pogubi i baci u rijeku Bosnu, a kralja 
povede sa sobom. Tim porazom, Ladislavova stranka 
u Bosni, Hrvatskoj i Dalmaciji bijaše uništena. 
Sam Hrvoje pokloni se Žigmundu u Budimu, a 
ovaj mu potvrdi sve njegove naslove i časti, da¬ 
pače se s njime i okumi. 

Tako je svladan ovaj hrvatski ustanak , koji je tra¬ 
jao 25 godina i sada svi Hrvati priznadoše Žig - 
munda svojim kraljem. 

1409.—1418. po drugi puta kraljuje Stjepan Ostoja. 

1409. kada je vidio Ladislav da je sve izgubljeno, proda 
Veneciji za 100.000 dukata Zadar, Novigrad, Vranu 
i otok Pag i odreče se svih svojih prava na Dal¬ 
maciju. 

1411. prisili Žigmund Ostoju, da ga prizna za svoga 
vrhovnoga gospodara i da mu odstupi Usoru i 
Soli. 

_1413. dok su se dalmatinski gradovi i otoci redom 

predavali Veneciji, ratuje bez uspjeha protiv nje 
Žigmund i konačno morade sklopiti primirje na 
pet godina. 

1413. Hrvojevo samostalno vladanje izazvalo je mržnju 
mnogih ugarskih i hrvatskih velikaša, a napose 
u Bosni, gdje su mu bili lični neprijatelji kralj 
Ostoja i Sandalj Hranić. Na koncu uspješe kod 
Žigmunda, da ga je ovaj proglasio veleizdajnikom 
i pozvao sve velikaše, da se dignu protiv Hrvoja 
i njegovih pristaša i da ga pokore. Ostavljen od 
sviju Hrvoje se obrati Turcima za pomoć. 

1414. odbije prve navale ugarskih velikaša uz pomoć 
Turaka. 

1415. potuče Hrvoje sa svojim i turskim četama ugar- 
sko-slavonsku vojsku oko Doboja (na Spreči). Tom 
je pobjedom postao opet neograničeni gospodar u 
zapadnoj Bosni , dok je ostali dio zemlje većim 
dijelom bio pod turskom vrhovnom vlašću. 

Nakon te bitke provale Turci u Hrvatsku i Štajer¬ 
sku čak do Celja, a Žigmund ne prelazi više u 
Bosnu. 

1416. umre Hrvoje »s nasladom u srcu, da se je krvavo 
osvetio svojim đušmanima i da se kroz čitav svoj 
vijek održao na vlasti nepobijeđen.« 

»Krstjanin« Hrvoje volio je slavensku službu 
božju i glagoljicu, te je oko 1407. naručio kod 
katoličkog pisca Butka krasni minijaturama urešeni 
glagolski misal (čuva se u Carigradu), a »krst- 
janski« pisac Hvat posvetio je sveto evanđelje no¬ 
voga zavjeta i psaltir »hercegu spljetskom i knezu 
od Donjih kraj i inim mnogim zemljam.« 

1418.—1421. Stjepan Ostojić, sin Ostojin, sasma ovisan 
od Turaka. 

1418.—1420. ratuje Žigmund ponovo nesretno sa Vene¬ 
cijom, radi Dalmacije. 

1420. predadoše se Veneciji Trogir, Split, Kotor i otoc! 
Brač, Hvar i Korčula. Tako su hrvatskom kraljev¬ 
stvu u Primorju ostali samo Senj i Krk , a na 
jugu Omiš s Krajinom i Poljicama, gdje je vladao 
knez Ivaniš Nelipić. 

1420. postavi turski vojvoda Isak, Tvrdka II. na bo¬ 
sansko prijestolje. 

1421. —1443. opet Stjepan Tvrdko II. 

1423.—1435. ban Slavonije moćni celjski knez Herman II., 
tast Žigmunđov, gospodar velikog dijela te zemlje. 

1426.—1432. hrvatsko-đalmatinski ban Nikola Frankopan, 
koji posjeduje gotovo čitavu Hrvatsku (Krk, Vi¬ 
nodol, Mođruše, Senj, Gatsku i Liku, a u Slavoniji 
Cetin, Slunj i Ozalj). On je došao u sukob sa 
celjskim knezovima zbog obiteljskih razmirica i 
jer su oni htjeli da unište Frankopane i zavladaju 
i u Hrvatskoj. Ali to zapriječi Žigmund. Nikola je 
ostavio 9 sinova, koji osnovaše devet grana fran- 
kopanske porodice. 

hr. Antoljak: Pregled hrv. povijesti 5 

1427. Tvrdko II. odredi za nasljednika, svoga daljnjega 
rođaka Hermana II., priklanja se Žigmunđu i na¬ 
stoji vratiti crkveno jedinstvo u Bosni. 

1430.-1432. bosanski vojvoda Radosav Pavlović zapliće 
se sa Dubrovnikom radi Konavala u rat (»konavo¬ 
ski rat*), ali se uskoro pomiri s njime, samo da 
sačuva svoje zemlje, kada su se Dubrovčani obratili 
za pomoć Žigmunđu i Tvrdku II. 

o. 1433. da obrani Hrvatsku i Slavoniju od Mlečana 
i Turaka razdijeli Žigmund ove zemlje na tri voj¬ 
nička tabora: hrvatski prema Jadranskom moru 
i Dalmaciji, slavonski prema Uni i usorski , te 
odredi natanko, koliko svaki tabor ima dati voj¬ 
nika i da se u svakoj županiji popisu plemići i 
njihov imetak. Ovaj sustav je prvi zametak 
kasnije Vojne Krajine. 

1434. priznao je papa bulom Dubrovniku pravo trgo¬ 
vanja sa nevjernicima. 

1434. umre knez Ivaniš Nelipić i ostavi sve svoje po¬ 
sjede od Velebita do Cetine svojoj jedinici kćeri 
Katarini, udatoj za hrvatskog bana Ivana Fran- 
kopana (1432.—1436.). 

1435. —1466. vlada Humom Sjepan Vukčić, sinovac San- 

daljev, na koga su odasvud navalili neprijatelji, 
da mu otmu zemlje. Uz pomoć Isaka ostade on 
pobjednik, ali i prizna sultanovu vrhovnu vlast. 

1436. budući da Žigmund nije htio pristati, da sve baštini 
Katarina i njen muž Ivan Frankopan, plane u 
Hrvatskoj građanski rat , koji se smrću Ivanovom 
dovrši kraljevom pobjedom. 

1437. daruje Žigmund slavonskom banu Matku Talovcu 
(1435.—1444.) i braći mu (iz Korčule) Nepilićeva 
imanja. 

1437. Tvrdko II. prizna sultana vrhovnim gospodarom 
i obeća plaćati godišnji danak od 25.000 dukata. 

1438 . _1439. vlada Albert Habsburgovac, zet Žigmunđov. 

1440._1444. kraljuje Vladislav I. Jagelović, poljski kralj. 

1440.—1442. bjesni u Ugarskoj i Hrvatskoj građanski rat 
zbog nasljedstva na prijestolju, između Vladislava I. 
i Ladislava Postumusa, sina Albertovog. Zagreb 
naročito strada. Posredovanjem papinog poslanika 
sklopljen je mir između obje zavađene stranke. 
Za vrijeme ovoga rata, oteo je hrvatskom kraljev¬ 
stvu Stjepan Vukčić Krajinu između Cetine i 
i Neretve s Omišem i poljičkom župom. 

1443 . —1461. u Bosni kralj Stjepan Tomaš, nezakoniti sin 

Ostoje. On se priklanja Zapadu, prelazi na kato¬ 
ličku vjeru i proganja »krstjane«. Franjevci sve 
više imaju upliva na dvoru i u državi. 

1444. obvezuje se Tomaš na vjernu službu kralju Vladi- 
slavu, a Janku Hunyadyu obećaje plaćati godišnji 
danak. Te godine otmu Mlečani Vukčiću Omiš 
i Poljica. Hrvatska je na taj način ostala bez mora 
na jugu. Tako su sredinom XV. st. gotovo svi pri¬ 
morski gradovi (osim Dubrovnika) i veći dio otoka 
bili u posjedu Venecije. Ovim činom prešlo je ime 
Dalmacija i na one gradove i otoke, koji dotle 
ni jesu bili sastavni dijelovi njenog geografskog i 
političkog pojma. 

Venecija je ovaj svoj najstariji stalni posjed na¬ 
zvala kasnije » acquisto vecchio« (stari posjed) za 
razliku od onog posjeda, što ga je iza toga stekla. 
Boka Kotorska dobila je ime » Albania Veneta « 
(Mletačka Albanija), koju je rastavljao od Dalma¬ 
cije teritorij dubrovačke republike. 

1445.—1457. Lnđislav IV. (V.). Za njegove malodobnosti 
upravlja državom kao gubernator Janko Hunyađy 
(1446.—1452.), koji skrši silu celjskih knezova u 
Slavoniji. 

1440. knezovi Frankopani razdijeliše svoje goleme po¬ 
sjede na osam grana, od kojih neke ubrzo izumrše 
i tako ostadoše tržačka, ozaljska, slunjska i cetin¬ 
ska loza. 

1451.—1454. ratuje vojvoda Vukčić protiv Dubrovnika, na 
čijoj je strani njegov zet kralj Tomaš. Na čelu 
Vukčićevih protivnika — vlastele, je njegov sin 
Vlađislav. 

1454. sklapa Vukčić ugovor o vojničkoj suradnji s ara- 
gonskim kraljem Alfonzom, vladarom Južne Italije, 
da se oslobodi turskog vrhovništva. Ali pravi go¬ 
spodari Bosne su i dalje ostali Turci, koji su se 
ugnijezdili u jednom njenom dijelu. 

1454.—1456. banuje u Slavoniji Ulrik Celjski, koji si je 
prisvojio i hrvatsko-đalmatinsku banovinu. Njega 
pomaže herceg Vukčić, a kralju Tomašu nije pravo, 
da si oni šire vlast. 

krajem 1456. Ulrik je pravi i jedini ban čitave Slavonije, 
Hrvatske i Dalmacije. Ali ubrzo bude ubijen u 
Beogradu od svoga neprijatelja Ladislava Hunya- 
đya, sina Jankovog. Ulrik je bio posljednji član 
svoga roda, koji je mnogo zla nanio Hrvatskoj i 
Zagrebu. 

1457. sprema se Tomaš da protjera Turke iz Bosne uz 
pomoć pape i uskraćuje im danak. 

1458. —1490. vlada Matijaš I. Korvin, mlađi sin Janka 

Hunyađya. 

1459. Dubrovnik počinje plaćati sultanu godišnji danak. 

1459.—-1463. vlada hrvatsko-dalmatinski ban Pavao Spi- 
rančić, koji je imao mnogo neprilika u svojoj 
banovini i nije uspio zadobiti baštinu Talovaca, 
za koju su se trgali kralj Tomaš, Vukčić i Venecija, 
ali je zato zadržao Klis. 

1459. boravi kralj Tomaš na saboru u Segedinu, gdje 
je priznao Matijaša za svoga gospodara, a zato 
mu je ovaj obećao svoju zaštitu i dozvolio da njegov 
sin Stjepan Tomašević, ženidbom dobije srpsku 
despotovinu (Smederevo). Ali Tomašević nije dugo 
vladao svojom despotovinom, jer je ubrzo pala u 
ruke Turaka. 

Tomaš sada silno progoni »krstjane«, koji bježe 
u zemlju Vukčićevu. 

1461.—1463. kralj Stjepan Tomašević, koji okupi oko sebe 
bosansku gospodu i miri se sa hercegom Vukčićem. 

1461. okruni se svečano u Jajcu krunom, koju mu je 
poslao papa Pio II. Ovo nije bilo pravo Matijašu, 
koji je smatrao da je bosanski kralj njegov vazal. 

1462. izmiri se Matijaš posredovanjem pape sa Tomaše- 
vićem, sklope savez protiv Turaka i kralj Stjepan 
odkaže im danak. 

1463. provali sultan Mehmed H. u Bosnu. Kralja Toma- 
ševića ostaviše na cjedilu Matijaš, Dubrovčani i 
Venecija. Zauzevši Podrinje, sultan osvoji Bobovac, 
a kralj pobježe u Jajce i zatim u Ključ, gdje se 
predade velikom veziru Mahmud paši. Nato ga 
sultan dade pogubiti pred Jajcem. 

Tako je Bosna propala, a da se nije jače oprla 
Turcima, koje su uvelike pomagali progonjeni 
*krstjani «. Na glas o padu Bosne, Matijaš provali 
dolinom Vrbasa u zemlju, osvoji Jajce i još ne¬ 
koliko okolnih gradova. Idućih godina osvaja sje- 

vernu Bosnu i stvori dvije banovine: jajačku (po~ 
rječje Vrbasa sa Jajcem) i srebreničku (između 
Donje Bosne, Drine, Save i planine Majevice) sa 
središtem u Srebreniku. Prva je imala da brani 
Hrvatsku od provale Turaka, a druga Slavoniju 
i Južnu Ugarsku . 

1403. obveže se kralj Matijaš, da će ga u Ugarskoj i 
Hrvatskoj naslijediti Habsburgovci, ako ostane bez 
potomaka. 

1464. postavi za gubernatora bosanskog kraljevstva ugar¬ 
skog velikaša Emerika Zapolju. Ova je čast bila 
vrlo velika, jer se gubernator spominje u ispravama 
odmah iza palatina. 

1465. osvajaju Turci Blagaj, glavno sjedište hercega Vuk- 
čića, a u Bosni postaviše za kralja Mafiju Sabančića, 
odvjetka Kotromanića. 

1465. daje kralj Matijaš hrvatskim banovima naslov » ba¬ 
novi kraljevine Rame (Bosne), Dalmacije i Hrvatske «. 

1466. umre Stjepan Vukčić, zavađen sa svojim sinovima, 
koji se rastrkaše na sve strane. 

1469. od straha da se Venecija ne dočepa Senja, oduže 
ga Matijaš Frankopanima. Senj postade kraljev¬ 
ski grad i u njemu bi uređena kapetanija za obranu 
od Turaka i Mlečana, zahvatajući kasnije čitavo 
primorje i Otočac. Zbog Senja, nastalo je veliko 
neprijateljstvo između Frankopana i kralja, koji 
im je još oduzeo i cijelo primorje od Trsata do 
Senja, te Vinodol. 

1471. pada Počitelj na Neretvi u turske ruke. 

1471. imenuje Matijaš kneza Nikolu Iločkog bosanskim 
kraljem, kojemu je dao još vranski priorat i ba¬ 
novinu Slavoniju i Hrvatsku. On je imao zadaću, 

da Turcima otme onaj dio Bosne, koji su držali 
u svojoj vlasti. No u tome nije uspio. 

1477. nakon smrti Nikole Iločkog, Turci se iz Bosne sve 
jače zalijeću u Hrvatsku i Slavoniju. Odtada još 
žešće navaljuju na naše krajeve. 

1477. podijelio je Malijaš kraljevini Slavoniji znatno 
pravo, da sama upravlja svojom vojskom i obranom 
i da si bira zemaljskog kapetana, koji će voditi 
tu vojsku. 

1480. kada je kraljevski kapetan Blaž Pođmanicki pre¬ 
oteo knezu Ivanu Frankopanu Novi, Bribir i još 
neka mjesta u Vinodolu, te je po Matijaševoj za¬ 
povijedi htio osvojiti i knežev otok Krk, ovaj ga 
predade Veneciji. 

1480. Matijaš pobjedonosno provali duboko u Bosnu 
(do Sarajeva i Travnika). 

1481. pokuša sin Stjepana Vukčića, herceg Vladko, da 
provali u Bosnu, koja čeka svoje oslobođenje od 
Matijaša, ali bude razbit od Turaka i povuče se u 
Ercegnovi. 

1482. predajom Ercegnovog u turske ruke, pala je čitava 
Hercegovina u njihovu vlast . 

1483. hrvatski ban Matijaš Gereb i hrvatska gospoda 
hametice poraziše Turke, koji su se vraćali puni 
robija i plijena iz Kranjske i Koruške. Nakon toga, 
sklapa kralj Matijaš sa sultanom primirje na pet 
godina. 

1483. izašlo je prvo izdanje glagoljskog misala u Veneciji. 

1490.-1526. Jagelovići. 

1490.-1516. Vlađislav II., češki kralj. 

1490. Vladislav II. bude izabran i okrunjen za ugarsko- 
hrvatskog kralja, a nezakoniti sin Matijašev lvaniš 
morade se zadovoljiti her češkom časti u Slavoniji 
(1490.—1493.) i kasnije sa banskom u Slavoniji, 
Hrvatskoj i Dalmaciji (1495.—1498. i 1499.—1504.). 

1491. sukob između Vladislava II. i Habsburgovca Maksi- 
milijana I., sina Fridriha III., uz koga su pristali 
mnogi hrvatski velikaši (Frankopani, Blagajski), 
svrši se mirovnim ugovorom u Bratislavi (Požun), 
po kome je obećano hrvatsko-ugarsko prijestolje 
Habsburgovcima, po izumrću Jagelovića. 

1491. udari bosanski paša sa 10.000 ratnika na Hrvatsku 
i provali u Kranjsku, ali ga na povratku kod 
Vrpila nedaleko Udbine dočekaše Hrvati i tako jako 
razbiše, da su Turci ostavili Hrvatsku na miru 
tokom 1492. god. 

Slabost kraljeve vlasti nastoji upotrijebiti u svoju 
korist plemstvo, napose Frankopani, koji teže da 
povrate svoje nekadašnje posjede u hrvatskom 
primorju (Senj). 

1492. na zajedničkom budimskom saboru napose ugar¬ 
ski, a napose hrvatski velikaši prihvatiše onaj 
ugovor u Bratislavi od 1491. g. 

1493. Usred smutnja u Hrvatskoj, odriče se herceg lvaniš 
svoje časti i banom postade Emerik Derenčin, pri¬ 
jašnji senjski kapetan, koji nastoji upokoriti Fran- 
kopane i obraniti od njih Senj. Dok se on bori 
sa Bernardinom Frankopanom zbog toga, provale 
Turci pod vodstvom bosanskog paše Jakuba u 
Hrvatsku, a odavle u Kranjsku i Štajersku. Pred 
očitom opasnošću izmire se protivnici i ban dočeka 
sa hrvatskom i slavonskom gospodom vojsku Ja- 
kubovu na Krbavskom polju kod Udbine, kada 

se je vraćala sa pljačke. Ali bitka se svrši porazom 
banovim, a oko 13.000 Hrvata bude što pobijeno 
što zasužnjeno (19. IX.). Bitkom na Krbavskom 
polju započela je životna borba Hrvata s Tur¬ 
cima, koja je trajala preko dva stoljeća. Tim časom 
nastade polagano selenje Hrvata iz prekogvozdan- 
skih krajeva u Slavoniju i Ugarsku, a hrvatsko 
geografsko ime stade se širiti prema sjeveru do 
Drave. 

Dok Turci nesmetano provaljivahu u pojedine di¬ 
jelove Hrvatske, u Slavoniji bjesni građanski rat 
između pojedinih velikaša za neka imanja. U kraj¬ 
njoj nevolji Hrvati se obraćaju za pomoć protiv 
Turaka Vladislavu II., papi i njemačkom caru. 

1494. izašlo drugo izdanje glagoljskog misala u Senju. 

1495. —1504. sjedi na banskoj stolici lvaniš, koji se bori 

na sve strane sa Turcima. 

1496. izdaje kralj Vladislav slavonskom plemstvu zna¬ 
menitu povelju, kojom mu podjeljuje novi grb i 
pečat. 

1499. razbije lvaniš Turke kod Knina i Jajca, te oni 
neko vrijeme miruju i ne provaljuju u Hrvatsku. 

1504. iznenada umre ban lvaniš Korvin, kada je najviše 
trebao zemlji. Novi banovi nijesu ispunili nade 
hrvatskih staleža u pogledu obrane hrvatskog kra¬ 
ljevstva, te ih kralj redom zamjenjuje drugima. 

1505. zaključi ugarski sabor na Rakoškom polju, nasto¬ 
janjem Ivana Zapolje, da nitko ne smije predložiti 
tuđinca za ugarsko-hrvatskog kralja, pod prijetnjom 
kazne radi veleizdaje. Vladislav potvrdi ovaj za¬ 
ključak, koji je bio stvoren, da se zapriječi Habsbur¬ 
govcima dolazak na prijesto. 

1506. po treći puta bi zajamčeno pravo nasljedstva 
Habsburgovcima, nakon izumrća Jagelovića. 

1510.—1512. Vladislav snuje u dogovoru sa svojim velika¬ 
šima, da otme Veneciji Dalmaciju, u čemu ga naj¬ 
više pomaže tadašnji stolnobiogradski prepošt Petar 
Berislavić, rodom iz Trogira. Ali ova osnova se iz¬ 
jalovi zbog kraljeve slabosti i zbog intriga kancelara 
nadbiskupa Tome Erdodga, mletačkog privrženika. 

1513.—1520. banuje vesprimski biskup Petar Berislavić. 

1513. sjajno porazi Turke kod Dubice nđ Uni. 

1515. poraziše Turci Berislavića kod Novigrada u Dal¬ 
maciji. 

1515. po četvrti put bi zajamčeno pravo Habsburgovcima 
na hrvatsko-ugarsko prijestolje, po izumrću Jage¬ 
lovića. Ovaj se ugovor učvrsti zarukama i kasnije 
ženidbom sina Vladislavovog Ludovika i unuke Mak- 
similijanove Marije, te kćeri Vladislava II. Ane i 
Marijinog brata Ferdinanda. 

1516—1526. Ludovik II., sin Vladislava II., za čije slabe 
vlade država juri u propast, zbog loših financija i 
neposlušnosti i sebičnosti velikaša. 

1518. Berislavić porazi Turke i opskrbljuje Jajce živežom 
i streljivom. Da što bolje obrani domovinu od 
Turaka, okuplja oko sebe knezove Blagajske, Fran- 
kopane, Zrinske i Krbavske. 

1519. provali ban u Bosnu i spašava i ovaj puta Jajce, 
taj otok u turskom moru. 

1520. strada Dubrovnik od potresa. 

1520. u ovoj godini brojne turske čete provaljuju sa 
strahovitom silom u sve dijelove hrvatske zemlje. 
Ban šalje na sve strane molbe za pomoć. Kada je 
doznao, da Turci haraju oko Drežnika, pođe im 

ususret i sukobi se s njima u planini Plješivici, 
između Korenice i Bihaća, gdje ga Turci iz zasjede 
napadoše i pogubiše (20. V.). 

Berislavićeva junačka smrt teško se je dojmila 
cijele Evrope, a napose hrvatskog naroda, koji je 
u najtežim časovima ostao bez svoga branitelja i 
vođe. 

1521.—1541. upravlja kao turski namjesnik Gazi Husref 
beg Bosnom, koju je u svakom pogledu podigao 
i proširio. On je pravi osnivač Sarajeva. 

1521. —1525. ban Ivan Karlović, koji vlada u najteže doba 

hrvatske povijesti. 

1522. na državnom saboru u Niirnbergu pred nadvojvo¬ 
dom Ferdinandom i njemačkim knezovima, moli 
sijedi 82-godišnji knez Bernardin Frankopan, da se 
pomogne Hrvatskoj, koja je na vječnom udaru 
Turaka. Ako se ne pomogne Hrvatima, rekao je 
knez, oni će se ili predati Turcima ili ostaviti 
svoju zemlju . Ali njegov vapaj našao je slabi odaziv 
kod njih. 

1522. pada u turske ruke Knin i Skradin, a Klis se i 
ovaj puta odhrva njihovoj navali. Nadvojvoda 
Ferdinad pomaže koliko može Hrvate. 

1523. pada Ostrovica. 

1524. obraniše Klis njegovi kapetani Petar Kružić i Grgur 
Orlovčić. 

Nebriga budimskog dvora za Hrvatsku izazove, da 
se hrvatska gospoda sve više priklanjaju nadvoj¬ 
vodi Ferdinandu, koji ih uzima u svoju službu 
i pomaže. 

1525. —1531. ban Franjo Batthyany, kraljev miljenik. 
1525. kada je bosanski namjesnik Husrefbeg podsjeo 

Jajce u kome je nestalo hrane i streljiva, spasi ga 

od pada junački knez Krsto Frankopan, sin Rer- 
nardinov, najveći kondotijer svoga doba, te sa 
6.000 vojnika oslobodi grad i obskrbi ga svime (11. 
VI.). Istim putem vrati se natrag izgubivši samo 
nekoliko vojnika. Ovaj pobjedonosni Krstin pohod 
zadivio je cijelu Evropu, Ludovik II. ga odlikuje 
naslovom » branitelj kraljevina Dalmacije, Hrvatske 
i Slavonije «, ali mu ne dade Senj. Stoga uvrijeđeni 
Frankopan ode iz Buđima. 

1526. na saboru u Križevcima (23. I.) nagovara Krsto 
Frankopan plemstvo, da uzme za vladara Ferdi¬ 
nanda Habsburgovca, čijom bi se pomoći mogla 
osvojiti Bosna, koja pripada Hrvatskoj i nadvoj¬ 
voda bi postao njen kralj. Ali se staleži ne mogoše 
složiti glede izbora, te se razidoše. 

Ubrzo se i moćni sultan Sulejman /. (1520.—1566.) 
zaputi sa ogromnom vojskom, da osvoji nesložnu 
Ugarsku. Kralj Ludovik sabere u zadnji čas nešto 
vojske, a u pomoć mu dođe i ban Batthgang sa 
6.000 Hrvata na Mohačko polje. Krsto Frankopan 
je trebao preuzeti vrhovno vojno vodstvo protiv 
sultana, te stade skupljati vojsku po hrvatskom 
kraljevstvu. Ali Mađari ne htjedoše čekati na njega 
i zametnuše bitku, u kojoj ugarsko-hrvatska vojska 
bi hametice poražena, a kralj Ludovik na bijegu 
utopi se u nekom nabujalom potoku (29. VIII.). 
Tako je bilo ispražnjeno ugarsko-hrvatsko prijesto¬ 
lje. Kada je zavladao strah u Slavoniji na vijest 
o toj katastrofi, Krsto prisutnošću duha spasi 
zemlju i zato ga staleži na saboru u Koprivnici 
izabraše za » skrbnika i branitelja kraljevstva « 
(23. IX.). 

Nakon kraljeve smrti, većina hrvatskih stališa bila 
je za Ferdinanda (za njega je najviše radio Ivan 

Karlović), dok je slavonsko plemstvo pristajalo 
uz vojvodu Ivana Zapolju, pomađarenog Hrvata. 
Krsto Frankopan nagovoren od zagrebačkog biskupa 
Šiniuna Erdddga, također pristade uz Zapolju, koji 
ga imenuje banom Hrvatske i Slavonije i vrati mu 
Senj. 

1526. Dubrovnik pođpađa pod suverenitet Turske. 

Unutrašnje prilike kod Hrvata (1102. — 1527.) 

Ime hrvatskog kraljevstva ostade i dalje »regnum Croatiae 
et Dalmatiae «, koje zahvata politički teritorij od 
Drave do mora. Pored toga imena od kraja XIII. 
st. upotrebljava se i ime » Slavonija « (Sclavonia) 
u Veneciji, Napulju, Rimu i Budimu, pa su i hercezi 
i banovi uzimali to ime u svoj naslov, a kraljevi 
nisu. (do 1526.). 

Teritorijalne promjene i granice. U doba Arpađovića 
raspalo se jedinstveno hrvatsko kraljevstvo u dva 
posebna teritorija: Hrvatsku s Dalmacijom i Slavo¬ 
niju. Dalmaciju su sačinjavali već poznati otoci i 
gradovi, a Hrvatsku sav teritorij između Neretve, 
Vrbasa, Gvozda, Kupe i mora od Trsata do ušća 
Neretve. Slavoniju pak od prve polovice XIII. st. 
sačinjava zemlja između Gvozda, Drave, porječja 
Donje Une, Vrbasa i Bosne (banovina, hercegovina i 
od 1240. kraljevina). 

Bela III. proveo je razdiobu hrvatskog teritorija 
(Slavonija i Hrvatska s Dalmacijom). 

Ojaćanjem Venecije na hrvatskoj obali , sve više 
se širi pojam Dalmacije na štetu Hrvatske (Mnogi 
hrvatski gradovi i otoci sada se pribrajaju Dal¬ 
maciji.). 

Tokom XV. st. izgubi Hrvatska čitavo primorje s 
otocima, osim onog dijela od Trsata do Baga. Isto 
tako suzuje se teritorij Hrvatske i na istoku šire¬ 
njem Donjih Krajeva i Humske zemlje. Dolaskom 
Turaka u Bosnu, još se više umanjuje hrvatski 
teritorij. 

Selenjem hrvatskog plemstva i naroda stade se širiti 
hrvatsko geografsko političko ime na sjever Gvozda 
prema Kupi, Savi i Donjoj Uni. 

U drugoj polovici XV. i početkom XVI. st. Hrvat¬ 
ska obuhvaća znatan dio zagrebačke županije, te se 
sada mnogi slavonski gradovi nalaze u Hrvatskoj. 
U međuvremenu Turci zauzeše Srijem i Slavoniju 
do Đakova i Osijeka i južnu Hrvatsku. Zato nije ni 
čudo, da se g. 1525. hrvatski staleži zovu » knezovi 
i ostaci plemića kraljevine naše Hrvatske «. 

Bosna kao posebno područje, u polovini X. st. po Kon- 
stantinu Porfirogenetu zove se kraj, zemljica (ri¬ 
ječna dolina Gornje Bosne i pritoke) sa kasnijih 
pet župa i širi se postepeno prema srednjoj Drini, 
Konjicu i gornjem Vrbasu. 

Tečajem XII. st. zahvaća ona Donje Krajeve i 
oblast Usoru i Soli. Poslije 1322. Bosna izbija na 
more (između Cetine i Neretve) i stiče Zapadne 
Strane ili Završje (Livanjsko, Duvanjsko i Glamočko 
polje). 

Za Tvrdka 1. dostiže svoj vrhunac, prostirući se uz 
more od Zrmanje do Kotora, a u unutrašnjosti od 
Une do Lima i Nikšića. Po njegovoj smrti suzuje 
se njen teritorij. 

Hercegovina se širi i stvara na račun Bosne i Hrvatske 
i prostire se od Cetine do Boke, zahvatajući Hum 
i Trebinje. 

Dubrovnik. Zemljište dubrovačke komune obuhvaćalo je 
Lastovo, a tokom XIV. st. Ston, Mljet i Primorje. 
U XV. st. zahvaća Konavle i konačno dobiva svoj 
završni oblik, te se prostire na kopnu od Pelješca 
do kotorskog zaliva, a na moru od Lastova i Mljeta 
do zadnjih otočića pred Cavtatom. 

Stanovništvo. Glavni elemenat u Hrvatskoj od Drave do 
mora su Hrvati. Po dalmatinskim gradovima 
ostaci Romana (Latini). Od XIII. st. pa dalje, 
naseljuju se u naše gradove kao obrtnici Nijemci, 
Mađari (plemstvo), Talijani, pa i Francuzi. Mnogo 
je bilo Vlaha (Valachi, Vlachi, Morovlachi, Mor- 
lachi i t. đ.). To su poromanjeni ostatci raznih 
starosjedilaca, koji se spominju od XIV. st. Bave 
se stočarstvom i stanuju od Neretve do Gvozda, 
naročito oko Cetine, Zrmanje i Like i ubrzo se 
pohrvatiše. 

U Bosni je bilo uz narodni živalj i rudara Nijemaca 
— Sasa. 

Društvena podjela. Društvo se raspada na slobodne i 
neslobodne t. j. na crkvene i svjetovne velikaše 
(prelati, magnates, barones), niže plemstvo (nobiles), 
građane (cives), slobodne seljake (liberi), slobod¬ 
njake (libertini), kmetove (coloni) i robove (servi, 
sebri, mancipia). 

Kmetovi na kraljevskim dobrima zovu se udvor- 
nici, predijalisti na crkvenim, a na plemićkim 
kmetovi. 

U Bosni se narod sastojao od pastira i seljaka- 
kmetova, te od plemstva , Domaćeg građanstva nije 
bilo. Varoši se osnivaju u blizini rudnika. Seljakov 
položaj je težak, jer daje gospodaru daće i rabotu. 
Bespravni su robovi (muško i žensko), s kojima se 

uvelike trgovalo na sve strane. U toj trgovini 
sudjelovali su napose Dubrovčani. Plemstvo se bavi 
lovom, viteškim igrama i ratuje. Održava veze sa 
hrvatskim plemstvom i Dubrovnikom. 

U Dubrovniku se dijeli pučanstvo na slobodne 
(franci, liberi) i robove (servi), koji su mogli po¬ 
stati slobodni (libertini). Uz vlastelu ima i trgovački 
stalež pučana (populana). Seljaci-zakupnici žive na 
posjedima izvan grada. Od zakupa nastaje kmetstvo. 
Seljak je privezan uz zemlju, koja je vlasništvo 
plemstva i pučana. Kmet ne smije mijenjati gospo¬ 
dara i točno su određene njegove dužnosti. 

Uprava. Od 1102. kralj ugarski je ujedno i kralj hrvat- 
sko-dalmatinski, ali Ugarska i Hrvatska je svaka 
za sebe posebna političko-terit orijalno narodna 
jedinica (kraljevina). Kralja u Hrvatskoj zamje^ 
njuje samostalni herceg (dux), član kraljevske 
porodice, koji stoluje u Zagrebu, Kninu, Zadru i 
Bihaću. On vrši kraljevska prava u Hrvatskoj, ima 
svoju dvorsku kancelariju, namješta banove, saziva 
sabor, vodi vojsku, dijeli privilegije i kuje novac. 
Kada nema hercega, onda upravlja ban (do 1260.), 
a poslije toga dva bana. Ban je domaći plemić 
i mora imati svoj posjed u kraljevstvu. On bira 
banovca (vicebanus): slavonski banovac je obično 
zagrebački ili križevački župan, a hrvatski, kninski 
župan. Protonotara bira sabor. On je čuvar pečata 
kraljevstva i kasnije zamjenjuje bana u sudovanju. 
Po kraljevom nalogu herceg ili ban saziva sabore . 
Od 1260. sastaje se napose slavonski (u Križevcima, 
Koprivnici, Zagrebu, Čazmi), a napose hrvatski 
sabor (u Kninu, Ninu, Bihaću), na koji su do¬ 
lazili crkveni i svjetovni velikaši, niže plemstvo, 

zastupnici gradova (kao i dalmatinskih). Saboru je 
predsjedao onaj, tko ga je sazvao (herceg, ban, kralj). 
Na saborima se raspravljalo o svemu, Što se ticalo 
uprave, poreza, obrane kraljevstva i o sudovanju . 
Od 1442. slavonski sabor počeo je slati na ugarski 
sabor svoje zastupnike (nuncii regni Sclavoniae ili 
oratores). Slavonija i Hrvatska dijelile su se na 
županije (comitatus), dok je starih plemenskih župa 
sve više nestajalo. Središte županije je utvrđeni 
grad, a na njegovom podnožju su varoši (sub- 
urbia), kasniji kr. slobodni gradovi. 

Od kraja XII. st. kralj daje cijele županije (gospo- 
štije) u posjed pojedinim slavonskim i hrvatskim 
velikašima. Na čelu županija je župan, zamjenik 
mu je podžupan, a kraljevskim gradom je upravljao 
kaštelan (od XIV. st.). 

U Bosni je na čelu države ban, a zatim kralj , 
kojega u pojedinim oblastima zastupaju vojvode, 
knezovi ili župani . Uz njih su niži činovnici (ka- 
tunari, carinici i t. d.). 

Na dvoru bosanskih banova su časnici, isti kao i 
na onom hrvatskih vladara (tepčija, peharnik i 
drugi). 

Osnutkom kraljevstva, dvor je uređen po bizantin¬ 
skom uzoru. Stalnog sjedišta nemaju bosanski 
vladari, koji su gotovo svi katolici. 

U Dubrovniku se krajem XIV. st. izmjenjuje ustav, 
kada preko velikog vijeća preuzima vlast plemstvo 
(dotle je bila demokratska vladavina) i on postaje 
aristokratska komuna . 

Veliko vijeće (consilium maius, tal. Maggior con- 
siglio) sačinjavali su svi plemići, koji su navršili 
dvadeset godina života. Veliko vijeće stvara zakone 
i bira općinsko činovništvo i doživotne članove 
Dr. Antoljak; Pregled hrv. povijesti 

vijeća umoljenih (consilium rogatorum), u početku 
6), zatim 24, i na kraju 45. Vijeće umoljenih ra¬ 
spravlja o zakonima, koje predlaže velikom vijeću 
i obavlja sudačke poslove. 

Ono bira malo vijeće (consilium minus) od 7 čla¬ 
nova, koje sudi činovništvu i između sebe bira 
kneza. Knez se od g. 1358. bira na mjesec dana, 
te je više predstavnik vlasti nego vlastodržac. Sve 
časti u Dubrovniku, pa i kneževska, besplatne su i 
počasne. 

Sudbenost. Vrhovni sudac u Slavoniji i Hrvatskoj bio je 
herceg, ban ili banovac, a kasnije u Slavoniji pro¬ 
tonotar. U Slavoniji se banski sud sastajao u odre¬ 
đene rokove i to osmi dan iza velikih blagdana. 
Zato se zvao i oktavalni (judicia octavalia). 
Predsjedavao mu je ban ili njegov zamjenik i na 
saboru izabrani prisjednici (assessores). Od banskog 
suda moglo se prizvati na kraljevski sud. 

Niži sudovi su županijski sudbeni stolovi (župan na 
čelu, podžupan i plemićki suci) i plemenski stolovi 
za pojedina plemena. U kraljevskim slobodnim 
gradovima, uređenim po njemačkom uzoru, sudi 
gradski sudac s prisjednicima, a podanicima (kme¬ 
tovima) bez priziva sude njihovi gospodari. 

U Hrvatskoj se sudilo po uobičajnom pravu (hrvat¬ 
ski zakon), a u Slavoniji po ugarskom zakonu i 
običajima. 

Od XIII. st. primorski gradovi po mletačkom uzoru 
uvode pisane statute (Split 1240., Dubrovnik 1272., 
Trogir 1291. i t. d.), a za njima i privatne gospo- 
štije. Od pisanih hrvatskih zakonika, najstariji je 
pravni hrvatski spomenik Vinodolski zakonik 
(1288.). Zatim imamo statut lige kotara ninskoga 


UNUTRAŠNJE PRILIKE KOD HRVATA (1102.-1527.) 


83 


(1474.), vrbnički i krčki (1388.) i poljički (1440.) I 
kaptoli su svoje statute sastavljali u zbornik. 

Azilno pravo bilo je u Dubrovniku, koji je pružao 
zaklonište svim nevoljnicima i prognanicima iz su¬ 
sjednih država. 

Novac i grb. U Hrvatskoj su kovali svoj novac hercezi i 
banovi (moneta banalis, banovac, banica), a kovala 
ga je kovnica (camera u Pakracu, Zagrebu), koja 
je hercegu i banu donosila velike prihode. 

Vrste novca su: dinari, oboli , bagatini od srebra 
pomiješani sa bakrom. 

Na naličju banskog novca nalazi se kuna u bijegu, 
između dviju šestokrakih zvijezda. To je grb Sla¬ 
vonije, koji je Vladislav II. dopustio posebno na 
uporabu istoj kraljevini (1496.). Nailazi se i na 
polumjesec nasuprot zvijezdi (moguće stari grb 
Dalmacije ili Hrvatske). U drugoj polovini XV. st. 
a onda u XVI. st. (1525.), javlja se prvi puta grb 
Hrvatske (pet redova po pet izmjeničnih srebrenih 
i crvenih kocki), a grb Dalmacije se javlja na 
jednom pečatu g. 1406. 

U Bosni kola raznovrsni novac, a najviše dubro¬ 
vački. Od XV. st. u dugim prekidima, kuju bosanski 
vladari također novac. 

U Dubrovniku se kuje srebreni novac od prve po¬ 
lovine XIV. st. 

Porezi. Glavne vrsti poreza su: 1. zemljarina (kunovina, 
marturina), koja se u Slavoniji plaćala, a u Hrvat¬ 
skoj nije (1102.). Kasnije kraljevi oslobađaju mnoge 
velikaše i korporacije od toga poreza. 2. U Slavo¬ 
niji Hucrum camerae« (dobit kovnice) t. j. izmjena 
starog za novi novac, te je vlasnik za tri stara dobio 
dva nova novca. Kasnije to postaje stalan porez. 

3. U XV. st. uvađa se izvanredna ratna daća (riz, 
contributio, dica). Slavonija od 1472. plaća samo 
polovicu od onoga, koliko se plaća u Ugarskoj, a 
kralj Vladislav II. sasma oslobodi Hrvatsku od toga 
poreza. 

Dica se plaća od svakog kmetskog selišta (porta, 
fumus), a ubirali su je dicatori (županijski organi). 
Uz ove glavne daće plaćala se u Slavoniji i Hrvat¬ 
skoj » trgovina « u lukama i tridesetnina od strane 
robe na granici. Mitnice i solane daju također važan 
prihod. Najneugođniji porez bila je zalaznina 
(descensus), t. j. pogošćenje kraljeva, hercega, ba¬ 
nova po plemstvu i građanstvu (» počasni dar«), od 
koje su ih kraljevi često oslobađali. 

U Bosni je vladar osim prihoda sa svojih imanja, 
dobivao i razne » podanice « (od svakog ognjišta 
»podimni dukat«). Ostali su prihodi sudbene globe, 
carine, dobiti od ruda i danaka, koje su plaćali 
Dubrovčani. 

Vojska i mornarica. Hrvatska vojska (exercitus chroaticus) 
je za Arpadovića plemenska, a za Anžuvinaca 
pretvara se u feudalnu t. j. stvaraju se velikaške 
čete ili banderiji. Vojsci je na čelu obično ban , 
kao vrhovni kapetan, biran od sabora. Mornarica 
je gubitkom Dalmacije spala, a najjača je za 
Ludovika I., koji je imenovao posebnoga hrvatskog 
admirala. Radi obrane od Turaka, naročito u dru¬ 
goj polovini XV. st., podiže se brodarstvo na rije¬ 
kama. 

Dubrovnik nije imao stalnu vojsku, već u potrebi 
uzima plaćenike f ali zato posjeduje sjajnu morna¬ 
ricu, koja je početkom XVI. st. brojala preko 300 
brodova. 

Crkva. Hrvatsko kraljevstvo je bilo kako u političkom, 
tako i u crkvenom pogledu razdvojeno. Hrvatska je 
podpadala pod splitsku nadbiskupiju sa 10 biskupija. 
Slavonija se raspada na tri biskupije: zagrebačku 
sa kaptolom u Čazmi, pečujsku (najveći dio da¬ 
našnje Slavonije) i srijemsku, a kao posebna je bosan¬ 
ska u Đakovu. Sve ove biskupije (od 1264.) pod- 
padoše pod kaločku nadbiskupiju• 

Za kulturni život od osobite su važnosti kaptoli, 
kao središta duševnog života, a od XIII. st. vjero¬ 
dostojna mjesta (locus credibilis), gdje su se ču¬ 
vale originalne isprave i t. d. 

Biskupi i kaptoli su uz prihod od svojih imanja 
imali i dohodak od crkvene desetine, koju je svatko 
morao plaćati. 

Glagoljska služba božja održala se je unatoč že¬ 
stokih borbi u senjskoj, krčkoj i krbavskoj bisku¬ 
piji, a od druge polovice XV. st. je i u zagrebačkoj 
biskupiji. 

Početkom XIII. st. šire se po Hrvatskoj Cisterciti 
(gotska crkva i samostan u Topuskom), zatim 
Dominikanci, Franjevci, Templari (Božjaci), Iva - 
novci (Križari) i Pavlini (Remete, Lepoglava). 

U Bosni su » krstjahi«, koje su progonili pape, 
njihovi vladari i franjevci. 

U Dubrovniku je dozvoljena samo katolička vjera, 
a inovjerno se stanovništvo prekrštava na vrlo 
spretan i uspješan način. Tamo su se također do¬ 
selili dominikanci i franjevci. 

Umjetnost i književnost. U Dalmaciji prevladava najviše 
romanski slog, a kasnije renesansa. Tako su u ro¬ 
manskom slogu podignute crkve sv. Stošije i sv. 

Marije u Zadru, sv. Ivana u Trogiru, zvonik u 
Rabu, zvonici sv. Marka i katedrale u Hvaru, hod- 
nik franjevačkog samostana u Dubrovniku. Zatim 
prekrasni portal trogirske katedrale od domaćeg 
majstora Radovana (1240.), a domaći umjetnik 
Buvina, njegov suvremenik, sagradi vrata u crkvi 
sv. Dujma u Splitu. Ondje je i romanski kor, pro¬ 
povjedaonica i donji dio zvonika u istom slogu. 
U ranoj renesansi (XV. st.) je katedrala u Šibeniku. 
U Slavoniji je sagrađena u gotskom slogu stara za¬ 
grebačka katedrala, cistercitska crkva u Topuškom 
(XIII. st.). Pojedine crkve su bogate crkvenim re¬ 
likvijama, posuđem, ruhom i prekrasno izrađenim 
bogoslužnim knjigama sa minijaturama. 

Razni strani umjetnici dolaze u Dalmaciju i grade. 
U Bosni se nalaze, ostatci » gradova « i velik broj 
nadgrobnih spomenika t. zv. stećaka i » biliza «, ukra¬ 
šenih raznim simbolima i slikama. Stećaka ima i u 
Dalmaciji. 

U Dubrovniku od početka XIV. st. grade se utvrde, 
bedemi, franjevački samostan, a u XV. st. je pravo 
zlatno doba graditeljstva i umjetnosti u njemu. 
Gradi se knežev dvor, utvrđuje se grad, dovršava 
se utvrda Minčeta. Oko 1500. stvara se škola do¬ 
maćih slikara (Nikola Božidarević). 

U XIV. st. nastale su mnoge glagoljske crkvene 
knjige (misal kneza Novaka, Rimski misal, reimsko 
evanđelje, a u početku XV. st. misal vojvode 
Hrvoja). Mnogi hrvatski velikaši (Bribirski, Krčki) i 
gradovi pomažu znanost i umjetnost, dok je Krk 
središte hrvatske knjige. 

U Bosni je također bilo nešto crkvene književnosti 
(krstjanski rukopisi). 

Dubrovnik daje pjesnike: ŠiŠka MenČetića i Đoru 
Držića, a Split Marka Marulića. 

Trgovina je bila nutarnja i vanjska. Slavonija je trgo¬ 
vala sa susjednim zemljama (Ugarska, Štajerska, 
Koruška, Bosna), a Hrvatska i Dalmacija s Bo¬ 
snom i Italijom (Venecija). Pomorsku trgovinu je 
unapređivala jaka trgovačka mornarica dalmatin¬ 
skih gradova, a kopnenu, riječni putevi, ceste i 
sajmovi. 

U Bosni i sami kraljevi vode vlastitu trgovinu. 
Trguje se i s robljem. 

Dubrovnik posreduje u razmjeni dobara između 
veleobrtnog Zapada i sirovinama bogatog zaleđa. 
U gradu je jaka trgovina robljem. 

Podkraj XV. st. osobito je procvala trgovina Du¬ 
brovnika na Balkanu, a u XVI. st. dostiže svoj 
vrhunac. 

Obrt su unapređivali cehovi, u koje su se ujedinili maj¬ 
stori istog zanata, a kraljevi su im davali znatne 
povlastice. Uz trgovinu razvila se je u Dubrovniku 
osobito i obrtna djelatnost. Gradilo se brodove, 
kovinsku robu, podizale radionice čohe, stakla, 
oružja i t. d. Sa strane se dopremalo sirovine i 
prerađivalo ih se. 

Rudarstvo je osobito ojačalo. Poznati su rudnici u Gvo- 
zđanskom i Bužimu. 

U Bosni se kopalo pod nadzorom Dubrovčana 
olovo, srebro i zlato (Olovo, Kreševo, Fojnica). 
Dubrovčani su te rudnike uzimali u zakup i to je 
bosanskom vladaru donosilo veliku dobit. 

IV. doba (1527.—1790.) 

1. siječnja 1527. na saboru u Cetinu (koji je počeo svo¬ 
jim radom na Staru godinu), gdje su stigli i 
Ferdinanđovi poslanici, kapetani Nikola Juri&ić, 
Ivan Pichler , Ivan Katzianer i bečki prepošt Pavao 
Oberstein, izabrali su i proglasili prisutni velikaši 
(topuski opat Andrija Tuškanić, knez Ivan Kar- 
lović, knez Nikola Zrinski, knez Krsto i Vuk 
Frankopan Slunjski, knez Stjepan Blagajski i 
drugi) Ferdinanda za hrvatskog kralja, a njegovu 
ženu Anu za kraljicu, nakon što su poslanici 
prihvatili zahtjeve Hrvata. 

Sve je to potvrđeno ispravom, na koju su naj- 
znatniji hrvatski velikaši udarili svoje pečate, da 
vrijedi za sve vijekove. 

Ferdinand se je obavezao, da će za obranu Hrvatske 
držati u istoj kraljevini 1.000 konjanika i 200 pje¬ 
šaka, brinuti se za hrvatske gradove i tvrđave 
i da će štititi i braniti svekolika prava i sloboštine 
te zemlje i staleža. 

Cetinskim saborom pokazali su predstavnici hr¬ 
vatskog naroda, da je Hrvatska politički samostalna 
i nezavisna od Ugarske. 

6. siječnja 1527., da osujeti zaključke cetinskog sabora, 
sazvao je ban Krsto Frankopan sabor u Dubravu 
kraj Čazme, na kome su sakupljeni slavonski ve¬ 
likaši izabrali Ivana Zapolju za hrvatskog kralja. 

27. rujna 1527. prigodom pođsjeđanja Varaždina pogine 
Krsto, a isti dan bi i Zapolja potučen od Ferdi¬ 
nanda kod Tokaja. Frankopanovom smrću pri- 
jeđoše mnogi slavonski plemići na stranu Ferdi- 
nandovu. 

1527._1918. Habsburgovci. 

1527.—1564. Ferdinand I. 

1527. pada u ruke Turaka Obrovac i Udbina. 

1527.—1530. bjesni u Slavoniji građanski rat između 
Zapoljevaca i Ferdinandovaca. 

1527. —1531. banu je Ivan Kariović, koji očajnički brani 

Hrvatsku od Husrefbegovih navala. 

1528. početkom, a možda i krajem 1527., osvaja Hu- 
srefbeg Jajce , a zatim padoše i ostali gradovi 
negdašnje jajačke banovine. Turcima je tako otvoren 
put u Slavoniju. 

1529. zavladao je biskup Erdodg gotovo čitavom Sla¬ 
vonijom i podsjeo Gradec tik Zagreba. Naskoro 
ga Zapolja imenova banom . 

1530. na saboru u Niirnbergu pred carem Karlom V. i 
knezovima, u ime hrvatskih staleža moli knez 
Vuk Frankopan, da se pomogne Hrvatskoj, koja 
se jedva brani od Turaka. Postigao je isto što i 
1522. Bernardin Frankopan. 

1530. zbog turske opasnosti, posredovanjem dobrih ljudi, 
utanače Ferdinandovci i ZapoljeVci primirje i tako 
se završi građanski rat u Slavoniji. 

1531. poslije smrti bana Karlovića, uvađa Ferdinand 
u Hrvatskoj novu čast: bansko namjesništvo, što 
se protivilo hrvatskom ustavu. 

1532. nakon što je sultan Sulejman zaustavljen od Nikole 
Jurijfića pod Kisegom, a već mu je bilo prekasno poći 
na Beč, vraća se kući Podravinom preko Koprivnice 
i Virovitice. To je prvi i posljednji put, da sultan 
prolazi hrvatskom zemljom. 

1534./5. Turci ne napadaju na Hrvatsku, ali zato ona pati 
od mnogih bezakonja. 

1535. sa sabora u Topuskom poručuju hrvatski staleži 
odlučno Ferdinandu, ako ih ne kani braniti, neka 
im onda vrati pismo, kojim su ga izabrali za 
hrvatskog kralja. 

1536. provali Husrefbeg u Slavoniju, gdje osvaja Požegu 
i pet čvrstih gradova. 

1537. nakon svoga pobjedonosnog pohoda po Slavoniji, 
podsjedne Husrefbeg Klis, koji se nakon nekoliko 
mjeseci junačke obrane preda, kada je poginuo 
njegov kapetan Kružić (12. III.). Padom Klisa 
izgubila je južna Hrvatska, koja je ubrzo osim 
mletačkih primorskih gradova podpala pod Turke, 
svoje posljednje uporište, 

1537. Ferdinand šalje Katzianera u Slavoniju, da se sa 
staležima pripravi za vojnu protiv Turaka. On 
skupi lijepu vojsku, ali zbog razmirica, nestašice 
hrane i bolesti, smanji se putem broj vojnika. Sti¬ 
gavši do Gorjana kraj Đakova, uoči boja pobježe 
Katzianer, a za njim se razbježaše i ostali. Nato 
Turci ostatke vojske poraziše i učiniše strašan 
pokolj (9. X.). 

Porazom kod Gorjana postali su Turci gospodari 
velikog dijela Slavonije. 

1538. kralj Ferdinand sklopi sa Zapoljom mir u Velikom 
Varadinu . Ovim mirom dokončan je građanski rat 
u Ugarskoj i Hrvatskoj. 

1539. dade ubiti Nikola Zrinski u Kostajnici Ivana Ka¬ 
tzianera, koji je još 1537. nagovarao hrvatsko 
plemstvo, da prijeđe na stranu Zapolje i šurovao je 
s Turcima. 

1542.—1556. ban Nikola Zrinski, koji ima zadaću da brani 
zemlju od Turaka i da stiša nutarnje borbe među 
pojedinim velikašima. 

1543. Turci osvajaju Orahovicu, Valpovo, Brezovicu, 
Pakrac, Petrovinu, a 

1544. Kraljevu Veliku. 

1544. da bi se lakše odupirao turskoj sili i uklonio među¬ 
sobne trzavice, Nikola Zrinski sklapa sa Stjepanom 
Frankopanom ugovor u Zagrebu, o zajednici do¬ 
bara i međusobnom nasljedstvu. 

1545. Turci osvojiše grad Moslavinu. 

1546. budući da Ferdinand nije uredno plaćao Zrinskoga 
i ostao mu dužan, sklopi s njime ugovor, po kome 
mu, kao i njegovim potomcima, daruje Međumurje 
sa Čakovcem i Štrigovoni, u koje je uveden tek 

1547. g. 

1547. sklopi Ferdinad sa sultanom petgodišnji mir, uz 
godišnji »dar« od 30.000 dukata, po kome mu 
ostade Slavonija do Ilove i Virovitice, a Hrvatska 
na jug Kupe, do Senja i Bihaća. 

1552. osvajaju Turci Viroviticu, Čazmu, Dubravu i 
Ustilonju, pređstražu Siska, kojeg su njegovi vlasnici 
zagrebački kanonici počeli utvrđivati još od 1544. 
Kada je turski vojskovođa Ulamabeg u društvu sa 
bosanskim pašom provalio do Varaždina, s namje¬ 
rom da zauzme Zagreb, prisili ga Zrinski na 
uzmak. 

Osnutkom posebnog sandžaka u Čazmi, stalno je 
ugrožena preostala Slavonija od Turaka. 

Zbog slabe pomoći od kralja za obranu Hrvatske, 
Zrinski daje ostavku na banstvu, ali ju Ferdinand 
ne prima i poduzima odlučnije mjere za spas 
hrvatskog kraljevstva. 

1555. Turci nemilice haraju po hrvatskom kraljevstvu 








92 


IV. DOB-A (1527.—1790.) 


1556. izdajom pada u njihove ruke Kostajnica, što je 
značilo početak rasula donjih strana Hrvatske. 
Sve je to sklonulo bana Zrinskoga, da se zahvali na 
časti, te ga kralj razriješi dužnosti i imenuje 
meštrom kraljevskih tavernika. Za vrijeme svoga 
banovanja, Zrinski je spasio Hrvatsku, da je Turci 
sasma ne pregaze. 

1557_1567. ban Petar Erdbdy, koji se posveti sav obrani 

zemlje uz podporu sabora. 

1558. Turci pustoše hrvatske krajeve između Une, Ko¬ 
rane i Kupe i osvajaju Lješnicu, Otok na Uni 
i Bušević. 

1558. sastaje se posljednji zasebni hrvatski sabor u 
Steničnjaku. 

1560. Turci osvajaju Novigrad na Uni. 

1561. Nikola Zrinski postaje sigetski kapetan i prestaje 
se baviti obranom pograničnih gradova oko Une, 
koje ugrožavaju sada još jače Turci. Ipak Hrvati 
poraziše turske čete pod vodstvom Malkočbega kod 
Hrastovice. 

1564. —1576. Maksimilijan II., sin Ferdinanda I. 

1565. zauzeše Turci pod vodstvom bosanskog paše Mu- 
stafe Sokolovića Krupu na Uni, ali ga ipak porazi 
ban Erdody kod Obreške, nedaleko Ivanić Kloštra 
i Marče. Za ovu pobjedu kralj mu podijeli na¬ 
sljednu grofovsku Čast. 

1566. Turci osvajaju Siget, koji je junački branio Nikola 
Zrinski sa 2500 ljudi i pod zidinama toga grada 
poginuo. Pad Sigeta stajao je Turke 35.000 ljudi, 
a junačka smrt Zrinskoga odjeknula je po cijeloj 
Evropi, što se najbolje vidi iz suvremenih izvora 
i slika. 

1566. ban Erdođy i krajiški general Herbart Auersperg 
potukoše Turke kod Novigrada na Uni i provališe 
u tursku Slavoniju, gdje su mnoga mjesta po¬ 
harali. 

1567. —1572. banovi Franjo Frankopan Slunjski »mač i 

štit ostataka Ilirije « i 

1567.—1576. zagrebački biskup Juraj Drašković. Oni su 
granice hrvatskoga kraljevstva sačuvali netaknute, 
a Frankopan dapače prodre u Bosnu, da se Tur¬ 
cima osveti za njihove provale u Hrvatsku. 

Reformacija i protureformacija u Hrvatskoj 

Utjecaj njemačke rejormacije osjetio se je dosta 
jako i kod Hrvata, premda ne u tolikoj mjeri 
kao kod Slovenaca. Još prije mohačke bitke, pro¬ 
testantska vjera imala je svojih pristaša u Slavo¬ 
niji i Hrvatskoj, u koje je prodirala iz Štajerske, 
Kranjske i Ugarske, odakle je dolazio i kalvinizam. 
U zagrebačkoj biskupiji protestantizam su širili 
njemački časnici i vrhovni kapetan slavonske i hr¬ 
vatske Krajine Ivan Ungnad, za kojim su se povela 
ili naginjala lome neka hrvatska i slavonska go¬ 
spoda. 

Ovaj pokret prodro je i u senjsko-modrušku bisku¬ 
piju. Kada je Ungnad morao otići iz Hrvatske, 
osnuje u Wurtenbergu u gradiću Urachu tiskaru 
za štampanje crkvenih knjiga, preko kojih se je 
nova vjera širila među Hrvatima. Protestantski pro- 
povjeđnici-Hrvati bili su: Ivan Drugnić, koji je 
propovijedao po Slavoniji i Gregorije Vlahović, koji 
je djelovao u Hrvatskoj. 

U ove zemlje, kao i u Krajinu, dolazili su i nje - 
mački protestantski propovjednici. 

Ali se protestantizam kao i kalvinizam nije mogao 
ukorijeniti u hrvatskom kraljevstvu, zaslugom bi¬ 
skupa Draškovića i njegovih nasljednika. Tako je 
na dijeceznom zagrebačkom sinodu osuđen rad 
kalviniste Mihajla Burica, prijašnjeg katoličkog 
župnika u Stenjevcu, koji je tvrdio, da nema pre¬ 
tvorbe kruha i vina u tijelo i krv Kristovu, i to 
tiskao (1574.). Slično se dogodilo i zagrebačkom 
literati i kalvinisti Benediktu Blažekoviću. 

1604. zaključi hrvatski sabor, da se heretici imaju od¬ 
straniti iz zemlje, a dne 

16. siječnja 1608. ovaj je zaključak potvrdio i car Ruđolf 
II. i tako on postade vjerski zakon za cijelo kra- 
Ijevstvo. 

Kod proganjanja protestanata i kalvina u Hrvatskoj, 
najviše su bili zaslužni uz zagrebačke biskupe i 
isusovci, koji su došli u Zagreb g. 1606. 

Tako je reformacija odlučnom prolureformacijoni 
suzbijena i unutar granica Hrvatske. 

Seljačka buna 

Dok je plemstvo i svećenstvo u Hrvatskoj kroz 
stoljeća uživalo sva prava, ne plaćajući nikakvih 
poreza, dotle je bespravno seljaštvo moralo davati 
daće i poreze državi, crkvi i svome gospodaru . 
Najznatniji su porezi, koje je seljak plaćao državi, 
ovi: izvanredna ratna daća (dica) i dimnica (ognin- 
šćina). 

Crkvi je davao desetinu, a svome gospodaru u 
naravi (devetina, zemljarina, bir), radnoj snazi ili 
tlaci (rabota) i u novcu. Sve što je seljak bio 
dužan raditi i davati, zapisano je u urbaru. Nadalje 
je popravljao i utvrdjivao gradove i služio vojsku. 

Seljačke patnje u Hrvatskoj počele su već u XIV. 
st., a dostigle vrhunac u XVI. st., kada su i po cijeloj 
Evropi bune njihovih supatnika, u krvi ugušivane. 
Prva buna u ovom stoljeću nastala je na otoku 
Hvaru i Visu, koja je trajala od 

1510.—1514. pod vodstvom Mateja Ivanića i bi krvavo 
ugušena po mletačkim vlastima, ali su pučani došli 
do svojih prava. 

U Hrvatskoj se dogodilo sasma obratno. 

od 1564. tinja buna među hrvatskim seljaštvom. 

1568. dobiva jasnije oblike, a plemstvo to kao da i ne 
opaža. 

Povod seljačke bune bila je borba za posjed Su- 
sedgrada i Donje Stubice između moćnog velikaša 
Franje Tahga i Uršule Hening. U toj borbi sudjeluju 
i seljaci, koje bune jedni velikaši protiv drugih. 

1570. i 1571. Tahyeva nasilja prema seljacima su ne¬ 
izdrživa. 

1572. planula je opća buna susedgradskih seljaka, koju 
nije moglo spriječiti ni posredovanje kralja, komu 
su se oni uticali. Ovi seljaci počeše buniti okolne 
kmetove, kao i one u Štajerskoj i Kranjskoj . Sa¬ 
stavili su i vladu, na čelu sa slobodnim seljakom 
Mafijom Gubcem (»beg«), a središte je bila Stubica. 
Seljački savjetnik bio je brdovački župnik Ivan 
Babić, a vrhovni vojnički vojvoda Ilija Gregorić. 
Plemstvo se sprema da uguši ovu bunu. 

1573. na saboru u Zagrebu proglasiše staleži seljake 
veleizdajnicima, a pobunjeni seljaci odkazaše 
plemstvu posluh i zaključiše, da će se pokoravati 
samo kralju, a čim pobijede, osnovati će svoju 
vladu u Zagrebu, daće i poreze će sami pobirati 
i braniti Vojnu Krajinu. 



VOJNA KRAJINA 


Gregorić zamisli ratnu osnovu, da uspješno za¬ 
vrši ustanak, ali slabo uređene seljačke čete budu 
ubrzo potučene kod Krškog, zatim kod Kerestinca 
i Mokrica . Dne 9. veljače, plemićka vojska pod banov¬ 
cem Gašparom Alapićem, pobijedi seljačku pod vod¬ 
stvom Gubca, nedaleko Stubičkih Toplica i strašno 
se osveti seljacima. Uhvaćeni Matija Gubec* bude 
na grozan način umoren u Zagrebu dne 15. veljače. 
U ovoj buni poginulo je do 6.000 seljaka. Seljačka 
buna je jedan od najznačajnijih događaja hrvatske 
povijesti, a Matija Gubec postade legendarna ličnost 
u hrvatskom narodu, jer je htio seljaku izvojcvati 
prava i slobodu. 

Vojna Krajina 

Zametak Vojne Krajine udaren je još za kralja Žigmunda. 
Hrvatska gospoda, koja su imala svoja imanja 
i gradove na granici bosanskog pašaluka, bila su 
prisiljena, da se sa kraljem brinu za uzdržavanje 
vojske na tim mjestima. Od tih gradova i njihovih 
kotara stvara se Vojna Krajina ili Granica, za 
čiju su se odbranu brinuli naročito Habsburgovci, 
te Kranjska, Koruška i Štajerska, a zapovijedao 
je u njoj jedan vrhovni kapetan. Krajišku vojsku 
sačinjavali su pješaci (haramije), konjanici (husari) 
i topdzije. U njoj je bilo nešto Nijemaca (viši 
časnici), ali je većina Hrvata i doseljenika (Uskoci, 
Prebjezi). 

U drugoj polovini XVI. st. su bile već tri Krajine: sla¬ 
vonska (kasnije varaždinska), hrvatska (karlovačka! 
i primorska (Senj, Trsat, Rijeka). Kasnije je mjesto 
primorske osnovana Banska Krajina (Hrastovica, 
Glina, Petrinja). 

Od 1568. su dvije Krajine: Hrvatska od mora do utoka 
Kupe u Savu (za njeno se uzdržavanje brine 
Kranjska), sa posebnim generalom i Slavonska, 
između Save i Drave (za koju se brinu Štajerska 
i Koruška), sa drugim generalom na čelu. 

1578. _1590. upravlja nadvojvoda Karlo, stric cara Ru- 

dolfa II., obim Krajinama, skida i namješta za 
povjednike i kapetane, te mu se i ban mora po¬ 
koravati u vojničkim stvarima. Za Krajinu osniva 
nadvojvoda zasebno dvorsko ratno vijeće (Hof 
kriegsrath) u Grazu. 

1579. nastojanjem nadvojvodinim, započe gradnja tvrđave 
nedaleko grada Dubovca, kod utoka Korane u Kupu, 
u čije temelje je stavljeno 900 turskih glava. Tako 
je osnovan Karlovac, prozvan po nadvojvodi Karlu, 
koji postade sjedište Hrvatske, a Varaždin, Slavon¬ 
ske Vojne Krajine. 

Time je stvoren novi politički teritorij na hrvatskom 
tlu, izuzet ispod vlasti bana i sabora. 

Hrvatska 1575.-1609. 

1575. pobijedi kod Budačkog na rijeci Radonji, pritoci 
Korane, bosanski namjesnik Ferhatpaša Sokolović 
generala Herbarta Ausperga, koji je htio da 
zauvijek obračuna sa Turcima, ali je sam poginuo. 

1576. —1608. Rudolf II., sin Maksimilijana II. 

1577. Ferhatpaša zauzima Podzvizd, obje Kladuše, Oštro - 
žac, Zrin i još neka manja mjesta. 

1578. pada u njegove ruke Gvozdansko. 

1578.—1583. banuje Krsto, sin Ivana Ungnada. On je bez 
ugleda i nemoćan prema Turcima. 

1582. Bosna od begluka postaje beglerbegluk ili pašaluk. 

Dr. Antoljak: Pregled hrv. povijesti 7 

1584_1595. ban grof Tomo Ercl5tly, sin Petra. 

1584. junački ban Erdođy poluče kod Slunja Turke, koji 
su se vraćali iz Kranjske sa pljačkanja. 

1591._1593. vlada Bosnom ratoborni beglerbeg Hasan¬ 

paša Predojević, kojemu je bio cilj, da osvoji Sisak. 

1591. zauzima Hasanpaša Ripač na Uni, a Erdody prije 
toga grad Moslavinu. 

1592. stvara hrvatski sabor znameniti zaključak, o sve¬ 
općem zemaljskom ustanku (insurekcija). 

1592. gradi Hasanpaša tvrđu Petrinju na jugu Kupe i 
osvoji Bihać (nekada zvan »glavni grad hrvatskog 
kraljevstva«). Pobijedivši bana kod Bresta nedaleko 
Petrinje, podsjedne ponovno Sisak, gdje mu se 
uspješno opre kanonik Mikac sa dva druga. 

1593. stiže paša ponovo pod Sisak, kojemu dođu u 
pomoć ban Erdodij, karlovački general Andrija 
Auersperg i štajerski pukovnik Ruprecht Eggenberg, 
te sa manjom vojskom potukoše Turke u kutu, 
što ga čini Odra sa Kupom, gdje se utopi i sam 
Hasan. 

Ova pobjeda pod Siskom razveselila je cijelu 
kršćansku Europu, a Turci su g. 1593. prozvali 
»godinom propasti«. Tom bitkom prestaje turska 
ofenziva i počinje polagano defenziva. 

1593. Nakon što je sultan Murat III. objavio caru Rudoifu 
II. rat, radi nesloge između bana Erdođya i carskih 
krajiških generala, pada u turske ruke Sisak, koji 
uskoro bude povraćen hrvatskom kraljevstvu. U to 
doba je Zagreb i čitava preostala Hrvatska u naj¬ 
većoj opasnosti od Turaka. 

1595. potukoše Hrvati Turke kod Petrinje. 

1596. zavladao je Klisom, pomoću dalmatinskih Uskoka, 
splitski patricij Ivan Alberti. Kada su Turci pođ- 
sjeli taj grad, dođe mu u pomoć karlovački general 
Juraj Lenković, ali bi potučen. Nato se Klis preda 
Turcima. Time je propala svaka nada, da će se sa 
ove strane moći provaliti u Bosnu i osvojiti ju, 
kako je to spremao Rudolf II. 

1596. kršćanska vojska pod vodstvom bana Ivana Draško- 
vića, generala Lenkovića i (slavonskog generala 
Herbersteina, blizu Petrinje potukla je u dva maha 
Turke. Na taj način je bila uklonjena svaka 
opasnost s bosanske strane za hrvatsko kraljevstvo. 

1601. izdaje Dubrovčanin benediktinac Mavro Orbini u 
Pesaru svoje čuveno djelo »II Regno degli Slavi.* 

1605. erdeljski knez Stjepan Bočkaj, koji je podigao bunu 
protiv cara u obrani kalvinske vjere, pozvao je i 
Hrvate, da se s njime ujedine. Kao odgovor poruče 
mu oni, da će mu se silom oduprijeti. Dapače ban 
Drašković polazi u Ugarsku, gdje se uspješno bori 
protiv njega. 

1606. sklopio je sultan mir sa Rudolfom II. na ušću 
rijeke Žitve u Dunav, po kome je svaki zadržao, 
što je imao u svojim rukama. Tako Hrvatskoj 
ostade Petrinja, Čazma i Moslavina. 

10 . travnja 1606. ostao je hrvatski sabor na stajalištu, 
da katolička vjera bude jedina u Hrvatskoj i da 
onaj članak od 1604. i dalje bude u punoj snazi. 

1608.—1619. Matijaš II., brat Rudolfa II. Od njega traže 
Hrvati, da se u Krajini postave domaći ljudi i da 
se banu dade vlast od Drave do mora. Naravno 
da im je on sve obećao, ali nije izvršio. 

1608. —1614. opet ban Tomo Erdody. 

1609. dobio je Zagreb novi gradski statut, koji je kralj 
Matijaš II. potvrdio. 

Uskoci 

Kršćansko stanovništvo, koje se je doseljavalo i 
' bježalo iz turskog carstva u opustošene hrvatske 
krajeve, zvali su urođenici ovih krajeva Turcima i 
Vlasima, a jer su prebjegli ili uskočili, prozvali 
su ih Uskoci ili Prebjezi. 

1530. Uskoci se naseliše oko Žumberka i u senjskoj 
kapetaniji. 

1537. nakon pada Klisa, kliski Uskoci preseliše se u 
Senj. Tako se uskočko ime proširi na sve vojnike 
senjske kapetanije, od Rječine do ušća Zrmanje i 
do Brinja i Otočca. 

Među Uskocima bila je većina Hrvata, a nešto i 
bjegunaca iz mletačke Dalmacije (»venturini«). Na 
čelu pojedinih odreda stajali su vojvode. Budući 
da Uskoci nijesu primali redovitu plaću, bili su 
prisiljeni da pljačkaju po turskoj Lici i Dalmaciji. 
Ispočetka ih Venecija u tom pomaže, ali kada 
sklopi mir sa sultanom, poče ih proganjati i 
svugdje ocrnjivati, radi tobožnjeg krvološtva i bar 
barstva. 

1596. nakon neuspjelog zauzeća Klisa, između Venecije 
i Uskoka izbi prava borba na kopnu i na moru; 
strah je od uskočke osvete toliki, da je nastala 
krilatica: » Bog vas čuvao senjske ruke« (Iddio vi 
guarđi đalle mani di Segnani«). 

1597. opljačkaše Uskoci turske i mletačke galije kod 
Rovinja u Istri, te Venecija zbog toga provede blo¬ 
kadu Hrvatskog Primorja od Karlobaga do Rijeke 
i od nje do istarske rijeke Raše. General Lenković, 
kome je na zahtjev Mlečana Rudolf II. povjerio 

istragu u toj stvari, djelomično je udovoljio želji 
republike, da kazni Uskoke. 

1601. da bi se uveo red i mir u Senju, štajerski nad¬ 
vojvoda Ferdinand , po carevom nalogu pošalje 
onamo za komesara generala Josipa Rabattu , koji 
je imao Uskoke raseliti i u grad postaviti njemačku 
posadu. 

Njega je u tom pomagao senjski biskup Markanto- 
nije de Dominis, mletački plaćenik. Budući da je 
Rabatta radio sve po uputama Venecije, a car nije 
htio pomoći Uskocima, digoše oni bunu u Senju 
i ubiše generala, na veliku žalost republike. Istraga 
o tom ubistvu vodila se je dosta mlitavo i na koncu 
se prešlo preko toga. 

Uskoci i Venecija opet su na ratnoj nozi. 

1612. počima rat među njima. Uskoci počiniše nečuvena 
junaštva, a republika provađa ponovo blokadu i 
traži preko pape kod cara rješenje uskočkog pi¬ 
tanja. 

1615.—1617. traje pravi rat među njima, i Uskoci dolaze 
čak do Venecije, koja im ne može ništa. 

1617. konačno posredovanjem Francuske i Španije 
sklopljen je mir u Madridu (26. IX.), po kome se 
nadvojvoda Ferdinad obvezao, da će Uskoke pre¬ 
mjestiti iz Senja u unutrašnjost zemlje, lađe im 
spaliti i u grad staviti njemačku posadu. I tako 
su Uskoci premješteni u okolicu Otočca i Žum- 
berka , gdje se s vremenom izgubiše među tamo¬ 
šnjim pučanstvom . 

Hrvatska 1616.-1790 . 

1616.—1622. ban Nikola Frankopan Tržački. Za njegovog 
banovanja diže se u Hrvatskoj insurekcija, kada je 
erdeljski knez Gabor Bethlen, digao bunu u Ugar¬ 
skoj. 

Hrvatska, ne gubeći prava ni slobode, ulazi u savez 
ili konfederaciju sa Kranjskom, Štajerskom i Ko¬ 
ruškom, radi lakše obrane od neprijatelja, što joj 
je ipak bilo samo na štetu. 

1618. provedena je reforma zagrebačkog statuta od 1609. 
godine. 

1618. —1648. tridesetgodišnji rat, u kome su se naročito 

istakli Hrvati. 

1619. _1637. Ferdinand 11., stričević Matijaša II. Za nje¬ 

gove vladavine Vojna Krajina, podijeljena u dva 
generalata: karlovački i varaždinski, postade po¬ 
seban teritorij, izuzet ispod banske i saborske 
vlasti. 

1620. hrvatski sabor podiže insurekciju protiv carevih 
neprijatelja. Hrvati se bore po Češkoj i Ugarskoj 
protiv Bethlena. 

1622._1626. ban Juraj Zrinski, pod kojim se hrvatske čete 

junački bore po Njemačkoj, protiv carevih neprija 
telja. Nakon njegove smrti, one su pod vodstvom 
generala Ljudevita Isolania i Ivana Wertha. 

1622. Hrvati sudjeluju u bitci kod Wimpfena, a 

1623. zauzimaju Heidelberg. 

1626, ratuju po Njemačkoj i Ugarskoj pod W allensteinom 
i Tillgem (u Njemačkoj). 

1630. izdade Ferdinad II. doseljenim Vlasima u Krajini 
povelju, po kojoj su oni krajiški vojnici, a ne 
kmetovi hrvatske gospode. 

1631, Hrvati ulaze prvi u Magdeburg i ističu se pod 
Tillyem u bitci kod Breitenfelda-Podelwitza, gdje Je 
ovaj vojskovođa bio poražen. 

1632. sudjeluju s osobitom hrabrošću i prodornošću u 
bitci kod Lutzena, protiv švedske vojske kralja 
Gustava Adolfa, koji ih je nazivao, kako se priča, 
»novim plemenom đavola«. 

1634. u bitci kod Nordlingena, Hrvati pod Isolaniem i 
.Werthom, svojim junaštvom mnogo su pridonijeli 
pobjedi carskog oružja. Nijedna bitka u trideset- 
godišnjem ratu nije proslavila Hrvate kao ova. 

1636. Hrvati ratuju pod Isolaniem u Francuskoj i prodiru 
čak do okolice Pariza. 

1637. —1657. Ferdinand III., sin Ferdinanda II. 

1643. mladi Nikola Zrinski sa 3.000 svojih konjanika 

ratuje protiv Šveda u Češkoj. 

1646. Nikola Zrinski ponovo ratuje protiv Šveda i zbog 
vojnih zasluga car ga odlikuje naslovom » general 
svih hrvatskih četa.« 

1647, Nikola Zrinski bori se protiv Bethlena u Ugarskoj, 
a njegov brat Petar po Češkoj i Njemačkoj . 

1647.—1664. ban knez Nikola Zrinski, sin Jurja. On brani 
prava Hrvatske i sa bratom Petrom junački odbija 
navale Turaka na našu zemlju. 

1647. Mlečani zauzeše i spališe Knin f a 

1648. osvojiše Klis, što je izazvalo veliki strah u Bosni. 

1652. izdaje zagrebački kanonik i historičar Juraj barun 
Rattkag Velikotaborski u Beču svoje djelo » Me- 
morio, regum et banorum regnorum Dalmatiae, 
Croatiae et Slavoniae «, prožeto hrvatskim duhom. 

1653. seljačka buna u Posavini, koja je uskoro bila 
ugušena. 

1655« knez Juraj Frankopan svladao je i zarobio kod 
Križanić Turnja, slavnoga sandžaka u Bihaću, Mu - 
stajbega Ličkog. 

1657._1705. Leopold I., sin Ferdinanda III. 

1661. sagradi Nikola Zrinski na sastavcima Mure i 
Drave tvrđavu Novi Zrinj. 

1663. potuće ban Nikola na Muri sa 300 hrvatskih ko¬ 
njanika dvije tisuće Tatara, koji su htjeli provaliti 
u Štajersku, a njegov brat Petar, sa 2.500 ljudi 
pobijedi bosanskoga pašu Aliju Čengića sa 10.000 
momaka kod Jurjevih Stijena kraj Gacke. Dapaće 
ga i zarobi. Slava Zrinskih po Europi, izazvala je 
još veće neraspoloženje prema njima na bečkom 
dvoru. 

1664. Nikola Zrinski dopre do Osijeka, gdje popali 
glasoviti Sulejmanov most. Za osvetu, veliki vezir 
Ahmed Čuprilić (Koproli) razori njegov grad Novi 
Zrinj. 

1664. nakon poraza Čuprilića kod sv. Gottharda, sklopi 
car Leopold u Vašvaru sa sultanom mir, po kome 
svaki zadrži ono, što je osvojio i uz to car plati 
Turcima 200.000 dukata. Ovaj sramotni mir razbije 
namjere Zrinskih da osvoje Bosnu i probudi još 
jaču mržnju ugarskih i hrvatskih velikaša na po¬ 
litiku bečkog dvora, koji je htio u njihovim ze¬ 
mljama provesti krajnji apsolutizam i skršiti moć 
plemstva. 

Stoga Nikola stupi u vezu sa francuskim kraljem 
Ludovikom XIV., te Petrova žena Katarina prego¬ 
vara u Veneciji sa francuskim poslanikom bisku¬ 
pom de Bonsgem. Sada postade Nikola Zrinski 
duhovni vođa ugarskih i hrvatskih nezadovoljnika 
(Gjuro Lippay, ostrogonski nadbiskup, Franjo 

Vesselenyi, palatin, Franjo Nadasdy, državni sudac, 
Stjepan Vintnyedy, šopronjski odvjetnik); i baš kada 
je bio najviše potreban, iznenada pogine u lovu kraj 
Čakovca, od nastrijeljenog vepra. (18. XI.). Tako su 
Hrvati i Mađari izgubili muža (kako ga zove 
lepoglavski pavlin Kery: »utjeha Ugarske, svijetlo 
Slavonije, očinji vid Hrvatske, podpora Dalmacije, 
srce Evrope i t. d.«) koji je jedini bio dorastao, 
da privede ovu urotu sretnom svršetku. Njegov 
brat Petar, više junak nego diplomata, stupa u 
vezu sa francuskim poslanikom u Beču Gremovil- 
lom i nudi se u službu Luđoviku XIV. 

1665. car Leopold imenuje Petra banom, a ustoliči ga 
tek 1668. 

1666. udaje ban svoju kćer Jelenu za erdeljskog kneza 
Franju Rakoczga i u Stubničkim Toplicama kraj 
Trenčina sklopi pismeni ugovor sa Wesselenyem, 
da će raditi za spas Hrvatske i .Ugarske. Ovima 
se nešto kasnije pridruži i Nadasdg. 

1666. izlazi u Amsterdamu čuveno historijsko djelo »De 
regno Dalmatiae et Croatiae libri sex«, koje je 
napisao Trogiranin Ivan Lucius, otac hrvatske 
kritičke historiografije. 

1667. umre palatin Wesselenyi, a Zrinski i Nadasdy 
nastavljaju pregovore sa Gremonvillom. Ban Petar 
nađe si još jednog saveznika, bogatog štajerskog 
grofa Erazma Tattenbacha . 

1667. strašno strada Dubrovnik od potresa. Grad se 
jedva spase, da ga Turci nisu zauzeli. Otada po¬ 
činje njegovo propadanje. 

1668. kada je uspjelo Gremonvillu sklopiti ugovor s 
austrijskom vladom o diobi španjolske baštine, 

izjavi Zrinskome, da ga njegov vladar ostavlja za 
uvijek i neka se ne nada u njegovu pomoć. 

1669. Zrinski ostavljen od Francuske i odbijen od Ve¬ 
necije, pošalje potajno svoga kapetana Franju Bu- 
kovačkog, da pregovara sa sultanom, koji ga vrlo 
lijepo primi u Solunu. Kapetan sada izloži zahtjeve 
banove: da se Hrvatska i Ugarska stavljaju pod 
zaštitu sultanovu i zato će godišnje plaćati 12.000 
talira, a ovim Će zemljama vladati Zrinski i nje¬ 
govi potomci. Na to je trebao samo privoliti veliki 
vezir Čuprilić, ali on poruči Bukovačkom preko 
Porte, da će dobiti odgovor preko bosanskog 
paše. Međutim je bečki dvor, doznao za ove pre¬ 
govore. 

1670. vrati se Bukovački kući i izvijesti bana o svom 
uspjehu. Nato se Zrinski stade spremati na bunu 
i kupiti vojsku , a pomagao ga je u tom i ženin 
brat Franjo Krsto Frankopan, koji buni Zagrepčane 
i hrvatsko plemstvo. Bukovački slično radi po Ban¬ 
skoj Krajini. 

Kada je ban vidio, da ga Turci varaju, pošalje krišom 
caru Leopoldu zagrebačkog biskupa Martina Bor- 
kovića f da posreduje. Uskoro šalje onamo i svoga 
ispovjednika Irca Forstalla, a s njime i jedinca sina 
Ivana Antuna za taoca. Dok mu bečki dvor po¬ 
ručuje, da samo dođe u Beč i bit će milostivo 
primljen, dotle ga car skida sa banske časti i na¬ 
ređuje vojsci, da provali u Međumurje (Čakovac), 
te da ga živog ili mrtvog uhvati. 

Sada Zrinski i Frankopan pođu u Beč, gdje ih 
zatvore u Bečko Novo Mjesto (Wiener Neustadt). 

1671. nakon dužeg tamnovanja i vođenja istrage, budu 
osuđeni na smrt i u istom mjestu im odrubiše 

glave (30. IV.), unatoč protesta pape i mnogih 
evropskih vladara (osim Ludovika XIV.). Sav njihov 
ogromni imetak bude zaplijenjen i razgrabljen. 

1673. Utamničena Katarina Zrinska umire u ludilu u 
Grazu . 

1674. nakon što je car na neko vrijeme obustavio bansku 
čast, imenuje Nikolu Erdddga , zakletog neprijatelja 
Zrinskih, banskim namjesnikom sa punom vlasti, 
a tek 

1680. banom . 

1683. —1669. rat za oslobođenje hrvatskih i ugarskih 

zemalja od Turaka . 

1684. da se spasi od grabežljive Venecije, Dubrovnik 
posredovanjem Španije sklapa sa carem Leopoldom 
ugovor, po kome ga ovaj prima pod svoju zaštitu. 

1685. general Leslie provaljuje do Osijeka, a ban Erdbdy 
zauzima Viroviticu i prelazi Unu. Hrvati iz Krajine, 
pod vodstvom karlovačkog generala Ivana Herber- 
steina 9% zauzimaju veći dio Like (sudjeluje i pop 
Marko Mesić). 

1686. serdar Stojan Janković i mletački general Cornaro 
zauzimaju Sinj . 

1687. Erdody osvaja Kostajnicu, Dubicu, Zrin, Novi i 
Bužim i tako Una posta opet granica prema Bosni . 

1687. car Leopolđ iskoristi pobjedu nad Turcima i na 
zajedničkom saboru u Bratislavi bude priznato 
nasljedno pravo habsburške kuće po primogenituri 
u Hrvatskoj i Ugarskoj i ukinut 31. članak »zlatne 
bule.« 

1687. nakon pobjede kod Haršanja, hrvatske čete pod 
grofom Ivanom Draškovićem i generalom Diinewal 

dom zauzeše Voćin, Valpovo, Osijek, Požegu i 
Cernik. Mlečani se domognu Ercegnovog. 

1688. markgrof Ljudevit Badenski sa banom Erdodyem 
zauzima sve gradove na Savi do Broda. Zatim Er- 
dođy pobijedi Turke na Uni, a Badenski održa 
sjajnu pobjedu nad bosanskim pašom kod Dervente. 
U Beču se sada snuje, kako bi se Bosna osvojila, 

1688. pada Knin u mletačke ruke, najviše zaslugom fra¬ 
njevca Andrije Resice. Zatim je osvojena i Vrlika. 
Tako je dalmatinsko Zagorje oslobođeno sasvim od 
T uraka. 

1689. fra Luka Imbrišhnović junački dočeka Turke kod 
Požege i porazi ih, a bosanskog pašu potuče pod- 
ban grof Ivan Drašković na Zrinskom polju (ovu je 
pobjedu proslavio Pavao Ritter Vitezović » Novljan - 
cicom.«). 

Nakon ove pobjede Erdody i Herberstein zauzeše 
Liku i Krbavu (Perušić, Budak, Bilaj, Ribnik, Ud¬ 
bina) uz pomoć tamošnjih vojvoda (Knežević, Došen, 
Kovačević, Mesić). 

1691. kršćanska vojska pod Badenskim porazi velikog 
vezira Mustafu Čuprilića kod Slankamena. Ovdje 
je poginuo i sin bana Nikole Zrinskoga, Adam . 
Sada je Slavonija sasma očišćena od Turaka. 

1693. —1703. ban grof Adain Baithyany. 

1694. Mlečani zauzeše Gabelu. 

1695. Leopold pismeno priznaje Hrvatima neophodno 
pravo na Liku i Krbavu. 

1697. nije uspio pokušaj bana Batthganga, karlovačkog 
generala Karla Auersperga i varaždinskog generala 
Hanibala Heistera, da se osvoji Bihać , za što se 

je osobito zauzimao vojskovođa princ Eugen Sa¬ 
vo jski. 

1697. nakon sjajnog poraza Turaka kod Sente, Eugen 
Savojski sa 6.000 ljudi (koliko i Krsto Frankopan 
1525.) prodre do srca Bosne: Sarajeva, zauzevši 
usput Doboj, Maglaj, Žepče i Vranduk. Sarajevo 
zapali i vrati se istim putem natrag preko Save, 
povedavši sa sobom oko 40.000 bosanskih kršćana. 
Ovom vojnom postigao je princ svoju svrhu: da je 
zastrašio Turke i oslabio njihovu odpornu snagu 
za slijedeću godinu . 

1699. sklopili su Turci sa carem mir u Hrvatskim Karlov¬ 
cima (21. I.). Po ovome miru dobi Leopold 

Ugarsku bez Banata, Hrvatsku do Une, Slavoniju 
do Save osim jugoistočnog Srijema, a Venecija 
dobi gotovo sve ono, što je osvojila za vrijeme rato¬ 
vanja (Knin, Sinj, Vrlika, Vrgorac, Čitluk, Gabela) 
i tako se i na ove čisto hrvatske predjele proširi ime 
Dalmacija (acquisto nuovo). 

Ovaj mir nije zadovoljio Hrvate, jer nisu dobili 
ono što su očekivali, a Leopold nastavlja da krnji 
hrvatska prava. 

1700. Senjanin Pavao Ritter Vitezović izda u Zagrebu 
spis » Croatia rediviva regnante Leopoldo Magno 
Caesare «, koji posveti Leopolđu i sinu mu Josipu I. 
»kraljevima čitave Hrvatske «. U tom djelu dokazuje, 
da je Hrvatska nekada bila kud i kamo prostra¬ 
nija, nego li je u njegovo doba. Ona je obuhvaćala 
po njegovom mišljenju, cijeli rimski Ilirik, a sva 
narječja u ovim krajevima su mu samo dijelovi 
hrvatskog jezika. On je preteča hrvatskog preporoda. 

1703. umre u tamnici na Schlossbergu u Grazu Ivan 
Antun, sin Potra i Katarine Zrinski, kao posljednji 
ovog roda . 

Tako je konačno zatrta slavna hrvatska porodica 
Zrinski, koja je uz Frankopane dala hrvatskom 
kraljevstvu toliko junačkih banova, čija su imena 
bila ispisana na svakoj stranici hrvatske povijesti. 

1703. Leopold dokida varaždinsku Krajinu, ali stalno 
odgađa da se to provede u djelo. Bansku Krajinu 
pak uistinu predaje pod vlast bana. 

1703. dižu Hrvati insurekciju protiv buntovnih Mađara, 
koje vodi Franjo II. Rakoczg, sin Jelene Zrinske 
i Franje Rakoczya, te ratuju po Ugarskoj, sve do 
zaključenja mira. 

1704. —1732. ban grof Ivan Palffy, koji gotovo stalno 

boravi izvan Hrvatske, na ogorčenje staleža. On je 
vjerni prijatelj Eugena Savojskog i ljubimac bečkog 
dvora. 

1704. Franjo II. Rakoczy izdaje proglas na Hrvate po¬ 
zivajući ih, da se dignu s njime protiv Austrije i 
cara, ‘ koji im ruši ustav i privilegije. Ali oni odlučno 
odbiše njegov poziv. 

1705. —1711. Josip I., stariji sin Leopolda I. 

1706. pozove opet Rakoczy Hrvate, da mu se pridruže, 
ali ga i ovaj puta odbiše. Kada je knez Rakoczy 
uvidio, da ih ne može ovako predobiti, pošalje 
svoga pouzdanika Hrvata, baruna Josipa Vojnovića 
u Bosnu, da ondje skupi vojsku i provali odanle 
u Hrvatsku. Vojnovića su pomagali i Turci i Mle¬ 
čani. Ali mu najviše pomrsi račune pop Marko 
Mesić. Kada je na Vojnovićevu glavu bila raspisana 
ucjena, on ode iz Bosne i odreče se svoga nauma 
videći, da ne može uspjeti. 

1706. izgorio je gotovo do temelja Zagreb, a po Hrvat¬ 
skoj pljačkaju razbojničke čete, koje su ubrzo 
svladane. 

1707. hrvatski sabor protestira protiv Rakoczyevih onod- 
skih zaključaka, da se habsburška kuća lišava 
prijestolja. 

1708. na zajedničkom saboru u Bratislavi ne uspijeva 
Mađarima, da se uzakoni njihov prijedlog, da kralj 
unaprijed potvrđuje samo one članke hrvatskog 
sabora, koji se ne kose sa pozitivnim pravima 
Ugarske. 

1708. nastoji zagrebački biskup Martin Brajković, da 
svoju biskupiju podigne na nadbiskupiju. U tu 
svrhu, uz pristanak kaločkog nadbiskupa, pošalje 
papi u Rim svoga generalnog vikara Nikolu Gotala. 
Ali ova biskupova namisao nije uspjela, radi nje¬ 
gove prerane smrti. 

1711. —1740. Karlo III., mlađi brat Josipa I. Budući da je 

on bio jedini muški član habsburške kuće, zanaša 
se mišlju, da osigura prijestolje i svoje zemlje 
ženskoj lozi ove kuće. 

U Hrvatskoj se je za tu stvar zauzeo zagrebački 
biskup Emerik Eszterhazg, nasljednik Brajkovića. 

1712. pod predsjedanjem Eszterhazya sastao se u Zagrebu 
hrvatski sabor, koji je nakon trodnevnog rasprav¬ 
ljanja stvorio zaključak (VII. saborski članak), da 
će se Hrvati povjeriti onoj i onakvoj ženskoj lozi 
austrijske kuće, koja će posjedovati ne samo 
Austriju, već i Štajersku, Korušku i Kranjsku, a 
stolovat će u Austriji . 

Ovaj članak kasnije je nazvan »hrvatska pragmatička 
sankcija«, kojom su Hrvati pokazali, da državna 
zajednica između Hrvatske i Ugarske stoji samo u 
osobi vladarevoj. Oni su time dokazali, da imaju 
pod puno pravo samostalno odlučivati u najvažnijim 
državnim poslovima. 

Hrvatska deputacija podnijela je Karlu III. ovaj 
zaključak na odobrenje, ali je on dao izraditi kon¬ 
cept, kojim ovaj hrvatski dekret potvrđuje, dok 
sankciju nije potpisao iz obzira prema Mađarima. 

1713. izdaje kralj kućni zakon prozvan » pragmatička 
sankcija« (ženska primogenitura). 

1715. ugarski staleži na saboru u Bratislavi priznali su 
Hrvatima, da ugarski sabor nema pravo uplitati se 
u nutarnje prilike hrvatskog zakonodavstva i to 
su uzakonili kao posebni članak. 

1716. —1718. prvi turski rat. 

1716. brodski vojni zapovjednik, barun Maksimilijan 
Petras osvaja Gradišku i porazi Turke kod Dervente, 
a banski namjesnik grof Ivan Drašković zauze 
Dubicu i Kostajnicu, dok Novi nije mogao osvojiti. 

1718. Turska sklapa s carem Karlom mir u Požarevcu. 
Austrija dobi veliki dio sjeverne Srbije, Vlašku ? 
Banat, svu desnu obalu Save i Une u Bosni do 
podnožja planina, Hrvatska nešto preko Une, a 
ostalo pod pade pod Vojnu Krajinu. Veneciji pripade 
Imotski i kraj na jug Neretve do granice dubro¬ 
vačke republike. Nato Dubrovnik predade Turskoj 
Klek i Sutorinu samo da ne graniči sa republikom 
sv. Marka. Nakon dužih pregovora sa Turskom, 
Venecija je ustanovila pograničnu crtu između obje 
zemlje (Hinea Mocenigo«), koja je ostala granicom 
mletačke Dalmacije sve do 1797. (acquisto nuovis - 
simo). To je ona ista granica, kakova je do 1918. 
g. bila između Dalmacije i Bosne i Hercegovine do 
zemljišta dubrovačke republike. 

1722. prihvate ugarski staleži na saboru u Bratislavi 
pragmatičku sankciju, koju kralj 

1723. proglasi obaveznom za sve zemlje krune sv. Stje¬ 
pana. Tako je hrvatska pragmatička sankcija od 
1712. prestala vrijediti za Hrvatsku, a na njezino 
mjesto stupa ona pragmatička sankcija, koju je 
Karlo potvrdio kao hrvatsko-ugarski kralj. 

1723. na prijedlog kralja, hrvatski staleži osnuju u Za¬ 
grebu banski sud, kojemu predsjeda ban, a u 
njegovoj odsutnosti njegov zamjenik. Od ovog se 
suda moglo apelirati na kraljevski sud. 

1725. imenova Karlo III. članove banskog stola (tabula 
banalis). 

1733. —1741. ban Josip Eszlerhazy. 

1734. dvorsko ratno vijeće u Beču povjeri uređenje 
hrvatske Vojne Krajine princu Josipu Hildburg- 
liausenu, a slavonske, grofu Ferdinandu Khevenhiil- 
leru. Ovi su pokazali mnogo dobre volje, da to 
provedu, a glavni je cilj ovog uređenja, da se 
dobije iz ovih krajeva što više vojnika. Krajina je 
odsada carska zemlja, a vojnici » krajišnici « i 
»carski ljudi«. Međutim i ovo je uređenje bilo pri¬ 
vremeno. 

1736.—1739. Karlo ratuje nesretno s Turcima. Krajiške 
čete pod Hildburghausenom prodru u Bosnu čak do 
Banjaluke, a ban Eszterhazg uđe u Tursku Hrvat¬ 
sku i 

1738. pobijedi Turke na Zrinskom polju. 

1739. beogradskim mirom Karlo izgubi u korist Turske 
sve ono, što je dobio požarevačkim mirom i Sava 
opet postade granica između Hrvatske i turske 
Bosne. 


1740.—1870. Marija Terezija, najstarija kći Karla III. 
Dr. Antoljak: Tregled hrv. povijesti 8 

1740.—1748. u austrijskom nasljednom ratu istakli su se 
Hrvati na svim bojištima po Italiji, Njemačkoj, 
Francuskoj i Nizozemskoj. Napose pak dobrovoljci 
t. zv. Trenkovi panduri, koje je skupio barun Franjo 
Trenk } porijeklom Prus, bogati slavonski posjed¬ 
nik. Svoju vojsku obukao je na tursku i dao joj 
»tursku bandu« (glazbu). 

1742.—1756. ban Karlo Batthyany, sin pokojnoga bana 
Adama. 

1742. Trenk osvaja Kam, Filzhofen i Deggendorf na 
Dunavu, a hrvatske čete ratuju po Bavarskoj i 
ulaze u Miinchen. 

1743. plane seljačka buna u Slavoniji (oko Virovitice. 
Požege, Pakraca, Cernika). Seljaci su tražili sjedi¬ 
njenje sa varaždinskom Krajinom. Ova buna bi 
ubrzo zaslugom banovom, ugušena. 

1743. Hrvati pobjedonosno ratuju po Bavarskoj i osva¬ 
jaju tamošnje gradove, a Trenk prelazi Rajnu i 
pljačka sa svojim pandurima (» crveni kapucini « 
zvali su ih Francuzi). 

1744. hrvatske čete uspješno ratuju po Češkoj, protiv 
pruskog kralja Fridriha II. Velikog. 

1745. nakon dvogodišnjeg rada provedeno je pripojenje 
Slavonije Hrvatskoj. Čitava zemlja bi razdijeljena 
na tri županije: virovitičku, požešku i srijemsku, 
a slavonska Posavina preuredi se u Vojnu Krajinu. 

1746. konačno preuredi princ Hildburghausen Vojnu 
Krajinu prema novim vojničkim potrebama. Vojna 
Krajina bila je podijeljena na pukovnije (regimente): 
ličku, otočku, ogulinsku, slunjsku, dvije banske 
(petrinjsku i glinsku), križevačku, đurđevačku, gra¬ 
dišku, brodsku i petrovaradinsku. Pukovnije su se 

dijelile na bataljune, satnije (kumpanije) i općine, 
kojima su na čelu vojne osobe. Službeni je jezik 
njemački. Svaki »graničar«, obučen u carsku uni¬ 
formu, bio je vojnik od 16 do 60 godine. Tako 
Vojna Krajina postade veliki vojnički logor, iz koga 
su dolazili najbolji vojnici. 

Kada je nastala u jednom dijele Like buna (brinj - 
sko-lička buna) radi toga preuređenja, vlasti su 
je nesmiljeno ugušile. 

1749. po kraljičinoj želji Banska Krajina bi razdijeljena 
u dvije pukovnije: glinsku i koštajničku. 

1749. poslije kratkog tamnovanja, umre u Spielbcrgu kod 
Brna barun Franjo Trenk, kojega su njegovi ne¬ 
prijatelji ocrnili za razna nasilja, a njegova imanja 
budu razgrabljena. 

1751. prijedlog slavonskog plemića Antuna Spišića, da tri 
nanovo uređene slavonske županije, poput ostalih 
ugarskih županija, šalju svoje zastupnike na ugarski 
sabor, uzakoni zajednički sabor u Bratislavi, unatoč 
protesta hrvatskih poslanika- 

1754. započe po odredbi Marije Terezije konskripcija 
stanovnika i imetka u Hrvatskoj, što je izazvalo 
pravu uzbunu među* plemstvom i narodom. 

1755. pobuniše se seljaci u okolici Kalnika, pod vodstvom 
Mihajla Kušića. Cilj im je bio osvojiti Zagreb i 
Varaždin, potući svu gospodu i staviti se pod Vojnu 
Krajinu. U rijeci krvi bude ta buna okrutno po 
plemstvu ugušena. 

Nato sama kraljica izda naredbu o olakšici kme¬ 
tova i odredi točno, što sve seljak mora davati i 
plaćati svome gospodaru. 

1756.—1783. ban Franjo Nadasdy, koji se je morao za¬ 
kleti, da će se svake treće godine zahvaliti na časti 
i da ne će tražiti Vojnu Krajinu pod svoju vlast. 

1756.—1763. u t. zv. sedmogodišnjem ratu Hrvati se po¬ 
novo bore protiv Fridriha II. 

od 1764. Marija Terezija više ne saziva sabor, već do¬ 
javljuje svoju volju ugarskim i hrvatskim župa¬ 
nijama patentima. 

1767. osniva kraljica hrvatsko kraljevsko vijeće (consi- 
lium regium), po uzoru ugarskog namjesničkog vi¬ 
jeća u Budimu. 

Ovo vijeće upravlja svim političko-ekonomskim i 
vojničkim poslovima, a na čelu mu je ban sa 5 
savjetnika. 

Sjedište vijeća je u Varaždinu, a od 1776. u 
Zagrebu. Vijeće je bilo kao hrvatska zemaljska vlada, 
preko koga Marija Terezija objavljuje svoju volja 
županijama. 

Ono je mnogo učinilo za zemlju u ekonomskom 
i prosvjetnom pogledu. 

1768. Prijestolonasljednik Josip, sin Marije Terezije, pu¬ 
tuje po Slavoniji. 

1772. Dubrovnik obnavlja sa Marijom Terezijom onaj 
ugovor od 1684. g. 

1775. posredovanjem Marije Terezije i Fridriha II. izgladi 
se sukob između Dubrovnika i ruske carice Ka¬ 
tarine 11. ugovorom u Livornu, po kome Dubrovnik 
dozvoli, da se među njegovim zidinama sagradi 
pravoslavna crkva. 

1775. /6. Josip putuje po Hrvatskoj. 

1776. Marija Terezija pripoji hrvatskom kraljevstvu 
Rijeku i njenu luku. 

1776. nastojanjem glasovitog filozofa Ruđera BoŠkovića 
i francuskog ministra vanjskih poslova grofa de 
Vergennesa, sklopi Dubrovnik sa Francuskom po¬ 
voljan trgovački ugovor. 

1777. Marija Terezija sjedini s Hrvatskom još i Bakar, 
Bakarac i Kraljevicu (Senj i Bag su ostali u Vojnoj 
Krajini) i od čitavog ovog teritorija uredi severinskn 
županiju . 

1779. rovarenjem ugarske dvorske kancelarije i mnogih 
hrvatskih velikaša uspije se, da je kraljica ukinula 
hrvatsko kraljevsko vijeće, a sve njegove poslove 
preuze ugarsko namjesničko vijeće, u kome može ban 
sudjelovati i davati svoje mišljenje u pogledu Hr¬ 
vatske. Tako t se dogodi, da je Hrvatska prvi puta 
podvrgnuta Ugarskoj i njenoj vladi. Budući da je 
Rijeka neposredno došla pod vlast ovoga vijeća, 
Mađari počeše tvrditi, da je ona neposredno utjelov¬ 
ljena Ugarskoj, a ne Hrvatskoj. 

1780. —1790. Josip II., sin Marije Terezije, koji provodi 

otvoreno centralizaciju i germanizaciju u svojim 
zemljama. 

1781. izdaje car patent o toleranciji, po kojemu podijeli 
slobodu vjeroispovijedanja: protestantima, pravo¬ 
slavnima i Židovima. 

1782. odredi, da se imaju dokinuti svi muški i ženski re¬ 
dovi osim onih, koji su se bavili njegom bolesnika 
i školstvom. Po toj odredbi bio je zatvoren samostan 
Klarisa u Zagrebu, a godine 

1784. samostan Pavlina u Lepoglavi i drugi. Josip II. 
osniva generalno sjemenište za Hrvatsku u Zagrebu, 
no ubrzo ga dokine i odredi da peštansko služi za 
Ugarsku i Hrvatsku. Ujedno odredi, da će u buduće 

njemački jezik biti službeni u cijeloj državi i da ga 
svaki činovnik ima naučiti za 3 godine. 

1785. razdijeli Ugarsku i Hrvatsku na deset okružja (cir- 
culus), a ove na upravne kotare. Slavonija bude 
rastavljena od Hrvatske i podpade pod Pečuh, a 
Hrvatska sa sjedištem u Zagrebu postade zasebno 
okružje, kojemu je na čelu bio kraljevski povjere¬ 
nik (director). 

1785._1790. ban i kraljevski povjerenik protestant grof 

Franjo Balassa de Gyarmath, koji postade omražen 
u zemlji, radi nasilja i špijunaže. 

1785. izdade car patent o emancipaciji seljaštva. Po njemu 
se sada kmet smio slobodno seliti, ženiti, polaziti 
školu i učiti zanate, a vlastelin ga ne smije potjerati 
sa zemljišta, niti siliti na rabotu. 

1786. da provede pravednu raspodjelu poreza na sve po¬ 
danike, odredi Josip II., da se izmjeri sav posjed 
kmetova, svećenstva i plemstva. Ovaj je posao slabo 
napredovao u Hrvatskoj i Slavoniji, koje je posjetio 
car da vidi, kako ta stvar teče. 

1786. dokine car severinsku županiju i od vinodolskog, 
hreljinskog i riječkog kotara uredi »Ugarsko Pri¬ 
morje « (littorale Hungaricum), kome je na čelu 
gubernator na Rijeci, a ostalo pripoji zagrebačkoj 
županiji. 

1786. sjedini se Slavonska, Hrvatska i Banska Vojna Kra¬ 
jina u jednu generalkomandu sa sjedištem 1 u Za¬ 
grebii. 

1787. -— 1791. Austrija ratuje protiv Turske, kao saveznik 

Rusije, dosta nesretno. 

1788. general Gedeon Laudon osvoji Dubicu i Novi. U 
Bosni i Hercegovini kršćani sa franjevcima očekuju 

svoje oslobođenje, koje radi nesretnog ratovanja 
Josipovog propada. 

1789. Laudon zauzima Tursku Gradišku. 

1789. da dobije novaka i živeža u Ugarskoj i Hrvatskoj, 
car ukida okružja i uspostavi županije. Kada je 
vidio, da je cijela država u buni, vrati obim zemlja¬ 
ma ustav, ali ostavi na snazi patent o toleranciji 
i emancipaciji. 

1790. usred ovih događaja pobjegne iz Zagreba omraženi 
Balassa »ispred bijesa mladeži«, kako piše suvre¬ 
menik grof Adam Oršić u svojim memoarima, čim 
je doznao, da je Josip II. umro. 

Unutrašnje prilike hrvatskog kraljevstva 

(1527. - 1790.) 

Ime. Sve do druge polovice XVI. st. razlikuju se dva 
upravna teritorija: regnum Dalmatiae et Croatiae i 
regnum Sclavoniae. Podkraj istoga stoljeća stopili 
su se u jedno, kao: »regnum Dalmatiae, Croatiae et 
Sclavoniae «. 

Od g. 1529. Habsburgovci nose naslov »Hungariae, 
Dalmatiae, Croatiae, Sclavoniae rex«. 

Grb. Od 1558. sjedinjeni hrvatsko-dalmatinsko-slavonski 
sabor upotrebljava kao grb kunu u bijegu, između 
dvije rijeke (Sava i Drava) sa zvijezdom, a hrvat- 
sko-dalmatinski do te godine služi se srebrenim 
i crvenim kockama. Od 1558. slavonski grb je za 
jednički za kraljevstvo. 

Granice hrvatskog kraljevstva mijenjale su se često, a 
najviše u XVII. st. Odonda se šire. Hrvatska se od 
Iloka do mora od 1776. g. dijeli u 7 županija, dok 

je zemlja do Zrmanje, Une i Save do Zemuna i 
Petrovaradina sačinjavala Vojnu Krajinu. 

Narod. Tokom XVI. st, napušta hrvatski narod ispred 
Turaka sjevernu Dalmaciju, Liku, Krbavu i pounske 
krajeve, te se seli čak u Zapadnu Ugarsku, Austriju, 
Moravsku i Italiju. Uz Hrvate, koji čine većinu u 
kraljevstvu, ima doseljenih Vlaha, Nijemaca, Ma¬ 
đara i Arbanasa. 

Društvo. Kao i prije 1527. u Hrvatskoj se dijelilo dru¬ 
štvo na slobodne (plemići, svećenici, građani) i ne¬ 
slobodne (kmetovi). U doba turskih ratova domaće 
plemstvo seli u Ugarsku i Austriju, a od XVI. st. na- 
seljuje se u Slavoniju strano mađarsko i njemačko 
plemstvo (Erdody, Rauch, Prandau, Eltz i drugi), 
koje treba da dobije od hrvatskog sabora indigenat 
ili inkolat, da postane domaće. 

Crkva. U ovom vremenskom razmaku, neke su bisku¬ 
pije iščezle, a na njihovo mjesto došle su nove. U 
XVIII. st. obuhvata Hrvatska pet biskupija: senjsku, 
zagrebačku, bosansko-đakovačku, pečujsku i sri¬ 
jemsku. Hrvati su uvijek ostali vjerni katoličkoj 
crkvi. Najznamenitiji crkveni redovi su: Franjevci, 
Isusovci, Pavlini, Dominikanci i Klarise. Protestan¬ 
tizam se nije mogao ukorijeniti u našoj zemlji. Pra¬ 
voslavni Vlasi došli su u Hrvatsku uXVI. i XVII. st. 
iz bosanskog pašaluka i Srbije i neki su se pounijatili. 
Ostali pravoslavni se u crkvenom pogledu organi¬ 
ziraju osnivanjem biskupija. G. 1751. karlovački 
(Hrv. Karlovci) patrijarha postaje i crkvena glava 
svih pravoslavnih u Hrvatskoj, Slavoniji i Ugar¬ 
skoj. 

Ban je vrhovni sudac, vojskovođa i upravitelj hrvatskog 
kraljevstva, podložan samo kralju. Od 1596. redo- 

vito je samo jedan ban, a ponekad i dva. S vreme¬ 
nom se banova vlast sve više krnji. Svečano uvo¬ 
đenje bana u čast zove se instalacija, nakon koje 
si on bira banovca (vicebana). Od XVIII. st. udo¬ 
maćilo se kod bečkog dvora, postavljati mjesto bana 
zamjenika ' banske časti (locumtenens). 

Sabor (conventus, stanak). Do 1558. su dva posebna 
sabora: hrvatsko-dalmatinski i slavonski, a od te 
godine jedan: hrvatsko-dalmatinsko-slavonski, kome 
predsjeda ban ili njegov zamjenik. Ban pismeno 
poziva na sabor više plemstvo i svećenstvo, dok 
niže plemstvo, kaptoli i gradovi šalju svoje posla¬ 
nike. Hrvatski sabor vodi cijelu upravu kraljevstva, 
brine se za njegovu obranu, određuje porez i 
insurekciju. Kao povjerenik staleža na saboru je 
protonotar. 

Od 1577. hrvatski sabor šalje na ugarski sabor svoje 
poslanike. Samo onaj zakon stvoren na zajedničkom 
saboru (ugarsko-hrvatski), na koji su pristali i hr¬ 
vatski poslanici, vrijedi i za Hrvatsku. 

Županije su tek g. 1756. sasma preudešene prema ugar¬ 
skim. Na čelu županije je župan (supremus comes), 
koga imenuje kralj. Podžupana i ostalo činovništvo 
bira županijska skupština (restauracija). Županije 
se dijele na okružja (na čelu veliki sudci), a ova na 
kotare (mali sudci). 

Sudstvo je bilo dosta primitivno. G. 1725. osniva se 
banski stol (tabula banalis) u Zagrebu, koji vrši 
jurisdikciju za čitavo kraljevstvo. 

Porez i daće su: dica ili contributio regia (plaćala se 
kralju), koju nije plemstvo plaćalo. Dicu ubiru i 
dalje skupljači poreza (dicatores). Za domaće po¬ 
trebe plaćala se dimnica (pecuniae fumales), koju 

su plaćali kmetovi i plemići od dimnjaka (fumus). 
Daljnji kraljevski prihodi su tridesetnica (tricesima, 
harmica). U Vojnoj Krajini nije se plaćao porez. 

Vojska. Za nju se brine ban i sabor, koji podižu insu- 
rekciju, na koju se svatko mora odazvati. 

Gradovi žive starim životom. Na čelu gradske uprave je 
gradski starješina ili sudac (judex civitatis, rihter), 
a uz njega prisežnici (jurati), mjesto kojih od 1609. 
biraju se senatori, te svi oni, sa vijećnicima ili 
zastupnicima čine varoško vijeće. 

Trgovina i obrt. Trgovina u Hrvatskoj zbog stalne turske 
opasnosti bila je vrlo slaba. Za Karla III. i Jo¬ 
sipa II. procvala je izgradnjom dobrih cesta (Ka¬ 
rolinška, Jozefinska). 

Školstvo. Sve do Marije Terezije samo neki samostani 
bave se školstvom, koje je slabo razvijeno. 

o. 1503. Pavlini osnivaju svoju gimnaziju u Lepoglavi, 
zatim filozofiju i teologiju, a Isusovci 

1607. javnu gimnaziju u Zagrebu, čiji je nastavak filo¬ 
zofija sa tri tečaja. 

1669. razvije se ova gimnazija u akademiju znanosti sa 
privilegijama bečkog sveučilišta, te 

1773. nakon raspusta isusovačkog reda prelazi u državne 
ruke. Isusovci su osnovali i gimnazije u Varaždinu, 
Požegi i Osijeku. 

Poslije raspusta pavlinskog reda, preuzeše njihove 
gimnazije franjevci. 

1776. osniva se u Zagrebu akademija sa glavnom gimna - 
zijorn. Ova je akademija obuhvatala bogoslovni, pra¬ 
voslavni i mudroslovni fakultet. 

Unutrašnje prilike pod Turcima u Bosni 

(1463.—1790.) 

Kada su Turci zauzeli Bosnu, priznali su bosan¬ 
skom plemstvu, bez razlike vjere, njihove baštine. 
Ubrzo bosanska vlastela prelazi na islam i zamijeni 
naslove knez ili vlastelin sa naslovom beg; time su 
sačuvali trajno svoje baštine i privilegije, te su 
mogli postizavati više državne časti i službe. 
Polaganim nestajanjem kršćanske vlastele, njihove 
baštine su preuzeli muslimani. 

Budući da po turskom državnom pravu najveći dio 
zemlje je državni (jedino je priznat mulk t. j. indi¬ 
vidualno neograničeno vlasništvo: kuće, vrtovi i 
t. d.), zato državi plaćaju posjednici zemlje desetinu 
(muslimani), a kršćani uz nju i harač i od svakog 
dvorišta (kuće) t. zv. resmičifit. 

Tokom vremena nestaje razlike između desetinske 
i haračke zemlje, pa se je plaćala desetina za svu 
mirijsku zemlju. Država ne pobire sama dohodke 
od državne zemlje, nego ju je dijelila na lena: 
timare i zijamate. Ljudi, koji su ta dobra uživali 
i za njih sultanu bili dužni vojevati, zovu se spahije 
(vojnici-konjanici). Lena su izjednačena u Bosni sa 
baštinom i time se uz starije plemstvo razvilo neke 
vrsti i vojničko plemstvo. 

U pravnom položaju kmeta nije nastala promjena. 
On daje svome agi u naravi, a dijelom i u raboti 
i taj se odnošaj za Sulejmana Velikog zakonom 
uredi. Uz kmetove bilo je u zemlji ponešto i slo¬ 
bodnih seljaka, koji plaćaju samo desetinu. 

Islamski elemenat u zemlji daje danak u krvi, a 
kršćani su oslobođeni od njega. 

Budući da nisu služili u vojsci, kršćani su plaćali 
harač (po odrasloj muškoj glavi dukat). 

Bosanski begovi i spahije stekli su odmah na po - 
četku svoj iznimni autonomni položaj u carstvu i 
taj su sačuvali sve do XIX. st. 

Domaći elemenat u Bosni postao je nosilac svih 
državnih službi i uživao veliki ugled kod Porte, 
Zaslugom franjevca Anđela Zvizdovića, dao je 
Mehmed II. katolicima i franjevcima Ahdnamu, 
kojom su stekli neku slobodu vjeroispovjedanja. 
Mudrim držanjem i lukavošću, franjevci su kao 
jedini dušobrižnici u zemlji uspjeli održati katolički 
živalj i sačuvati svoja prava. 

Bosna je franjevačka domena, pa su radi toga 
imali mnogo neprijatelja. 

Franjevci su prenijeli iz Bosne svoje djelovanje 
i u one dijelove Slavonije i Dalmacije, koje su 
bile pod turskom vlašću. 

Položaj Pravoslavnih u Bosni bio je povoljniji od 
katolika, a naročito obnovnom pećke patrijaršije. 
Odnošaj između franjevaca i pravoslavnog svećen¬ 
stva bio je neprijateljski, pa su se međusobno optu¬ 
živali kod turskih vlasti. 

Karakteristično je, da u Bosni prije dolaska Turaka 
nije bilo nijednoga srpskog manastira. Do toga 
vremena su katolici u apsolutnoj većini u Bosni i 
Hercegovini. 

Glavni uzrok propadanja katolicizma u Bosni su 
česte seobe naroda u masama preko Save iza 
g. 1463., naročito za vrijeme rata za oslobođenje 
(1683.—1699.). 

Sjeverozapadnu Bosnu, gdje je s vremenom pođpuno 
uništen katolički elemenat, naseljavaju Turci pra¬ 

voslavnim masama iz Sandžaka i Stare Srbije. 
Unatoč velikog iseljavanja i prelaza naroda na 
islam u Gornjoj Bosni, između Donjeg Vrbasa i 
Drine, sačuvali su katolici svoje pozicije. U osta¬ 
lim krajevima Bosne stradava katolički živalj od 
progona turskih vlastodržaca, pomora, ratnih stra¬ 
hota i od nasilja pravoslavnih vladika, koji ga 
sile da pređe na pravoslavlje. 

U Južnoj Hercegovini (s lijeve obale Neretve) pro¬ 
padao je katolicizam u XVI. i XVII. st. dijelom 
zbog toga, što je narod, ostavljen bez svećenstva, 
prelazio na pravoslavlje, koje su podupirale turske 
vlasti, a dijelom radi toga, što je prelazio na 
islam. 

U Zapadnoj pak Hercegovini (duvanjski i livanjski 
kraj) unatoč brojnih ratova, seoba i prelaza na 
islam, katolički je elemenat ostao u prevlasti. 
Sličnih prelaza na pravoslavlje bilo je i u drugim 
našim zemljama, kao na pr. u Srijemu i Južnoj 
Dalmaciji. 

Poslije g. 1700. polagano se podiže katolički živalj 
u Bosni i Hercegovini, ojačan povratnicima iz 
Dalmacije i Like, uz pomoć svećenstva, osobito 
franjevaca i pape. 

Osvajajući Turci u XVI. st. susjedne zemlje, pri¬ 
pajali su ih u početku Bosni, koja se time sve više 
širila izvan svojih starih granica. 

Bosanski pašaluk, kao posebna pokrajina, dijeli 
se u sandžake: bosanski (vrhobosanski), hercego¬ 
vački, zvornički, kliški, lički i bihaćki. 

Slavonija, koja je, osim Srijema, također spadala 
pod bosanski pašaluk, bila je razdijeljena u dva 
sandžaka: požeški i cernički. 

Turska Bosna bila je organizirana prema turskom 
orijentalnom feudalnom sistemu. Lenska dobra di¬ 
jeljena su po selima, koja sastavljaju nahiju , 
kojom upravlja najstariji elan iz najuglednije po¬ 
rodice u nahiji (subaša, kapetan, muselin). 

Više nahija sačinjavalo je sandžak, na čelu sa be¬ 
gom (sandžak-beg), kome su podložni alajbezi, a ovi¬ 
ma čeribaše (satnici). Ispočetka bosanskim begler- 
beglukom upravlja paša sa dva tuga (konjski rep), 
a kasnije vezir sa tri tuga. Bosanski beglerbeg je 
vojnička i upravna glava provincije, a stolovao je 
u Banjaluci i od 1639. u Travniku. Uz beglerbega 
su u upravi zemlje: defterdar (veliki blagajnik), 
zatim ćehaja-beg (zamjenik beglerbega i šef uprave 
u doba njegove odsutnosti)- i muftija ili kadija 
(mulla) sa sjedištem u Sarajevu. Osim ovih bio je 
čitav niz većih ili manjih činovnika. 

Od druge polovine XVIII. st. osobito je ojačala 
moć bosanskih ajana (plemića), koji su na skup¬ 
štinama, koje je paša sazivao, zastupali svoje in¬ 
terese, kao i interese pojedinih moćnih obitelji. Paša 
je igračka u njihovim rukama, a uz njih su stajali 
janjičari i kapetani. 

Graditeljstvo je napose unaprijedio Husrefbeg, izgradnjom 
đamija i kulturnih institucija. On je zapravo osnivač 
Sarajeva. 

Trgovina u Bosni mnogo strada od nesigurnosti i ne 
prestanih ratova, a u mirno doba dosta je znatna i 
živa, povezana sa susjednim zemljama. 

Rudarstvo je donosilo dosta koristi. Vadilo se zlato, sre¬ 
bro, olovo, bakar i željezo (Srebrenica, Fojnica, 
Vareš). Turci su u Bosni kovali i svoj novac (zlatni 
i srebreni). 

Unutrašnje prilike u Mletačkoj Dalmaciji 

(1420.—1797.) 

Proširenjem mletačke vlasti duž obala Jadranskog 
mora i u unutrašnjost, širilo se je i ime Dalmacije. 
G. 1420. Dalmacija je imala i otoke (acquisto 
vecchio), karlovačkim mirom (acquisto nuovo) i 
požarevačkim mirom (acquisto nuovissimo) dobila 
je svu zemlju od Velebita i Dinare do Neretve 
te Boku Kotorsku (Albania Veneta). 

U Dalmaciji su većina Hrvati, a ima nešto Talijana 
i Vlaha. Na čelu mletačke uprave u zemlji je 
providur (provveditore generale) na tri godine, koji 
vlada neograničeno i stoluje u Zadru. 

Zemlja se dijeli na okružja (distretto), kojima je 
na čelu knez (conte). Svako okružje ima pukovnika . 
niže časnike (serdare) i harambaše. 

Uz providura stoji camerlingo za financijske, a 
kancelar za sudbene poslove. Činovništvo je slabo 
plaćeno. 

Porezi su dosta mali, a plaća ih samo seljak. Svaka 
gradska općina ima svoj posebni statut, a vlast 
je cijela u rukama plemstva i građanstva, dok 
civilne i kriminalne poslove vodi gradski ili op¬ 
ćinski knez. 

Seljaci su udruženi u bratovštine, a na čelu sela 
je harambaša. Dalmacija je mogla dati 60.000 
vojnika (Schiavoni). Sva izvozna i uvozna trgovina 
je u vlasti Venecije, koja se ne brine ni za ceste 
ni za škole. Katoličko svećenstvo je mnogobrojno 
i najutjecajnije. Franjevci su najugledniji redovnici. 
U Dalmaciji su dvije nadbiskupije: zadarska 
splitska i 10 biskupija. 

Za turskih provala naselilo se u Dalmaciju pravo¬ 
slavnih Vlaha, koji su podvrgnuti katoličkim bi¬ 
skupima. 

r, doba (1790.-1868.) 

1790._1792. Leopold II., brat Josipa II. 

1790.-1806. ban grof Ivan Erdođy. 

1790. carska vojska osvaja Cetin-grad. 

1790. na sastanku zagrebačke županije veliki župan 
Nikola Škrlec zatraži, da se Hrvatska nerazrješivo 
sveže s Ugarskom i da se uredi zajednički senat. 
Nakon loga hrvatski sabor dade izabranim posla¬ 
nicima za budimski sabor instrukcije, da traže, 
da se osnuje zajednički senat . Dok se ne dobiju 
oni dijelovi Hrvatske, koje sada drže Turska i 
Venecija i dok se na okupu ne nađe toliki broj 
županija, da mogu uzdržavati jednu visoku političku 
oblast (dicasterium), dotle će preostalih šest župa¬ 
nija primati naredbe od ugarskog namjesničkog 
vijeća. Nadalje im je naredio, da se u općejavnim 
poslovima imaju pokoravati većini glasova, ali tako, 
da ne budu povrijeđena posebna prava hrvatskog 
kraljevstva. 

Na zajedničkom saboru ne uspješe Mađari sa 
zahtjevom, da se mađarski jezik postepeno uvede 
u sve urede kao službeni, jer su se Hrvati tome 
oprli. 

1791. hrvatski staleži na svom saboru zaključiše, da se 
u pučkim i srednjim školama u kraljevini ima učiti 
mađarski kao neobligatan predmet. Inače je u 
Hrvatskoj nastalo veliko nezadovoljstvo, radi za¬ 
htjeva Mađara na zajedničkom saboru. 

1791. mirom u Svištovu dobila je Hrvatska Dvor na Uni, 
Drežnik, Petrovo selo, Lapac i Srb. 

1792. —1835. Franjo I., sin Leopolda II. 

1792. — 1797. u ratu protiv Francuske bore se i Hrvati po 
sjevernoj Italiji, Nizozemskoj i Njemačkoj. Hrvatsko 
plemstvo bilo je neprijateljski raspoloženo prema 
francuskoj revoluciji i njenim idejama, što je bečki 
dvor znao vrlo vješto iskoristiti. 

1794. izlazi na hrvatskom jeziku pjesma, koja je potekla 
iz građanskih redova. U njoj se napada plemstvo 
i svećenstvo i brani se Francuze, koji ratuju za 
građane i seljake. 

U Zagrebu i Hrvatskoj ima i Jakobinaca (pristaša 
ideja francuske revolucije), te ugarsko namjesničko 
vijeće strogo naređuje zagrebačkoj županiji, da se 
kazni svakoga, koji radi protiv državnog poređka. 

1795. plati glavom u Budimu opat Ignjat Martinović, 
pristaša tih ideja, a zagrebački biskup Maksimilijan 
Vrhovac jedva se opravda od optužbe, da je i on 
bio u vezi s njime. 

1796. pogubljen je u Beču barun Siegfried Taufferer, koji 
je u Zagrebu propagirao jakobinske ideje i izazvao 
nemire, te je u Francuskoj spremao plan, da digne 
ustanak u Hrvatskoj i ostalim austrijskim zemljama, 
protiv Habsburgovaca. 

1796. Hrvati se junački bore protiv francuskog generala 
Napoleona Bonaparta kod Dega i Arcole (Italija). 

1797. primirjem u Leobenu, Austrija je dobila u zamjenu 
za Lombardiju mletačku Istru i Dalmaciju (18. IVA. 
Ovo je potvrđeno i nadopunjeno campoformijskim 
mirom od 17. X., po kome su Austriji dani još svi 
jadranski otoci, Boka Kotorska i Venecija. 

Dr. Antoljak: Pregled hrv. povijesti 9 

1797. nakon ukinuća republike sv. Marka, u Dalmaciji 
nastadoše nemiri, koji su ubrzo ugušeni. 

U pokretu za sjedinjenje Dalmacije s Hrvatskom, 
bili su franjevci na čelu sa fra Andrijom Dorotićem, 
kojima se priključi plemstvo i narod. Sa hrvatske 
strane bio je glavni pokretač za sjedinjenje biskup 
Vrhovac i senjski biskup Ježić. Iz Dalmacije je 
dapače upućena pismena molba svih tamošnjih 
Hrvata preko bana Erđodya caru, da se provede 
ovo sjedinjenje. 

Carski general Matija Rukavina, pristaša ovog po¬ 
kreta, provede okupaciju ove zemlje (gradovi i 
otoci), svagdje zaklinjući narod na vjernost hrvat- 
sko-ugarskom kralju. Sve to nije bilo pravo austrij¬ 
skom ministru vanjskih poslova Thugutu, koji 
isposluje, da je imenovan za carskog komesara u 
Dalmaciji grof Rajmund Thurn, sa zadaćom da 
suzbije ovu » maniju « dalmatinskih Hrvata. Zato 
je i car sve molbe, poduzete u pravcu sjedinjenja, 
stavio »ad acta«. Unatoč toga Hrvati (Vrhovac, Je¬ 
žić, grofovi Drašković, Pejačević i barun Antun 
Knežević) i nadalje rade na sjedinjenju. 

1798. i dalje traje pokret za sjedinjenje u Dalmaciji, 
gdje je uvedena austrijska uprava. 

1800. izašle su dvije pjesme, koje je napisao hrvatski 
književnik i svećenik Titd Brezovački protiv francu¬ 
ske revolucije. Prvu je uputio puku (na hrvatskom 
jeziku), gdje prikazuje nasilja Francuza, a drugu 
(na latinskom) plemstvu, koje nagovara na ustanak 
protiv Francuza. 

1802. hrvatski sabor pod predsjedanjem Erdodya uzaludno 
traži, da se provede sjedinjenje Dalmacije s Hr¬ 
vatskom, koje je podupro i zajednički bratislavski 
sabor. 

Konačno car Franjo odgovori, da radi sadašnjega 
stanja svoju odluku o tome produžuje do daljnjega. 
Time je ova stvar skinuta s dnevnoga reda na 
neko vrijeme. 

1804. —1806. austrijski civilni i vojni komesar Dalmacije 

i Boke Kotorske Irac, general Bradg. 

1806. na zajedničkom saboru u Bratislavi traže Mađari, 
da se uvede njihov jezik u hrvatske škole kao 
obligatan predmet, čemu se usprotiviše hrvatski 
poslanici, a hrvatski sabor zaključi, da ima i dalje 
ostati latinski jezik. 

1805. nakon poraza kod Austerlitza, sklopi car Franjo 
sa francuskim carem Napoleonom 1. mir u Brati¬ 
slavi (26. XII.), po kome dobi Napoleon uz Veneciju 
i Istru, Dalmaciju i Boku Kotorsku i sve jadranske 
otoke. 

Gubitak Dalmacije bio je za Austriju težak udarac, 
a Napoleonu je ona služila kao kopča, koja ga je 
vezala sa Turskom, na koju je htio imati neogra¬ 
ničeni upliv, da provede kasnije svoje fantastične 
orijentalne planove. 

1806. Dok su Francuzi polagano zaposjedali Dalmaciju, 
Rusi i Crnogorci okupiraše Boku Kotorsku. Da se 
osigura od Rusa iz Boke, naredi Napoleon generalu 
Lauristonu da zauzme Dubrovnik, koji mu se preda 
bez ijednog hitca. (27. V.). 

Kada je konačno izvršena predaja Dalmacije, dade 
car Napoleon vojničku upravit u njoj generalu 
Marmontu , a civilnu Mlečaninu Visku Dandolu. 

1806.—1814. u Bosni boravi oštroumni francuski konzul 
Pierre David, koji ima veliki upliv na bosanske 
vezire i budno pazi na prilike u toj zemlji, gdje se 
kose interesi Francuske i Austrije. 

1806.—1810. providur Viško Dandolo podigne Dalmaciju 
u svakom pogledu, napose kulturnom i privrednom. 
Središte francuske uprave u Dalmaciji, s talijanskim 
službenim jezikom, bila je zemaljska vlada u Zadru 
(providurija), kojoj je na čelu providur, izravno 
podvrgnut talijanskom podkralju. Providurija se je 
dijelila na šest odsjeka, kojima su na čelu odjelni 
predstojnici, a neposredni im je šef glavni tajnik 
providura. Dalmacija je podijeljena na 4 okružja 
(distretti) na čelu sa delegatima. Ova su se dijelila 
na kotare (cantoni) sa vicedelegatima. Kotari na 
općine (comuni). Gradskim općinama su na čelu 
načelnici (podesta), a općinskim starješine (anziani). 
Dalmatinsko glavno savjetujuće vijeće od 48 čla¬ 
nova, kome predsjeda providur, raspravlja o ze¬ 
maljskim i državnim potrebama. 

Sudstvo je odijeljeno od uprave. Lokalni ili po¬ 
mirbeni sudovi su u sjedištima okružja i kotara, 
sudbeni stolovi u Zadru i Splitu, prizivno sudište 
za sudbene stolove u Zadru, a vrhovno sudište u 
Milanu. 

4. rujna 1806. Napoleonovim dekretom dalmatinski seljak 
postaje vlasnik zemlje, ali plaća i dalje desetinu. 
Dandolo unaprijedi stočarstvo, industriju, trgovinu, 
brine se za narodno zdravlje, gradi izvrsne ceste. 
Posebnu brigu posveti školstvu, osnivajući licej u 
Zadru, gimnazije, obrtne škole, pučke škole, na¬ 
učne akademije i seminare za svećenstvo. Izdaje 
službeni list »/ Regio Dalmata - Kraljski Dalmatin « 
(1806.) na talijanskom i hrvatskom jeziku, sa svr¬ 
hom, da širi Napoleonovu slavu i da zadobije ljubav 
tamošnjega naroda za Francusku. List je izlazio 
do 1. IV. 1810. 

Glavni prihodi, koje je davala Dalmacija su: de¬ 
setina (u prirodninama) i travarina (u novcu). 
Solane i carine su također davale dosta novaca. 

1806. —1831. ban Ignjat Gyulay. 

1807. ugušiše Francuzi krvavo poljičku bunu i Poljičani 
izgubiše svoje privilegije i kneževinu. 

1807. hrvatski sabor traži preko svojih poslanika za za¬ 
jednički sabor, da zamole kralja, neka Dalmaciju 
pridruži Hrvatskoj, ako je jednom zadobije. 

1807. poslije mira u Tilzitu, kojega je Napoleon sklopio 
s Rusijom, Rusi mu predadoše Boku Kotorsku. 

1808. Francuzi ukinuše dubrovačku republiku, koja sa 
Bokom dobi posebnoga providura, a 

Marmont postade »dubrovački vojvoda« (duc de 
Raguse). 

1809. započe rat između Francuske i Austrije, a Vrhovac, 
zamjenik banov, podiže u Hrvatskoj insurekciju i 
radi na tom, da se Francuze istjera iz Dalmacije. 
Međutim austrijski general barun Petar Knežević, 
uz pomoć Dorotića, osvaja mjesta po Dalmaciji, 
gdje se narod digao protiv Francuza. Nakon po¬ 
bjede Napoleona kod Wagrama, car Franjo sklopi 
preko svojih opunomoćenika mir u Schonbrunnu 
(14. X.), po kome dobije Francuska: Goricu, Trst, 
Kranjsku, bjelački okrug u Koruškoj, Hrvatsku s 
desne strane Save, do ušća Une u Savu kod Jase¬ 
novca, šest distrikata Vojničke Hrvatske, Rijeku, 
Primorje, austrijsku Istru i otoke. Sve ove zemlje 
ujedini Napoleon u ilirske provincije, a upravu 
nad njima preda Marmontu, koji je stolovao u 
Ljubljani (1809.—1811.). 

Svojom vojničkom strogošću Marmont zavede red 
u zemlji, podpomaže školstvo i izdaje mjesto 






134 


V. DOBA (1790.—1868.) 


»Kraljskog Dalmatina« list *Tilćgraphe offtciel des 
provinces illgriennes* (na francuskom, talijanskom, 
njemačkom i »ilirskom« jeziku). 

4. siječnja 1810. izvršena je konačno predaja Preko¬ 

savske Hrvatske u ruke Francuza. Karlovac postade 
sjedište civilnih i vojnih vlasti, a Marmont je na¬ 
pose pokazivao svoju brigu za taj dio Hrvatske, 
koji je nekoliko puta pohodio. 

5. travnja 1811. izdade Napoleon dekret o organizaciji 

Ilirije, koju razdijeli na 6 pokrajina: Kranj¬ 
sku, Korušku, Istru, Civilnu Hrvatsku, Dalmaciju 
i Dubrovnik i Vojničku Hrvatsku. Ove pokrajine 
(na čelu intendanti) dijelile su se na okružja (20 
districts) i kotare (96 cantons), kojima su na čelu 
podintendanti . Kotari su se dijelili na gradske 
općine (na čelu maire — načelnik) i seoske općine 
(starješina). Na čelu ilirske vlade u Ljubljani je 
generalni guverner sa generalnim intendantom fi¬ 
nancija i povjerenikom za pravosuđe. 

Sudstvo je kao i za Dandola, i svi su pred zakonom 
jednaki. 

U vojničkom pogledu u Iliriji su bile uređene tri 
divizije, a u financijskom pogledu ona je samo¬ 
stalna i uzdržava se od svojih dohodaka. 

Prihodi su ispočetka samo desetina, a kasnije su 
uvedeni izravni i neizravni porezi. 

Osobitu ljubav pokazali su Francuzi prema škol¬ 
stvu, gradili su izvrsne ceste, regulirali rijeke, isuši- 
vali močvare i t. d. 

1811# po Napoleonovom dekretu Francuska Hrvatska di¬ 
jelila se na građansku (3 okružja i 21 kotar) i 
vojničku (6 krajiških pukovnija). Na čelu prve je 
bio intendant sa glavnim tajnikom, a na ćelu 

druge posebni intendant i oba su ovisna od ljubljan¬ 
skog guvernera. U državnoj upravi je francuski 
jezik, ali se većinom pisalo njemački i hrvatski. 
Prekosavska Hrvatska je u crkvenom pogledu pod¬ 
vrgnuta pod vlast senjskog biskupa Ježića, izuzeta 
ispod vlasti Vrhovca. 

I ovdje su Francuzi pokazali osobitu brigu za 
napredak zemlje. 

1812. izda u Trstu lički župnik Šime Starčević »Novu 
ričoslovnicu iliričku vojničkoj mladosti krajišnoj 
poklonjenu«, kojoj je cilj stvoriti jedinstveni hrvat 
ski književni jezik, koji bi se upirao na čisti 
narodni govor hrvatske Like. 

1813. u kolovozu prestade francusko gospodstvo u preko¬ 
savskim hrvatskim krajevima, koje okupiraše 
austrijske čete pod vodstvom generala Radivojevića . 
Sada Vrhovac, kao banski namjesnik, priključuje 
ovaj dio pod svoju duhovnu vlast i uvodi staru 
upravu. I plemstvo i svećenstvo očekuje, da će 
se ovi krajevi sjediniti sa majkom zemljom. Među¬ 
tim bečki dvor imenuje za vojničkog i civilnog 
guvernera čitave Ilirije, izuzev Vojnu Krajinu, ge¬ 
nerala Lattermanna sa sjedištem u Ljubljani, a za 
viceguvernera Prekosavske Hrvatske i Primorja 
generala Gjurkovića, koji je podređen ovome prvo¬ 
me. Uzalud sada Hrvati traže reinkorporaciju ovih 
krajeva. 

U međuvremenu okupira Dalmaciju general To- 
mašić, uz pomoć naroda. 

1813. poziva Vrhovac svećenstvo, da pored ostalih knji¬ 
ževnih produkata skuplja jezično blago, narodnu 
poeziju i poslovice. 

1813* Bošnjaci pod svojim pašom Ali Derendlijom zauzeše 
Beograd i iz Srbije odnesoše silan plijen u Bosnu. 

1814. zalaže se zagrebački profesor teologije Marko Ma- 
hanović, da se na cjelokupnom području Hrvatske, 
Slavonije i Dalmacije provede jedan jedinstveni 
književni jezik i pravopis. 

28. siječnja 1814. general Miiutinović zaposjedne Du¬ 
brovnik i zatim Boku Kotorsku. Uzalud su du¬ 
brovačka vlastela protestirala protiv te okupacije 
na bečkom kongresu (1815.), Dubrovnik ostade u 
vlasti Austrije. 

Austrija spoji bivšu dubrovačku republiku i Boku 
Kotorsku sa nekadašnjom mletačkom Dalmacijom, 
pa se tako ime Dalmacija proteglo i na ove krajeve. 
Tome je još g. 1878. Austrija dodala Spič. Time 
je dan konačni oblik one Dalmacije, kakova je 
ostala sve do 1918. g. 

1814. car Franjo I. osniva ilirsku dvorsku organizacionu 
komisiju (na čelu grof Franjo Saurau) za uređenje 
ilirskih provincija. Po carevim patentima od 23. i 
24. VII. ilirske provincije su na vječna vremena 
ujedinjene sa carstvom, pa tako i Prekosavska 
Hrvatska. 

Kada se je zatražilo od prekosavskih staleža, da 
polože zakletvu vjernosti, oni to odbiju. Unatoč 
toga morali su je položiti u studenom u Karlovcu. 
Od toga mjeseca pa na dalje, Gjurković upravlja 
u Hrvatskoj podpuno neovisno od Lattermanna. 

1815. morale su odstupiti sve prijašnje vlasti u preko¬ 
savskim krajevima, a zamijenile su ih nove, po gra¬ 
dovima i kotarima s njemačkim jezikom kao slu¬ 
žbenim. 

1815. izdaje pjesnik hrvatske himne Antun Mihanović 
brošuru »Reč domovini o hasnovitosti pisanja vu 
domorodnom jeziku«. 

1816. po carevom patentu osnovano je kraljevstvo Ilirija , 
a Prekosavska Hrvatska podpade pod Primorski 
gubernij u Trstu i pretvara se u c. kr. okružni 
kapetanat. Njemački jezik postade službeni u svim 
javnini poslovima. 

1818. posjećuje car Franjo i carica Karlovac i Zagreb, 
gdje ga zamoli hrvatsko plemstvo, da reinkorporira 
prekosavske krajeve, ali uzalud. 

1818. Karlovčanin Đuro Šporer dobije dozvolu od bečke 
vlade za štampanje prvih hrvatskih novina, pod 
naslovom »Oglasnik Ilirski«. Ali on ne uspije u 
svom podhvatu, jer mu se nitko nije odazvao na 
poziv za pretplatu. 

1820.—1822. veziruje u Bosni Ali Dželaluddin, koji silo¬ 
vito i okrutno drži na uzdi bosansko plemstvo i 
uvodi red i mir u zemlji. 

1822. nakon dugogodišnjeg reakcionarizma i apsolutizma 
car odluči, da u Hrvatskoj i Ugarskoj povrati 
ustavno stanje. Kao prvi korak u tome bilo je, da 
je 5. srpnja odredio , da se prekosavski krajevi i 
»Ugarsko Primorje« sjedine sa majkom zemljom. 
Svečana predaja tih krajeva izvršena je u Zagrebu 
1. studenog po carskom komesaru, grofu Josipu 
Majlathu i tom prigodom izašlo je nekoliko tiska¬ 
nih pjesama, na uspomenu toga značajnog dana. 
Nato su hrvatski staleži izabrali svečanu deputa¬ 
ciju pod vodstvom bana Gyulaya, koja je otišla u 
Veronu, gdje se je održavao kongres evropskih 
vladara i diplomata. Tu ih je primio car Franjo, 
kome se je poslanstvo zahvalilo na reinkorporaciji. 

Tako je konačno provedeno ovo sjedinjenje f veli¬ 
kom ustrajnošću i strpljivošću svih Hrvata. 

1825. hrvatski sabor traži preko svojih poslanika za za¬ 
jednički sabor u Bratislavi, da se Dalmacija i Vojna 
Krajina sjedine s Hrvatskom. 

1826. kada je sultan Malimud II. uveo redovitu vojsku 
po zapadnom uzoru i dokinuo janjičare, u Bosni 
se oni pobune pod vodstvom Kara Ali-age Rušću- 
klije. Uz njih je pristala i većina muslimanskog 
plemstva, a centar im postade Sarajevo. Taj ustanak 
uguši krvavo vezir Abdurrahman-paša. 

1827. hrvatski sabor zaključi, da se u školama uči ma¬ 
đarski jezik kao obligatan predmet. 

1828* kada Bosanci ne htjedoše u rat protiv Rusa, od¬ 
stupi Abdurrahman i njega zamijeni slabi Morali 
Ali Namik paša (1828.—1831.), kojem se oni djelo¬ 
mično odazvaše. 

1830. izdade Ljudevit Gaj u Buđimu »Kratku osnovu 
horvatsko-slavenskog a pravo pisanja«, a hrvatski 
protonotar Josip KuŠević u Zagrebu knjižicu »De 
municipalibus juribus et statutis regnorum Dalma- 
tiae, Croatiae et Slavoniae«, u kojoj dokazuje na 
osnovu isprava, da je Hrvatska imala uvijek svoj 
zasebni državopravni položaj. 

1831. —1840. ban barun Franjo Vlašić. 

1831. zagrebački klerik Pavao Štoos tiska u Zagrebu 
pjesmu »Nut novo — leto! Mati — sin — Zorja « 
(poznatija pod naslovom »Kip domovine vu početka 
leta 1831.«), u kojoj se žali na nehaj Hrvata 
za svoj jezik. 

1831. Budući da su u Bosni očekivali, da će sultan ipak 
provesti svoje vojničke i porezne reforme, sasta* 

doŠe se muslimanski velikaši u Tuzli, gdje izabraše 
za vođu kapetana Huseina iz Gradačca , dok her¬ 
cegovački plemići, na čelu sa Aliagom Rizvanbegovi - 
ćem Stočevićem i Smailagom Čengićem, ne stupiše 
u taj pokret. 

Međutim buntovnici navališe na Travnik i preko 
vezira Morali Ali Namik paše, staviše Porti svoje 
zahtjeve: da se opozovu vojne reforme, Bosanci će 
sami birati svoga poglavara, Turska se neće mi¬ 
ješati u unutarnje prilike Bosne, koja će plaćati 
sultanu danak od 2,000.000 groša. 

Nakon što je Husein-kapetan pobijedio velikog 
vezira Rešid pašu na Kosovu polju, stavili su ovome 
Bosanci svoj zahtjev, da bude bosanski vezir domaći 
sin i to Husein, što im je ovaj obećao, ali ih 
ubrzo međusobno zavadio. 

Ne čekajući sultanovu potvrdu, Husein se vrati u 
Travnik, proglasi se vezirom (»Vitez od Bosne« — 
»Zmaj od Bosne«) i ponaša se kao pravi gospodar 
Bosne. Kada nije uspio svladati nepokorne Herce¬ 
govce, i još nije bio potvrđen, ostaviše ga mnogi. 
Konačno ga svlada novi bosanski vezir Hamdi 
Mahmud paša 

1832. kod Hana Buloga i pred samim Sarajevom. 

Nato Hercegovina posta posebni vijalet, a njenim 
vezirom Alipaša Rizvanbegović. 

Husein pobjegne u Slavoniju (Osijek), a odatle 
ode u Carigrad, gdje i umre krajem iste godine. 

1832. klerik Josip Kunđek izda pjesmu »Reč jezika na¬ 
rodnoga« u kojoj izrazuje nadu, da će domovini 
odsada bolje biti. Pravnik Ivan Derkos u brošuri 
»Genius patriae super dormientibus filiis« budi u 
Hrvata ljubav prema hrvatskoj domovini, predlaže 

da se unaprijedi hrvatska književnost i neka se 
hrvatska narječja slože u jedan književni jezik. 
Početkom te godine predaje mladi Mati ja Smodek 
hrvatski jezik na zagrebačkoj akademiji, koja je 
još 1790. tražila, da ju se podigne na stepen sve¬ 
učilišta. 

1832. u oči sastanka hrvatskog sabora, koji je imao 
birati poslanike za bratislavski sabor, izdade grof 
Janko Drašković u Karlovcu prvi hrvatski politički 
spis, pisan štokavštinom: » Disertacija iliti razgovor 
darovan gospodi poklisarom zakonskim i budućem 
zakonotvorcem kraljevinah naših«. U ovojm spisu 
on im savjetuje da traže, da se pod imenom »Velike 
Ilirije« skupe: Hrvatska, Slavonija, Dalmacija, Voj¬ 
na Krajina, Rijeka i Istra i da im se još pridruže 
kraljevom milošću Kranjska, Štajerska i Koruška. 
U tom jedinstvenom državnom tijelu, vladao bi kao 
službeni jezik »ilirički « (štokavsko narječje), a vr¬ 
hovnu bi vlast imao ban kao i nekoć. Ovaj je spis 
postao hrvatski politički narodni program. 

1832. na hrvatskom saboru dojam toga spisa bio je 
velik, što se vidi iz instrukcija, danim poslanicima 
za zajednički sabor, u kojima se traži obnovljenje 
stare banske vlasti i sjedinjenje Rijeke, Dalmacije 
i Vojne Krajine. 

1832.—1836. vijeća zajednički sabor u Bratislavi, koji je 
donio mnoge nove reforme. 

Mađari su ovdje tvrdili, da su tri slavonske župa¬ 
nije, Rijeka i Primorje čisto ugarske, čemu su se 
žestoko oduprli hrvatski zastupnici. Kada su za¬ 
ključili, da se mađarski jezik uvede kao službeni 
u Hrvatsku i Slavoniju, kralj uskrati sankciju. 

1834. dobi Gaj nakon dvogodišnjeg traženja konačno od 
kralja dozvolu, da smije izdavati političke novine 
i beletristički časopis. 

1835. izađoše Gajeve »Novine Horvatske « s književnim 
prilogom »Danica Horvatska, Slavonska i Dalma¬ 
tinska« u kajkavskom narječju i starim pravo¬ 
pisom. 

U ovim dvjema novinama, napose u Danici, odušev¬ 
ljeno surađuju svi hrvatski rodoljubi i prvaci hrvat¬ 
skog preporoda (dapače i franjevci iz Bosne: Jukić, 
Nedić). 

1835 .—1848. Ferdinand V., sin Franje I. 

1835. —1840. bosanski vezir Vedžihl Mehmed paša do¬ 

kida nasljedne kapetanije i razdijeli Bosnu u 
muselimluke, što izazove bune i nemire, koje on 
ubrzo okrutno uguši. 

1836. mijenja Gaj ime svojim novinama u » Ilirske na¬ 
rodne novine« s prilogom »Danica Ilirska « i one 
odsada izlaze u štokavskom narječju i u novom 
pravopisu. 

1836. uzakoni hrvatski sabor Gajevu zamisao, kojom se 
osniva društvo »za promicanje prosvjete na narod¬ 
nom jeziku«. 

1837. dobiva Gaj dozvolu, da može u Zagrebu otvoriti 
tiskaru. 

1838. grof Drašković izda brošuru »Ein Wort an Illyriens 
hochherzige Tochter« pozivajući Hrvatice, neka se 
okane tuđinskog duha i neka pomažu Ilirce u nji¬ 
hovom poslu. Odjek je te brošure bio silan, te se i 
muško i žensko počelo oblačiti na narodno, učiti 
hrvatski jezik i čitati hrvatske knjige. 

1838. osnivaju se ilirske čitaonice u Varaždinu, Karlovcu, 
Križevcima i Zagrebu, u kojima su članovi ne¬ 
smetano izmjenjivali svoje političke misli i mogli 
njegovati hrvatski jezik. 

Zagrebačka čitaonica posta središte svega narod¬ 
nog života i u njoj su ostvarene mnoge lijepe 
zamisli. 

1839. hrvatski sabor opet traži sjedinjenje Dalmacije i 
Vojne Krajine preko svojih poslanika za bratislavski 
sabor, na kome su Mađari zahtijevali, da se njihov 
jezik uvede kao službeni u sve hrvatske urede, a 
kao nastavni u sve škole. Na molbu Hrvata i bana, 
kralj ne udovolji ovom zahtjevu. 

1839. sultan Abdul Medžid izdade » hattišerif od Giil- 
hane«, po kome zajamči sigurnost života, časti i 
imanja svim podanicima bez razlike narodnosti i 
vjere, uvede opće plaćanje poreza i novačenje. S 
hattišerif om izdane su u vezi i » tenzimati hairrije« 
(»dobre uredbe«). Iako je hattišerif proglašen u 
Bosni, sve ostade po starom, a svemu je bila kriva 
nevaljala uprava u zemlji. Dapače nastadoše i su¬ 
kobi između aga i kmetova. 

1840. kod Mljetička, Drobnjaci i Crnogorci iz zasjede 
ubiše namamljenog Smailagu Čengića (Ivan Mažura- 
nić, Smrt Smailage Čengića, Karlovac 1844.). 

1840. katolici u Bosni i Hercegovini stavljeni pod pokro¬ 
viteljstvo habsburške kuće. 

1840. zaključio je hrvatski sabor, da se u zagrebačkoj 
akademiji i na svim gimnazijama uvedu katedre 
čistoga narodnoga jezika. 

1840. izvede »ilirsko narodno kazališno društvo« u kaza¬ 
lištu na Markovom trgu, sa silnim uspjehom Ku- 
kuljevićevu junačku igru »Juran i Sofija ili Turci 

kod Siska«, a hrvatski sabor preuze brigu za 
uzdržavanje hrvatskog narodnog kazališta. 

1841. osnovano je »Gospodarsko društvo« za unapređivanje 
poljodjelstva u Hrvatskoj. 

1841. obrazuje se » horvatsko-ugarska stranka « (mađaron- 
ska), koja osniva u Zagrebu »kasino«. Njen je 
politički program, da se ukine »ilirsko« ime, da se 
makne novi pravopis u korist »horvatskoga« i da 
se Hrvati što uže povežu s Mađarima uvođenjem 
mađarskoga jezika u sve javne poslove i škole. 
Protiv ove stranke osniva se » ilirska stranka« sa 
čisto hrvatskim \programom: da se sjedine sve 
hrvatske zemlje u jednu nezavisnu političku i teri¬ 
torijalnu jedinicu, s banom na čelu i hrvatskim je¬ 
zikom kao službenim. 

1842. književnik Dragutin Rakovac izdaje svoj »Mali 
katekizam za velike ljude«, gdje nastoji »pohrvatiti« 
Gajev politički ilirizam i ograničiti »ilirsko ime« na 
kulturno područje. 

1842. osnovana je » Matica Ilirska«. 

1842. prigodom restauracije zagrebačke županije pobijedi 
ilirska stranka mađarone, koji ju podpomognuti od 
samih Mađara, stadoše crniti kod ugarske vlade i 
bečkog dvora kao » veleizdajničku«. 

1842-—1845. ban pukovnik Franjo Haller. 

1843. kralj Ferdinand zabrani ilirsko ime i sve ilirske 
znakove. Sada Gaj promijeni ime svojim novinama 
u » Narodne Novine« s prilogom » Danica Horvatska, 
Slavonska i Dalmatinska«. Mjesto »ilirskog« odsada 
se hrvatski rodoljubi služe u političkom radu ime¬ 
nom »hrvatskim«. 

Gaja u vodstvu zamijeni književnik Ivan Kukuljević. 
U Hrvatskoj je zavedena stroga cenzura. 

1843. hrvatski sabor traži ponovo sjedinjenje Krajine 
i Dalmacije, a Kukuljević održi prvi zastupnički 
govor hrvatskim jezikom, predlažući, da se hrvatski 
jezik uvede u Hrvatskoj i Slavoniji kao » diploma¬ 
tički«, uredovni i nastavni umjesto »mrtvoga latin¬ 
skoga«. Ali taj prijedlog nije prihvaćen s motiva¬ 
cijom, da je preuranjen. 

1843./4. na zajedničkom saboru u Bratislavi, Mađari uzalud 
ponovo pokušavaju da prodru s prijedlogom uvo- 
đenja mađarskog jezika kao službenog i nastavnog 
u Hrvatsku. 

1845. dopusti kralj opet upotrebu ilirskog imena, ali samo 
u književnosti i osnutak katedre »za ilirski jezik i 
književnost« na zagrebačkoj akademiji. 

1845. nakon pobjede mađarona kod restauracije zagre¬ 
bačke županije, došlo je do gužve na Markovom 
trgu i vojska poče pucati na goloruki narod i pri¬ 
staše ilirske (narodne) stranke. Tom prilikom bilo je 
13 mrtvih i 27 ranjenih (» srpanjske žrtve«). 

1845. na hrvatskom saboru, gdje su bili izigrani mađaroni, 
staleži zamoliše kralja, da se zagrebačka biskupija, 
podigne na nadbiskupiju, a akademija na sveuči - 
lište, gdje će se hrvatski jezik predavati kao obli¬ 
gatan predmet. Ujedno neka se u Zagrebu ponovo 
uvede kr. hrvatsko namjesničko vijeće, kao u doba 
Marije Terezije. 

1846. izvedena je prva hrvatska opera Vatroslava Lisin - 
skog »Ljubav i zloba« (libreto: Dimitrije Demetar), 
a prvim profesorom hrvatskog jezika na zagre¬ 
bačkoj akademiji postade Vjekoslav Babukić, 

1846—-1850. veziruje Tahir paša, koji provodi uspješno 
reforme. 

1846. papa, po želji hercegovačkih franjevaca i musliman¬ 
ske vlade, prema političkoj diobi podijeli bosanski 
apostolski vikarijat na bosanski i hercegovački. 

1847. sastao se u Zagrebu posljednji hrvatski staleški 
sabor, koji stvori zaključak, da se hrvatski jezik 
uvodi u sve škole i urede i naloži poslanicima za 
zajednički sabor, da isposluju od kralja, da im za 
bana imenuje kojega člana kraljevske kuće i da 
potvrdi stara prava kraljevine Hrvatske. 

1847. /8. na bratislavskom saboru Mađari ponoviše svoje 

zahtjeve glede jezika i konačno kralj sankcionira 
sve zaključke toga sabora (n. pr. koliko će Hrvat¬ 
ska slati zastupnika na zajednički sabor), osim 
zakonske osnove o »mađarskom jeziku i narod¬ 
nosti«. 

1848. ukinuta je u Bosni kmetska rabota. Ali sada mu¬ 
slimanski age i begovi zatražiše od kmetova, da im 
oni daju trećinu s njiva i polovinu s livada. 

1848. Revolucija u Parizu i Beču izazvala je pad Metter- 
nicha, a kralj Ferdinand proglasi slobodu tiska 
i obeća austrijskim narodima ustav. Ovi događaji 
našli su odjeka i u Hrvatskoj, te se dne 25. III. u 
Zagrebu sastane velika skupština u »Narodnom 
domu « na poziv Gaja i Kukuljevića. Na njoj Kuku¬ 
ljević predloži »želje hrvatskog naroda«: sjedinjenje 
hrvatskih zemalja (Hrvatska, Slavonija, Vojna Kra¬ 
jina, Dalmacija s Rijekom), odgovornu narodnu 
vladu, stalni hrvatski sabor, dokinuće Krajine, hr¬ 
vatski jezik u crkvi, ukinuće kmetstva, hrvatsku 
vojsku i da se glinskog pukovnika baruna Josipa 
Jelačića imenuje banom (prijedlog Gajev). Kada je 

Dr. Antoljak: Pregled hrv. povijesti 10 

velika deputacija Hrvata krenula u Beč, usput do- 
zna, da je kralj već 23. ožujka imenovao JelaCića 
za bana. Ferdinand je primi i sasluša želje hrvat¬ 
skog naroda, obeća da će ih ispuniti, samo neka 
Hrvati izraze svoje želje putem sabora, koji će se 
naskoro sazvati. 

19. travnja 1848. ban Jelačić, koji je postao podmaršal 
i zapovjedajući general u Hrvatskoj Vojnoj Krajini, 
upravi svima oblastima u Hrvatskoj i Slavoniji 
cirkular (okružno pismo) u kome im nalaže, da od 
nikoga drugoga nemaju primati službene naloge 
(misli mađarsko ministarstvo), već samo od njega, 
vrhovnog zemaljskog poglavara postavljenog od 
kralja. Time je Hrvatska prekinula vjekovnu vezu 
s Ugarskom. Istoga dana uputi proglas na narod 
i podpuno prihvati želje hrvatskog naroda od 25. 
ožujka. Ujedno sastavi » bansko vijeće «, u koje 
pozove predstavnike sviju staleža, a posebnom na¬ 
redbom raspiše izbore (19. V.) u Hrvatskoj, Slavoniji 
i Vojnoj Krajini (191 zastupnik + virilisti, koje je 
napose pozvao). 

Od 5. lipnja do 9. srpnja 1848. vijeća prvi hrvatski na¬ 
rodni sabor, kojega je Jelačić sazvao. Nakon što je 
bio Jelačić instaliran za bana, sabor zaključi ukinuće 
kmetstva i opće plaćanje poreza; nadalje, da se 
bansku vlast ima obnoviti od Drave do mora, Krajina 
i Dalmacija sjediniti s Hrvatskom, a banu predade 
neograničenu vlast, glede upravljanja i obrane do¬ 
movine, unatoč toga, što ga je bečki dvor skinuo sa 
časti pod pritiskom Mađara. Odsada vlada Jelačić 
kao diktator. 

1848. u srpnju obiđe Jelačić Slavoniju, koju predobije 
za hrvatsku ideju, osim Osijeka. Kršćani u Bosni 

očekuju od njega svoje oslobođenje. Zatim ode u 
Beč, gdje ne uspije pomirba sa Mađarima, koji nijesu 
htjeli pristati na hrvatske zahtjeve. Vrativši se u 
Zagreb, ban se priprema za rat s Ugarskom, te obi¬ 
lazi u kolovozu Vojnu Krajinu i Liku, svagdje odu¬ 
ševljeno dočekan od graničara i naroda. U među¬ 
vremenu zaposjedne Rijeku, koja prizna bansku 
vlast, a bečki dvor posredovanjem baruna Franje 
Kulmera opozove svrgnuće banovo. 

7. rujna 1848. navijesti Jelačić rat Mađarima. Nakon 
što je osnovao u Zagrebu bansku vladu sa 5 od-J 
sjeka, zaputi se u Varaždin, gdje 

11. rujna 1848. prijeđe Dravu i uđe u Međumurje, koje 
pripoji Hrvatskoj. 

29. rujna 1848. sukobi se sa Mađarima kod Pakozda i 
Velenca i bitka ostane neodlučna. Odavle krene 
ban na poziv dvora prema Beču, gdje je buknula 
buna. Sada bude Jelačić imenovan kr. komesarom 
s podpunom punomoći i ujedno mu je podvrgnuta 
sva vojska u Ugarskoj, Erdelju, Hrvatskoj i Sla¬ 
voniji. 

Pobijedivši kod Schivechata Mađare, koji su došli 
Bečanima u pomoć, predade se Beč Jelačiću i knezu 
Windischgratzu (31. X.). 

2. prosinca 1848. ođreče se Ferdinand prijestolja u ko¬ 
rist svoga sinovca Franje Josipa I. Isti dan mladi 
car imenuje Kulmera hrvatskim ministrom bez 
lisnice, da bude zakoniti posrednik između dvora i 
hrvatske vlade, a Jelačića gubernatorom Rijeke i 
Dalmacije. Tako su opet gotovo sve hrvatske zemlje 
bile ujedinjene nakon toliko stoljeća. 

1848.—1916. Franjo Josip I. 

5. siječnja 1849. nakon nekoliko pobjeda nad Mađarima 

(Mošonj, Tetenyi) uđe Jelačić sa Windischgratzom 
u Budim i Peštu. 

Poslije poraza Mađara kod Kapolne, car misleći da 
je Ugarska pokorena 

4. ožujka 1849. izdaje novi ustav t • zv» oktroirani, po 
kome su Hrvatska i Slavonija zajedno s Primorjem 
i Rijekom imale zadržati svoje posebne uredbe u 
podpunoj nezavisnosti od kraljevine Ugarske , a na 
zemaljskom saboru ovih kraljevina dogovorit će se 
dalmatinski zastupnici o uvjetima združen ja Dalma¬ 
cije sa Hrvatskom i rezultat će podnijeti caru na 
potvrdu. Cim se je u Hrvatskoj doznalo za ovaj 
ustav, nastade veliko ogorčenje i bansko vijeće ne 
htjede ga proglasiti unatoč Jelačićevog zahtjeva. Tek 
nakon ugušenja bune u Mađarskoj, taj ustav bude 

6. rujna 1849. proglašen kao temeljni državni zakon. 

Nato Međumurje, po odluci bečkog ministarstva, 
ostade predbježno utjelovljeno Hrvatskoj, gdje su 
se sada političari razdvojili na dvije stranke. 

1850. dođu u Hrvatsku žandari. Po austrijskom načinu 
uredi se sudstvo, a zemlja dobi novu političku 
upravu (bansku vladu) na čelu s banom i bude 
podijeljena na 6 županija (na čelu c. kr. župani), 
a ove na kotare (c. kr. podžupani). Car osigura 
pismeno nezavisnost Hrvatske i Slavonije od Ugarske, 
kao i upotrebu hrvatskog jezika kod tamošnjih 
oblasti, ali raspusti do daljnjega hrvatski sabor. 
Ministar nastave Thun preuredi hrvatske škole. 

1850. kada se kmetovi potužiše na svoje gospodare, po¬ 
šalje sultan u Bosnu poturicu Omerpašu Latasa s 
jakom vojskom, da provede konačno reforme. On 
uskoro svlada buntovnike. 

Iste godine Austrija osniva u Sarajevu svoj kon¬ 
zulat. 

1851. nakon što je skršio ustanak bosanskih feudalaca 
i maknuo Alipašu Rizvanbegovića, razdijeli Omer- 
paša Bosnu na 6 okružja sa kajmakanima na čelu, 
a ova na mudirlike ili kaže. Središte uprave postade 
Sarajevo, odsada sijelo vezira. Latas ipak nije 
riješio agrarno pitanje. 

31. prosinca 1851. ukine car oktroirani ustav i tako za¬ 
poče čisti apsolutizam (Bachov apsolutizam). 

1851. —1859. Bachov apsolutizam (prozvan po austrijskom 

ministru unutarnjih poslova dru Aleksandru Bachu) 
provodi strogu cenzuru u Hrvatskoj, te su mnoge 
novine i časopisi prestali izlaziti. Policija je sve¬ 
moćna. Osobito je procvalo uhodarstvo. 

1852. zabrani bečko ministarstvo upotrebu hrvatske za¬ 
stave. ! 

11. prosinca 1852. zaslugom Jelačića i ministra Thuna, 
papa podigne zagrebačku biskupiju na nadbiskupiju 
i tako Hrvatska postade i u crkvenom pogledu 
nezavisna od Ugarske. 

1852.—1858. ratuje Porta sa hercegovčkim plemenima, 
koje vodi Luka Vukalović. 

1854. Bachovom naredbom banska vlada pretvorena je 
u c. kr. namjesništvo (k. k. Statthalterei) sa Je- 
lačićem na čelu. Pod ovo su podpadale politička i 
redarstvena uprava, bogoštovlje i nastava, poljo¬ 
djelstvo, obrt, trgovina i neki poslovi državnog 
graditeljstva. Cijela zemlja razdijeli se na 5 okružja 
(Kreis) sa c. kr. okružnim predstojnicima, a ova na 
kotare sa c. kr. kotarskim predstojnicima. 

U svim uredima njemački jezik postade službeni, 
a u školama nastavni. Tuđinci (’Bachovi husari«) 
preplaviše zemlju, koju nastojahu germamzirati, a 
hrvatski rodoljubi povukoše se i posvetile nauci, 
dok se mnogi pokloniše režimu. 

Ipak je Bachov apsolutizam dao nekoliko dobrih 
stvari Hrvatskoj: proveo je podpuno ukinuće kmet¬ 
stva, uredio katastar, gruntovnicu, banski stol i 
uveo građanski i kazneni zakon s novim postupkom. 

1855. ukinula je Porta harač i odlučila proširiti novačenje 
i na kršćane, ali je to odgodila. 

1858. ostavlja dr. Eugen Kvaternik Hrvatsku i odlazi u 
carsku Rusiju, da ju zainteresira, da pomogne nje¬ 
govoj domovini do slobode, ali ne postiže nikakvog 
rezultata. 

1859. porazom Austrije u Lombardiji, odzvonilo je Ba- 
chovom apsolutizmu, čiji pad nije dočekao ban 
Jelačić, jer je umro nešto prije u ludilu. Naslijedio 
ga je podmaršal grof Ivan Coronini. 

1859 . _1860. Kvaternik boravi u Pariza, gdje je hrvatsko 

pitanje pokrenuo u tamošnjem diplomatskom svi- 
jetu i kod francuskih vlastodržaca. Putuje također i 
u Italiju , u kojoj nastoji zainteresirati talijanske 
državnike i rodoljube za hrvatsku stvar. 

1860. sastade se > pojačano državno vijeće« u Beču, u 
koje su od Hrvata ušli iz Hrvatske Ambroz Vrani - 
cani f iz Slavonije biskup Josip Strossmayer, a iz 
Dalmacije knez Frano Borelli. Na ovome vijeću bila 
je borba centralističke i federalističke struje i po¬ 
bijedi ova druga. Strossmayer i Vranicani zatraže , 
da se Dalmacija povrati Hrvatskoj (time je S. 
udario temelje hrvatskoj narodnoj stranci u Dal- 

maciji), a Borelli ustade protiv (začetnik autono- 
maške stranke). 

1860.*—1869. vezir u Bosni Topal šerif Osman paša, koji 
se je mnogo brinuo za materijalni i kulturni na - 
poredak zemlje. On štiti srednji građanski stalež, 
brine se za školstvo i gradi škole. Bosna dobiva 
tiskaru, službeni tjednik i t. d. Njegova vlada¬ 
vina znači za zemlju doba mira i reda. 

1860.—1867. ban general barun Josip Šokčević, koji od¬ 
mah uvede hrvatski, mjesto njemačkog jezika u 
škole i urede kraljevine. U kazalištu se opet glumi 
na hrvatskom. 

Nakon iščeznuća »Bachovih husara« politički život 
u zemlji opet proradi, te se oko lista » Pozora * 
okupiše odlični ljudi, koji nastaviše radom bivše 
»ilirske« ili »narodne« stranke. 

1860. kada je car listopadskom diplomom vratio ustav 
Ugarskoj i Hrvatskoj, sazove ban Šokčević bansku 
konferenciju, koja sastavi predstavku na kralja 
(sastavio Ivan Mažuranić), tražeći da se uvede u 
sve javne poslove hrvatski jezik, a Dalmacija, tri 
od davnine hrvatska istarska kotara, Kvarnerski 
otoci, neka se pripoje Hrvatskoj i neka se u Beču 
kod ministarstva osnuje hrvatsko-slavonska kance¬ 
larija, na čelu sa domaćim sinom kancelarom. 

Car je pismeno odgovorio na ovu predstavku, da 
pristaje, da se pri ministarstvu uredi privremeni hr¬ 
vatski dvorski dikasterij i odredi uvođenje hrvatskog 
jezika kao službenog i uredovnog, a glede sjedi¬ 
njenja Dalmacije naredi, da se na tu konferenciju 
pozovu poslanici iz te zemlje i da se to pitanje 
riješi. Međutim dalmatinski poslanici ne dođoše u 

Zagreb, krivnjom dalmatinskog namjesnika generala 
Mamule, pa se banska konferencija raziđe. 

U to se vrijeme u Dalmaciji pristaše sjedinjenja 
združiše u » narodnu stranku « pod vodstvom Miho¬ 
vila Pavlinovića i dra Mihe Klaića. 

1861. car uspostavi stare hrvatske županije i imenova 
velike župane. Uto Mađari prisvojiše sebi Među- 
murje, unatoč svih protesta sa strane Hrvata. 

1861. uporedo sa objelodanjivanjem »veljačkog patenta* 
kao tumača »listopadske diplome«, sazvani su ugar¬ 
ski, hrvatski i dalmatinski sabori. 

Nakon provedenih! izbora, sastade se hrvatski sabor 
(u travnju), na kome se prvo instaliralo Šokčevića, 
a zatim je sabor donio mnoge zamašne zaključke 
o uređenju županija, gradskih i seoskih općina, o 
naučnoj osnovi za srednje i pučke škole, o narod¬ 
nom muzeju, o hrvatskom jeziku kao službenom, 
kao i o mnogim drugim narodnim potrebama. 
Napose je raspravljao o državopravnom položaju 
Hrvatske prema Ugarskoj i Austriji. Iznešena su tri 
prijedloga. Narodna stranka (izradio prijedlog Ma- 
žuranić) izrazila je ovo: Hrvatska je g. 1848. ne 
samo faktično već i pravno prekinula svaku vezu 
s kraljevinom Ugarskom, ali zato ni pravno ni 
faktično nije odcijepljena od jedne te iste krune 
s njom. Hrvatska je voljna stupiti s Ugarskom u 
realnu uniju, ali tek onda, kada joj Ugarska pravo¬ 
valjano prizna samostalnost i neodvisnost i njezinu 
teritorijalnu cjelokupnost 

Drugi prijedlog dali su unionisti ili mađaroni, 
koji su u cijelosti prihvatili prijedlog većine u 
saboru, ali ne postavljahu nikakvih uvjeta, koje bi 
imala Ugarska prije toga ispuniti. 

Treći prijedlog je podnio đr. Eugen Kvaternik, po¬ 
duprt od dra Ante Starčevića , tražeći, neka se 
Hrvati upuste u izravne pregovore sa svojim kra¬ 
ljem za podpunu samostalnost i da se to postigne 
stavlja kao prijedlog za bolju budućnost: 1 . slo¬ 
bodno uređenje odnošaja krune i države Hrvatske 
prema Austriji i 2. savez obrane s ugarskom dr¬ 
žavom. Ovim prijedlogom Kvaternik ovim, udaren je 
temelj stranke prava. Starčević se izjavi za 
Kvaternikov prijedlog, jer ne vjeruje ni Austriji ni 
Ugarskoj, a najmanje bečkoj vladi i drži, da 
hrvatsku državu mogu stvoriti samo » Bog i Hrvati «. 
Kod glasanja pobijedi prijedlog narodne stranke, a 
Kvaternikov bude odbijen kao neizvediv. 

Iza ovoga prešlo se na odnos s Austrijom i sabor 
zaključi, da Hrvatska i Slavonija ne sudjeluju na 
državnom vijeću (3. III.), a dva dana kasnije, da 
Hrvatska ne priznaje nikakvih zajedničkih odnošaja 
s Austrijom. 

Kada je ovo caru podneseno pismeno, on raspusti 
sabor, ali sankcionira onaj zaključak o odnosu 
Hrvatske s Ugarskom (članak A2.-1861.). 

4. ožujka 1861. osniva kralj u Hrvatskoj » kraljevsko na- 
mjesničko vijeće « (pod predsjedanjem bana), koje 
će upravljati političko-ekonomskim poslovima. 

1862. osniva »kr. dvorsku kancelariju za kraljevine Dal¬ 
maciju, Hrvatsku i Slavoniju « u Beču (kancelar 
Mažuranić) i stol sedmorice u Zagrebu (ban pred¬ 
sjednik). 

Pod utjecajem Mažuranića, obrazuje se u Hrvatskoj 
»samostalna stranka« s programom, da Hrvatska 
uđe u realnu uniju s Austrijom, prije nego to 
učine Mađari. Glavni uvjet, da Hrvati uđu u 

»državno vijeće«, jest sjedinjenje Krajine i Dalmacije 
s Hrvatskom. Za ovo su bili Kukuljević, Vrani- 
cani, Mažuranić i drugi. Protiv toga ustade veći 
dio narodne stranke, a i Starčević i Kvaternik. 

1862. u Dalmaciji izdaju proganjani narodnjaci svoj list 
»7/ Nazionale « (Narodni list), kojega je uređivao 
Natko Nodilo. 

1863. Kvaternik opet u Parizu i radi za slobodu Hrvatske. 

1864. bi obustavljeno izlaženje »Pozora«, lista narodne 
slranke, koji je bio protiv austrijskog centralizma, 
a poče izlaziti »Domobran«, organ »samostalne 
stranke«. 

1864. priređuje se u Zagrebu prva » dalmatinsko-hrvatsko - 
slavonska izložba«, koja je dala temeljit pregled 
ne samo ekonomskih, nego i kulturnih nastojanja 
Hrvatske posljednjih decenija. 

1864. /5. Kvaternik u Italiji, gdje pregovara sa tamošnjim 

državnicima (Cavour), o oslobođenju Hrvatske. 
Garibaldijev plan, da se iskrca u Dalmaciji, pro¬ 
pade. 

1865. unatoč favoriziranja »samostalne stranke« tod 
bečke vlade i izmijenjenog izbornog reda, na iz¬ 
borima u Hrvatskoj pobijedi udružena narodna 
i unionistička stranka, dobivši dvije trećine man¬ 
data. Stranka prava dobi pet zastupnika sa šest 
mandata. 

Mažuranić sada odstupi sa svoga položaja, a mjesto 
ministra centraliste Schmerlinga, car imenuje grofa 
Belcredia. Ujedno izda manifest, kojim povuče 
veljački patent, nato se 

12. studenog 1865. sastade hrvatski sabor, da vijeća o 
zajedničkim poslovima čitave monarhije. 

1866./7. Kvaternik u Italiji. 

1866. proveden je vilajetski ustav, po kome Bosna i 
Hercegovina s novopazarskim sandžakom posta- 
doše jedno upravno područje: vilajet (na čelu 
valija), sa 7 okružja (mutesarifati). 

1866. nastavlja hrvatski sabor sa vijećanjem i izjavi 
adresom caru, da je spreman zajedničke poslove 
monarhije riješiti u zajednici s kraljevinom Ugar¬ 
skom (protiv toga pravaši i unionisti). Car nato 
naredi, da izaberu odbor (regnikolarna deputacija) 
i da pregovaraju s odborom ugarskog sabora. 

Kada je ova deputacija pod vodstvom Stross- 
mayera stigla u Peštu, Mađari su hotimice zatezali 
pregovore zbog spoljašnje situacije i obje se de¬ 
putacije razidoše bez rezultata, jer su Hrvati sta¬ 
jali na stanovištu čl. 42. od 1861. g. 

Nakon neuspjelih pregovora u Pešti, hrvatski sabor 
zaključi, da se pokuša nagodba s Austrijom, ali bi 
prekasno. 

Mađari su se već sporazumili s carem. 

1867. pozove Franjo Josip I. hrvatski sabor, da pošalje 
svoje poslanike na ugarski sabor i na njegovo 
krunjenje za hrvatsko-ugarskog kralja, što ovaj 
odbije s motivacijom, da nisu još odnosi između 
Hrvatske i Ugarske uređeni. 

Nato car raspusti sabor i okruni se bez sudjelo¬ 
vanja Hrvata. 

1867.—1871. namjesnik banske časti barun Levin Rauch, 
nasljednik Šokčevića, koji je imao zadaću, da 
provede nagodbu Hrvatske s Ugarskom. 

28. srpnja 1867. uz mnoge zapreke, konačno je otvorena 
akademija znanosti i umjetnosti u Zagrebu. 

1867. Kvaternik se vratio stalno u domovinu, gdje se 
bavi publicistikom i hrvatskom poviješću pišući 
brojne članke i rasprave. 

1867. kralj oktroira novi izborni red, po kojemu uz 
nasilje vladinih organa, dobiše unionisti većinu u 
Hrvatskoj. 

1868. u siječnju ostavlja opozicija hrvatski sabor i nato 
unionisti izabraše regnikolarnu deputaciju od 12 
članova sabora, koja je sa jednakobrojnom deputa¬ 
cijom ugarskog sabora, koncem srpnja uglavila ovu 
nagodbu: Ugarska i Hrvatska sklapaju državnu 
zajednicu, i Hrvatska priznaje austro-ugarsku na¬ 
godbu od 1867. Hrvatska dobiva podpunu autono¬ 
miju s obzirom na zakonodavstvo i upravu u svim 
nutarnjim poslovima, bogoštovlja, nastave i pravo¬ 
suđa. Obim zemljama su zajednička ministarstva 
financija, poljodjelstva, trgovine i zemaljske obrane, 
gdje će se urediti posebni hrvatski odsjeci. 0 za¬ 
jedničkim poslovima raspravljat će zajednički sabor 
svih kraljevina ugarske krune, na koji šalje Hr¬ 
vatska svoje ođaslanike iz svoga sabora. Ona će 
biti zastupana u delegacijama. Zastupnici kralje¬ 
vina Slavonije i Hrvatske mogu se služiti hrvat¬ 
skim jezikom na zajedničkom saboru i u delegacijama. 
Za vrijeme raspravljanja zajedničkog sabora, ima se 
na zgradi izvjesiti uz ugarsku i hrvatska zastava. 
U autonomnim poslovima kraljevine Dalmacije, 
Hrvatske i Slavonije unutar granica upotrebljavat 
će se sjedinjene boje i grbovi tih kraljevina , pro- 
viđeni krunom sv. Stjepana, kao što je i službeni 
jezik hrvatski, za autonomne poslove i organe 
zajedničke vlade. 

Ugarska će tražiti, da se Dalmacija sjedini s ovim 
kraljevinama. Bana će imenovati kralj na prijedlog 

ugarskog ministra predsjednika, a Hrvatska će pri¬ 
mati za pokriće svojih autonomnih troškova 
2 ,200.000 forinti (paušalno) za deset godina. Jedino 
se u pitanju Rijeke nijesu mogli složiti i tako se 
utanači nagodba bez rješenja ovog pitanja, koje se 
prepusti na volju kralju. 

24. rujna 1868. prihvati hrvatski sabor ovu nagodbu bez 
specijalne debate. Ugarski je sabor također pri¬ 
hvatio nagodbu uz dodatak, da Rijeka s kotarom 
pripada neposredno Ugarskoj i da se njoj odmah 
utjelovi. 

Poslije sankcionirane hrvatske nagodbe, intervenci¬ 
jom carevom, unišlo je u mađarski original na¬ 
godbe, da Rijeka ne spada pod hrvatski teritorij, 
budući da sačinjava posebno s ugarskom krunom 
spojeno tijelo. Nato je ovaj tekst u hrvatskom 
originalu nagodbe nalijepljen na stari (»krpica«). 
Protiv ove nagodbe bilo je veliko nezadovoljstvo u 
Hrvatskoj. 

VI. doba (1868.-1918.) 

1869. kralj Franjo Josip I. sa kraljicom Elizabetom po¬ 
sjeti Hrvatsku (i Zagreb). 

20. travnja 1869. sankcionira kralj zakon o »ustrojstvu 
kr. hrv. slav. dalm. zemaljske vlade « (za unutarnje 
poslove, bogoštovlje i nastavu i za pravosuđe). 

1870. Narodna stranka uvelike agitira protiv bana Raucha 
(od 1868. ban), koji odgovara nasilnim mjerama i 
odpuštanjem iz službe. 

1870. narodna stranka u Dalmaciji konačno je iznijela 
pobjedu nad autonomašima. 

1871. napadan sa sviju strana i optužen zbog korupcije, 
podnaša Rauch ostavku, a mjesto njega bi imeno- 

van banom Koloman Bedek'ović (1871.—1872.), koji 
ublaži zakon o tisku i raspiše nove izbore, na 
kojima narodna stranka hametice porazi unioniste 
(51:13). 

1871. poče izdavati Kvaternik organ stranke prava » Hr¬ 
vatsku «. 

2. srpnja 1871. izda Ante Starčević svoj glasoviti filo¬ 
zofski » Naputak za pristaše stranke prava«. 

20. rujna 1871. zbog stalnog odgađanja sabora, narodna 
stranka izda proglas na narod, da se ne može na¬ 
godba smatrati pravovaljanom, jer je sklopljena 
bez sudjelovanja većeg dijela hrvatskog naroda. 

8. listopada 1871. kralj daje Vojnoj Krajini upravu 
sličnu kao u Hrvatskoj. 

8. listopada 1871. digao je bunu u jednom dijelu ogu¬ 
linske regimente oko Plaškog i Rakovice dr. Eugen 
Kvaternik sa Vjekoslavom Bachom i Antom Raki- 
jašem, proglasivši Hrvatsku nezavisnom državom. 
Oko sebe skupio je priličan broj ustaša, koji su 
bili slabo opremljeni. Da suzbiju ovaj ustanak, 
poslani su sa strane vlasti jaki odredi vojske. 

11. listopada 1871. bio je Kvaternik sa svojim drugo¬ 
vima iz zasjede ubijen. On je pao za ideal ostvarenja 
slobodne i nezavisne države Hrvatske. Ovaj ustanak 
upotrijebio je ugarski ministar predsjednik An- 
drassy u korist dualizma. 

1872. u siječnju raspusti kralj hrvatski sabor i mjesto 
Bedekovića imenuje za banskog namjesnika Antuna 
Vakanovića, koji je imao provesti nove izbore. 
Unatoč nasilja, pobijedi na izborima narodna stranka, 
ali je Vakanović izigra na saboru, pozvavši viriliste 

gotovo sve same unioniste i tako ona ostade ondje 
u manjini. 

Napokon dođe do kompromisa između narodne i 
unionistiČke stranke i u regnikolarnu deputaciju 
izabraše po 6-ricu iz svake stranke, predloživši 
podjednako brojnoj mađarskoj deputaciji svoj 
nuncij, u kome traže: da bana imenuje kralj, bez 
prijedloga i protupotpisa ugarskog ministra-pređ- 
sjednika i neka mu se dade naslov »zemaljski 
ministar Dalmacije, Hrvatske i Slavonije«. Hrvatska 
ima upravljati samostalno svojim financijama i 
državnim dobrom, plaćajući zajedničkoj ugarskoj 
državnoj blagajni redovite svote za zajedničke po¬ 
slove. Budući da mađarska deputacija nije htjela 
pristati na ove zahtjeve, neki članovi hrvatske de¬ 
putacije odu, pa se preostali nagode s njome tako, 
da je Hrvatska dobila za pokriće svojih autonomnih 
troškova 45% svojih prihoda i zajamčeno joj je, 
da se hrvatski sabor ima sazvati za 3 mjeseca 
od dana raspusta. 

1873. većinom glasova hrvatski sabor prihvati ovu revi¬ 
diranu nagodbu, koja dobi kraljevu sankciju. 

8 . rujna 1873. razvojačena je hrvatska i slavonska Krajina. 

1873.—1880. ban Ivan Mažuranić (»ban-pučanin«), koji je 
Hrvatsku učinio modernom državom. 

1873. »narodna stranka« prima u svoju sredinu jedan 
dio unionista i za banovanja Mažuranića, ona je 
vladajuća stranka. 

1874. sankcioniran je zakon, po kome će banu i odjel- 
nim predstojnicima suditi » kraljevski sud«, u kome 
su članovi izabrani od sabora, nadalje zakon o pre¬ 
uređenju stola sedmorice, o sudačkoj vlasti i o 
ustrojstvu pučkih i učiteljskih škola. 

19. listopada 1874. otvoreno je hrvatsko sveučilište, a 
29. studenog »Matica Ilirska« mijenja ime u »Ma¬ 
tica Hrvatska«. 

1875. politička uprava u Hrvatskoj bude odijeljena sa - 
sma od sudstva; nadalje je sankcioniran zakon o 
slobodi tiska. 

1875. pod utjecajem boravka cara Franje Josipa I. u 
Dalmaciji, digoše Hrvati u Hercegovini ustanak, pod 
vodstvom župnika don Ivana Musića, zbog nemilo¬ 
srdnog pobiranja poreza i nesređenih agrlarnih 
prilika. Ustanak se proširi i na Bosnu, odakle je 
mnogo kršćanskog naroda pobjeglo u Slavoniju i 
Hrvatsku. Svi pokušaji evropske diplomacije, da se 
ove bune uguše, ostadoše bez uspjeha. 

1876. Fran Folnegović uspješno širi »stranku prava* 
na temelju Starčevićevog programa. 

1878. po odobrenju berlinskog kongresa zaposjeđne 
Austrija Bosnu i Hercegovinu. Nakon žestokih 
okršaja, okupira barun Josip Filipović Bosnu, a 
istodobno provali general Jovanović u Hercegovinu 
i uđe u Mostar. Tek nešto kasnije bude uhvaćen 
vođa muslimanskih ustaša Hadži Lojo, koji je u 
Sarajevu proglasio narodnu vladu. 

1878 .—1918. austrijska uprava u Bosni i Hercegovini. 

6. listopada 1878. hrvatski sabor upravi kralju adresu, 
u kojoj ga zamoli, da se netom okupirane zemlje 
Bosna i Hercegovina u svom ustrojstvu malo po 
malo tako urede, kako bi se s vremenom mogle 
pripojiti kraljevinama Hrvatskoj, Slavoniji i Dal¬ 
maciji. Pod utjecajem Mađara, kralj je odgovorio 
saboru, da je prekoračio svoju djelatnost govoreći 
o Bosni i Hercegovini. 

14. listopada 1878. drži Ante Starčević u saboru svoj 

veliki programatski govor i time se obnavlja ponovo 
»stranka prava«, kojoj uspije zatalasati sve narodne 
slojeve (u Sušaku stranački list »Sloboda«, a kasnije 
u Zagrebu »Hrvatska«.). 

1. siječnja 1879. uređena je zemaljska vlada za Bosnu i 
Hercegovinu u Sarajevu. 

1880. podnese Mažuranić demisiju izjavivši, da ne može 
ostati na banskoj stolici, ako se Krajina ne sjedini 
odmah sa Hrvatskom i ako se financijalna nagodba 
ne riješi u korist hrvatskog stajališta. Naravno da 
su Mađari jedva to dočekali i demisija bude 
primljena. 

1880.—1883. ban grof Ladislav Pejačević (»ban-kavalir«). 

1880. kada su Mađari počeli s& mađarizacijom kod 
financijskih ureda u Hrvatskoj (»Davidova škola«), 
istupi Mato Mrazović sa 22 zastupnika iz narodne 
stranke i osnuje » neodvisnu narodnu stranku« (gla¬ 
silo »Obzor«). 

9. studenog 1880. strada Zagreb od velikog potresa. 

15. srpnja 1881. dokinuo je kralj posebnim manifestom 

Krajinu i odredio njeno sjedinjenje s Hrvatskom, 
koje je proveo ban Pejačević. 

1882. u splitskoj općini srušila je narodna stranka auto- 
nomaše. 

1883. po naredbi mađarskog ministra, snimi financijski 
ravnatelj David na financijskim zgradama u Za¬ 
grebu hrvatske nađpise i postavi mjesto njih grbove 
s mađarskim i hrvatskim nadpisima. Nato Zagrepčani 
poskidaju te nadpise. 

Povodom tih događaja, u Zagorju i u bivšoj ban¬ 
skoj Krajini bukmiše nemiri. 

Pr. Antoljak: Pregled hrv. povijesti 

Kada je ban uzaludno intervenirao protiv protu¬ 
zakonitog čina Davidovog u Beču, dade ostavku, 
a Hrvatska i Slavonija dobiše za komesara gene¬ 
rala Hermana Ramberga, koji uz vojnu silu uspo¬ 
stavi dvojezične grbove, mjesto kojih ubrzo budu 
postavljeni » nijemi grbovi « t. j. bez svakog nadpisa, 
dok su izvan Zagreba ostali i dalje grbovi sa hr¬ 
vatskim nadpisima. 

Otada jača sve više u narodu »stranka prava«. 

1. prosinca 1883. kralj povrati Hrvatskoj ustav i za bana 
postavi grofa Dragutina Khuen-Hedervarga, rođaka 
mađarskog ministra-predsjednika Kolomana liše. 

1883 . _1903. ban grof Dragutin Khuen-Hedervary, koji si 

je uzeo za zadaću, da siri mađarsku državnu ideju 
u Hrvatskoj t. j. da su Hrvatska i Ugarska jedno. 
Ovo je odmah izjavio i na saboru, gdje je narodnu 
stranku podvrgao pod svoje vodstvo, a pooštrenjem 
saborskog poslovnika isključi neke zastupnike 
stranke prava iz saborskih sjednica. 

Da svoju namisao ostvari, služio se je nasilnim 
sredstvima. 

1884. unatoč pritiska na izbornike, kod prvih izbora 
dobije opozicija 41 mandat (25 pravaši). Nato 
Khuen pooštri saborski poslovnik, po kome pred¬ 
sjednik sabora dobi apsolutnu diskrecionu vlast nad 
zastupnicima (sa 60 sjednica može se zastupnik 
isključiti) i uvede se klotura t. j. zaključak debate 
poslije tri dana, na prijedlog desetorice zastupnika. 
I tisak je prignječio privremenim obustavljanjem 
porotnog suda. 

1884. dalmatinski sabor stvori zaključak o uvođenju hr * 
vatskog jezika kao službenog za čitavu upravu. 

1885. dao je Khuen-Hćdervary odpremiti iz hrvatskog ze¬ 
maljskog arhiva spise bivših hrvatskih samostana, 
dokinutih za Josipa II. i s imanja Zrinskih i Fran- 
kopana u budimski državni arhiv, iz kojeg ih je 
g. 1849. donio Kukuljević u Zagreb. 

Stranka prava preko Grge Tuškana stavi prijedlog 
u saboru, da se radi toga stavi bana pod optužbu . 
Kada je Khuen izjavio u saboru, da sumnja da li 
je to bio pošten posjed, bude tvorno napadnut. 
Nato bude šest zastupnika stranke prava isključeno 
sa 60 sjednica sabora i trojica od njih (David 
Starčević, Josip Gržanić i Grga Tuškan) osuđeni na 
tamnicu. 

1886. sankcioniran je zakon o reorganizaciji županija i 
kotara. 

1887. sankcioniran je zakon o nadzoru srednjih i pučkih 
škola, a 

1888. zakon o novom izbornom redu (prihvaćen od hrvat¬ 
skog sabora), kojim je snižen broj izbornih kotara 
na 90 (bez Rijeke 88) i povišen census kod izbornika, 
a umanjen broj virilista (45). 

1888. sankcioniran je zakon o preustrojstvu pučke škole, 
po komu bi omogućeno u Hrvatskoj i Slavoniji 
podizanje mađarskih pučkih škola. 

1889. produžena je ugarsko-hrvatska financijalna na¬ 
godba na deset godina, uz sniženje tangente na 
44%. 

1891. otvorena gospodarska izložba u Zagrebu. 

1894. zakonom se uvede u realne gimnazije mađarski 
jezik kao obligatan predmet. Mađarizacija u Hr¬ 
vatskoj i Slavoniji je u punom toku. 

1894. ujedinjena opozicija izdaje » program hrvatskih 
oporbenih stranaka« uperen protiv Khuena, u 
kome obećaje, da će se zauzeti, da se cijeli hrvatski 
narod ujedini i da se Hrvatska uredi kao pravna 
država, ustavno i slobodno. 

14. listopada 1895. svečano je otvoreno hrvatsko kaza¬ 
lište u Zagrebu u prisustvu kralja Franje Josipa I. 

16. listopada 1895. spaljena je, za vrijeme kraljevog bo¬ 
ravka, na Jelačićevom trgu od sveučilištnih đaka 
mađarska zastava, u znak protesta protiv brojnih 
izvješenih mađarskih zastava u Zagrebu. Nato su 
sveučilištarci bili relegirani sa sveučilišta i zatvoreni. 

1895. Ante Starčević osniva » Klub čiste stranke prava«. 

28. veljače 1896. umro je dr. Ante Starčević, otac domo¬ 
vine i vođa hrvatske stranke prava. 

1897. sklopljena je izborna koalicija između hrvatske 
stranke prava i neodvisne narodne stranke. 

1902. stranka prava i neodvisna narodna stranka sje¬ 
dinjuju se u neodvisnu stranku, pod imenom 
»Hrvatska opozicija«. 

1903. u Zagrebu, Zagorju, Podravini, Primorju i Gorskom 
* kotaru buknuše veliki nemiri, radi mađarskog nad- 

pisa na zgradi željezničkog prometnog upravitelj- 
stva u Zagrebu. Zbog mađarske zastave nastade 
krvavi sukob u Zaprešiću. 

Khuen doduše uguši nemire vojničkom silom, 
tamnicom i krvlju, ali već 

23. lipnja 1903. bude imenovan ugarskim ministrom-pređ- 
sjednikom i ostavi Zagreb i banstvo, na veliko 
veselje Hrvata, koje je »usrećivao« dvadeset godina 
svojom vladavinom. 

1903._1907. ban dr. Teodor gro! Pejačević, sin »bana- 

kavalira«. On je očistio zemlju od Khuenovih ljudi. 

J904, osnovana » hrvatska pučka seljačka stranka « s 
organom » Dom «. 

3. listopada 1905. na sastanku na Rijeci, hrvatski posla¬ 
nici (40) iz Hrvatske, Dalmacije i Istre stvoriše 
»riječku rezoluciju«, koja je postala osnov buduće 
hrvatske politike. Hrvatski narod se je time stavio 
na stranu Ugarske, da mu »bude obezbjeđen samo¬ 
stalni politički, kulturni, financijski i opći gospo¬ 
darstveni opstanak i napredak.« 

1906. » narodna stranka« (zapravo mađarska) ostade na 
izborima u manjini, jer je većinu dobila opozicija, 
koja uđe u vladu. 

1907. sankcioniran je zakon za zaštitu slobode izbora, 
zatim zakon o nazivima općina i prebivališta u 
Hrvatskoj i Slavoniji i uvedena je sloboda tiska. 

1907. predložio je ministar Franjo Kossuth u zajedni¬ 
čkom saboru zakonsku osnovu »o željezničarskoj 
pragmatici«, po kojoj bi se uveo mađarski jezik 
kao službeni i na- hrvatskim prugama. 

Hrvatski zastupnici se bore protiv ove pragmatike 
opstrukcijom. 

1907. —1908. ban Aleksandar Rakodczay, koji željezničar¬ 

sku pragmatiku prihvati kao gotov čin. Kada ga 
hrvatski sabor htjede radi toga staviti pod op¬ 
tužbu, bude raspušten. 

1908. —1910. ban barun Pavao Ra u eli, sin Levina, koji 

je proveo nove izbore, a nije dobio nijednog man¬ 
data, već sve opozicija. Nato sabor, nakon kratkog 
sastanka, bude odgođen na neizvjesno vrijeme. 

Dr. Antoljak: Pregled hrv. povijesti 


11 A 




166 


VI. DOBA (1868.—1918.) 


1908. proglasi car Franjo Josip aneksiju Bosne i Herce¬ 
govine Austro-Ugarskoj. 

1910.—1912. ban dr. Nikola TomaSić. 

1910. Bosna i Hercegovina dobiše svoj posebni ustav kao 
i sabor, podijeljen po vjeroispovijestima. 

1910. sankcioniran je zakon o » izbornoj reformi u Hr- 
vatskoj «. Njime je broj izbornika sniženjem 
censusa povećan od 50.000 na 190.000. 

1912.—1913. ban i komesar Slavko Čuvaj, Khuenov čo¬ 
vjek, koji vlada bez sabora, a ne provodi izbore, 
jer je koalicija sklopila izborni savez sa Staiče- 
vićevom strankom. Ubrzo je morao odstupiti. 

1912. fuzioniraše se sve pravaške frakcije u jedinstvenu 
»stranku prava«. 

1913 . _1917. ban barun Ivan Skerlecz. 

1913. mađarska vlada povukla je Kossuthovu željezni¬ 
čarsku pragmatiku i podnijela novu, u kojoj je 
izostala odredba o jeziku. 

28. lipnja 1914. ubijeni su u Sarajevu nadvojvoda Franjo 
Ferdinand i supruga mu Sofija. To je bio povod 
ratu između Austrije i Srbije. 

1914 — 1918. svjetski rat, u kome je hrvatski narod pri¬ 
donio velike žrtve u krvi i novcu. 

1916. -1918. Karlo IV., unuk Karla Ljudevita, brata 

Franje Josipa. 

1917. -1918. ban Antun pl. Mihalović. 

VII. doba (1918.—1941.) 

29. listopada 1918. Nakon sloma austro-ugarske monar¬ 
hije, hrvatski državni sabor jednoglasno je po¬ 
ništio ugarsko-hrvatsku nagodbu, te je Dalmaciju, 
Hrvatsku, Slavoniju sa Rijekom proglasio posve 
nezavisnom državom prema Austriji i Ugarskoj, 
s kojima su ove prekinule sve veze. 

Tim časom prestala je vlast Habsburgovaca i krune 
sv. Stjepana nad hrvatskim zemljama i prešla u 
ruke » narodnog vijeća «, koje imenuje vladu za 
Hrvatsku i Slavoniju. 

2. studenog 1918. sklopila je Auslro-Ugarska primirje 

s vladama saveznih država, a Italija je odmah za¬ 
posjela zemlje, koje su joj zajamčene londonskim 
paklom, našto je »narodno vijeće« protestiralo kod 
nje i ostalih država. Malo zatim okupiraše Talijani 
i Rijeku. 

1918. Starčevićanci izdaju u Zagrebu list » Hrvatska 
Država « mjesto zabranjenog »Hrvata«. 

1918—1941. Karađorđevići. 

1918.-1921. Petar I. Karađorđević. 

5. prosinca 1918. oveći broj hrvatskh vojnika na Jela- 
čićevom trgu prosvjedovao je protiv stvaranja 
»kraljevine Srba, Hrvata i Slovenaca«. Ova se je 
demonstracija završila u krvi, a »narodno vijeće« 
nato raspusti hrvatsku vojsku. 

24. prosinca 1918. dobrovoljne hrvatske čete okupiraše 
Međumurje. 

3. veljače 1919. Stjepan Radić na velikoj skupštini svoje 

stranke u Zagrebu, traži u ime 4/5 hrvatskog naroda 
hrvatsku republiku i hrvatsku konstituantu, a 

nešto kasnije ustade protiv nasilja srpske vojske 
u Hrvatskoj. Nato bude Radić zatvoren sa tri za¬ 
stupnika stranke prava, koja je upozoravala ino¬ 
zemstvo na političke prilike u Hrvatskoj i 

29. veljače 1919. protestirala protiv sastava »narodnog 
vijeća«, kome nije priznala pravo, da stvara za¬ 
ključke obvezatne za hrvatski narod. 

Početkom svibnja 1919. »Hrvatska seljačka pučka stranka« 
pošalje izjavu sa 157.669 podpisa na mirovni kon¬ 
gres u Pariz američkom predsjedniku Wilsonu, u 
kojoj se izjavljuju podpisnici za hrvatsku seljačku 
republiku i saziv posebne hrvatske konstituante. Sve 
je to bilo uzalud, jer se nitko nije zauzeo za 
Hrvate, a beogradska vlada nastavila je sa nasiljima. 
Malo kasnije izdade beogradska vlada odredbu, da 
se kod izmjene krune u dinar uvede relacija: 1 Dinar 
vrijedi 4 krune. Time su Hrvati opet silno štetovali 
u korist Beograda. 

12. studenog 1920. sklopljen je ugovor između Italije i 
Jugoslavije, po. kome se Talijani zadovoljiše Za¬ 
drom i Lastovom, ali su zato dobili Istru i u 
dalmatinskim gradovima široke koncesije. 

7. prosinca 1920. prozove se Rađićeva stranka »Hrvatska 
Republikanska Seljačka Stranka«. 

12. prosinca 1920. ne dođoše u Beograd na sastanak kon¬ 
stituante, nakon provedenih izbora, zastupnici Hr¬ 
vatske Republikanske Seljačke Stranke i Hrvatske 
Stranke Prava, da ne moraju položiti zakletvu 
kralju i novom kraljevstvu. 

28. lipnja 1921. »krnja« konstituanta u Beogradu, bez 
sudjelovanja Hrvata, proglasila je centralistički vi- 
dovdanski ustav (banska čast je ukinuta i uvedeno 
pokrajinsko namjesništvo). Borba protiv centralizma 

u Hrvatskoj pod vodstvom Radića je silno jaka, 
što se opaža na izborima slijedećih godina. 

1921—1934. Aleksandar I., sin Petra I. 

1922. hrvatski narod trpi teške progone (>Orjuna«), 
raspuštaju se društva » Hrvatski Sokol«, »Hrvatska 
Žena« i » Katarina Zrinska«, progone se opozicione 
novine i odpuštaju činovnici (profesori, učitelji). 

1923. na izborima Stjepan Radić iskače kao vođa cjelo¬ 
kupne hrvatske opozicije i svi hrvatski krajevi 
izjaviše se protiv vidovđanskog ustava i centra¬ 
lizma. 

15. veljače 1924. ukida se pokrajinska vlada u Zagrebu, 
mjesto koje će odsada uredovati 4 oblasti. 

1925. na izborima složi se Hrvatska Republikanska Se¬ 
ljačka Stranka sa Hrvatskom Zajednicom i dobi 
veliki broj glasova. Nakon izbora udruže se obje 
stranke u » Hrvatski seljački klub«. Poslije toga 
ulazi Stjepan Radić u vladu. 

23. siječnja 1927. izabran je Poglavnik dr. Ante Pavelić 
za zastupnika grada Zagreba, te je u narodnoj 
skupštini u Beogradu odlučno branio interese 
hrvatskog naroda. 

20. lipnja 1928. srpski radikalni poslanik Puniša Račić 
ubija u narodnoj skupštini u Beogradu Pavla Radića 
i dra Gjuru Basaričeka, a teško rani Stjepana Ra¬ 
dića, koji uskoro podlegne od zadobivenih rana. 

6. siječnja 1929. kralj Aleksandar ukida vidovdanski 

ustav i uvede diktaturu. 

7. siječnja 1929. Poglavnik dr. Ante Pavelić osniva 

»Ustaški pokret« za oslobođenje i nezavisnost 
Hrvatske i ubrzo odlazi iz zemlje u inozemstvo, 

gdje organizira pokret i izdaje brojne knjige, bro¬ 
šure, novine i letke. 

3. listopada 1929. država dobiva ime »Jugoslavija«. 

1931. umoren je u Zagrebu po srpskim vlastima hrvatski 
naučenjak i historičar dr. Milan Šufflag, a obješeni 
su ustaše Marko Hranilović i Matija Soldin. 

3. rujna 1931. proglašen je novi ustav, a sedam dana 
kasnije novi izborni zakon s javnim pravom glasa. 

1932. »lički ustanak«, koji je krvavo ugušen. 

9. listopada 1934. ubijen je Aleksandar I. u Marseillu. 

1934. _1941. Petar II., sin Aleksandra I., za koga vlada 

regentsko vijeće. 

1935. provedeni su glasoviti Jeftićevi izbori, u kojima je 
»po službenim podatcima « dobila opozicija 1,076.345 
glasova, a Jeftić 1,738.390. 

1935. »sibinjske žrtve«. 

16. travnja 1936. krvoproliće u Kerestincu. 

1937. »senjske žrtve«. 

1938. provedeni su Stojadinovićevi izbori, koji su izvršeni 
pod terorom i donijeli su vladi » uobičajenu 
službenu većinu«. 

26. kolovoza 1939. osnovana je Banovina Hrvatska, koja 

je imala sličnu autonomiju, kao što ju je imala 
Hrvatska od g. 1868. 

25. ožujka 1941. Jugoslavija obnavlja ugovor s Njemačkom 
i sklapa pakt o nenapadanju. 

27. ožujka 1941. vojničkom pobunom nekolicine srpskih 

časnika pod vodstvom generala Simovića, kralj 
Petar II. proglašen je punoljetnim, a regentsko 
vijeće odstranjeno. 

6. travnja 1941. Njemačka je navijestila Jugoslaviji rat, 
koji je doveo do sloma i rasapa te države. 

8. travnja 1941. pobuna hrvatskih vojnika u Bjelovaru. 

10. travnja 1941. stvorena je Nezavisna Država Hrvatska, 
koja obuhvaća narodnosno i povjesno područje hr¬ 
vatskog naroda. 

15. travnja 1941. stiže u Zagreb Poglavnik dr. Ante Pa- 
Pavelić, koji je brzojavno zamolio kancelara i vođu 
Njemačkog Reicha Adolfa Hitlera te predsjednika 
talijanske vlade Benita Mussolinija, da priznaju 
novu hrvatsku državu, što su istoga dana i učinili. 
Ujedno je Poglavnik imenovao i prvu hrvatsku 
državnu vladu. 

1941. — Poglavnik dr. Ante Pavelić. 

15. svibnja i941. zakonskom odredbom Poglavnika dra 
Ante Pavelića proglašeno je, da suverenitet Neza¬ 
visne Države Hrvatske predstavlja kruna kralja 
Zvonimira. 

27. siječnja 1942. Poglavnik je zakonskom odredbom 
uspostavio Hrvatski državni sabor. 

HRVATSKI VLADARI 


I 


Hrvatski vladari 

Knezovi Primorske Hrvatske. 


II. pol. VII. st. Porga 
II. pol. VIII. st. Višeslav 
o. 810.— 821. Borna 
821.—o. 835. Vladislav 
o. 835.—o. 846. Mislav 
o. 845.—o. 864. Trpimir 
o. 864.— 876. Domagoj 


876.— 878. Domagojevi 

sinovi nepo¬ 
znatog imena 

878. — 879. Zdeslav 

879. —o. 892. Branimir 
o. 892.—o. 900. Muncimir 
o. 900—o. 910. Petar 

o. 910.—924. (925.). Tomislav 


Knezovi Posavske Hrvatske. 


791.—o. 810. Vojomir 
o, 810.— 823. Ljudevit 


829.— 838. Ratimir 

880.—o. 897. Braslav 


Kraljevi narodne dinastije« 


924.(925.).—o. 928. Tomislav 
o. 928.—o. 935. Trpimir II. 
o 935.— 945. Krešimir I. 
945.— 949. Miroslav 
949.— 969. Mihajlo 

Krešimir II. st. 
969.— 997. Stjepan 
Držislav 

997.— 1000. Svetoslav- 
Suronja 

1000.—o. 1035. Krešimir III. 


1000.—o. 1020. Gojslav 
o. 1035.— 1058. Stjepan I. 

1058.— 1074. Petar 

Krešimir 

1074^— 1089. Dmitar 
Zvonimir 
1089.—1091. Stjepan II. 
1093.— 1097. Petar (u Sla¬ 
voniji kralj Almoš 
Arpadović 1091. do 
1095.). 


Dr. Antoljak: Pregled hrv. povijesti 

II 


HRVATSKI VLADARI 


Arpađovići. 


1102.—1116. Koloman 
1116.—1131. Stjepan III. (II.) 
1131.—1141. Bela I. (II.) 
1141.—1162. Gejza I. (II.) 

1162. Stjepan IV. (III.) 

1162. —1163. Ladislav I. (II.) 

1163. Stjepan V. (IV.) 

1163. —1172. Stjepan IV. (III.) 


1172.—1196. Bela II. (III.) 
1196.—1204. Emerik 

1204. —1205. Ladislav II. (III.) 

1205. —1235. Andrija I. (II.) 
1235.—1270. Bela III. (IV.) 
1270.—1272. Stjepan VI. (V.) 
1272.-1290. Ladislav III. (IV.) 
1290.—1301. Andrija II. (III.) 


Anžuvinci. 


1301.—1342. Karlo I. 
1342.—1382. Ludovik I. 
1382.—1385. Marija 


1385. —1386. Karlo II. Drački 

1386. —1395. Marija 

1386.—1409. Ladislav Napuij- 
ski (nuzkralj) 


Iz raznih kuća. 


1387.—1437. Žigmund Luk- 
semburgovac 
1438.-1439. Albert 


Habsburgovac 
1440.-1444. Vladislav I. 

Jagelović 

1444—1457. Ladislav IV. (V.) 

Habsburgovac 


1458.—1490. Matijaš I. Korvin- 
Hunyady 

1490.—1516. Vladislav II. 

Jagelović 

1516.—1526. Ludovik II. 

Jagelović 


Hahsburgovci. 


1527.—1564. Ferdinand I. 

(nuzkralj Ivan 
Zapolja 1527.— 
1540.) 


1564.—1576. Maksimilijan II. 
1576.—1608. Rudolf II. 
1608.-1619. Matijaš II. 
1619.—1637. Ferdinand II. 


HRVATSKI VLADARI 


III 


1637.—1657. Ferdinand III. 1711.-1740. Karlo III. 

1057 .—1705. Leopold I. 1740.—1780. Marija Terezija 

1705.—1711. Josip I. 

Habsburg-Lotaringovci. 

1780.—1790. Josip II. 

1790.—1792. Leopold IL 
1792.—1835. Franjo I. 


1835.—1848. Ferdinand V. 
1848.—1916. Franjo Josip I. 
1916.—1918. Karlo IV. 







IV 


BOSANSKI VLA&ARI 


Vladari bosanske Hrvatske 

Banovi. 


1154.—1163. Borić 
1180.—1203. Kulin 
1204—1233. (t 1236.) Stjepan 
1233.—1249. Matej Ninoslav 
1240. i 1255.—1287. Prijezda 1. 
o. 1290. Prijezda II. 
s bratom Stjepanom 


1290.—1302. (t 1310.) Stjepan I. 
1322.—1353. Stjepan II. (Sti- 
poŠ) Kotromanić 
1353.-1377. Stjepan Tvrdko I. 

(o. 1374. s bratom 
Vukom) 


Kraljevi. 


1377.—1391. Stjepan Tvrdko I. 
1391.-1395. Stjepan Dabiša 
1395.—1398. Jelena 
1398.—1404. Stjepan Ostoja 
1404.-1409. Stjepan 

Tvrdko II. 

1409.-—1418. Stjepan Ostoja 


1418.—1421. Stjepan Ostojić 
1421.—1443. Stjepan 

Tvrdko II. 

1443.—1461. Stjepan Tomaš 
1461.—1463. Stjepan 

TomaŠević 

Izvadak iz našeg nakladnog popisa knjiga: 


POVIJEST, VJEKOPISI I ARHEOLOGIJA: 

Kuna 


ANT0LJAK Dr. STJ.: Pregled hrvatske povijesti (br. 2988) 
BUčAR Dr. F.: Povijest deformacije i protureforniacije u 
Međumurju i susjednoj Hrvatskoj (br. 1482) 

DEžELIć GJ. ST.: Sveti Karlo Veliki i Hrvati (br. 832) 
DEŽELIĆ: Lažne srpske zemlje (br. 831) 

DURUY VICT0R: Povijest Grčke (br. 833) 
GINDELY-KLAIć: Povjesnica staroga vijeka (br. 834) 

GRžETIć Dr. N.: 0 vjeri starih SlovjenaPrema pravjeri Arijaca 
i Prasemita (Mithologia comparativa Slavorum) I. dio 
(br. 836) 

HERKALOVIć: Vorgeschichte der Occupation Bosniens und 
Herzegovvina (br. 837) 

HORVAT Dr. RUDOLF: Povijest Medjumurja (br. 1544) 
Isto, na finom papini (br. 1544a) 

— Slike iz hrvatske povijesti (br. 1545) 

HRVATSKI GRANIČARI U AUSTR. TERMOPYUMA (br. 838) 

19.50 
6.50 

39— 

63.- 


59.— 

39.— 

59— 

78— 

84— 

JAGIć V.: Starine i njihova znamenovanja (br. 891) 
KARLIć Dr. PETAR: Kraljski Dalmatin (br. 840) 


KASS0WITZ-CVIJIć A.: Vatroslav Lisinski u kolu Ilira 
(br. 841) 

KLAIć: Atlas za Hrv. povj. (br. 5058) 

— Bribirski knezovi (br. 842) 

— Knjižarstvo u Hrvata (br. 843) 

— Kralj Dimitar Svinimir (br. 852) 

— Krčki knezovi Frankopani (br. 844) 

— Lisinski Vatroslav (br. 845) 

— Povijest Hrvata. Sv. I. (br. 846) 

lsto„ vezano 

— Povijest Hrvata. Sv. II. dio I. (br. 848) 

Isto, vezano 

— Povijest Hrvata. Svezak II. dio II. (br. 847) 

Isto, vezano 

— Povijest Hrvata. Svezak II. dio III. (br. 1399) 

Isto, vezano 

— Povijest Hrvata. Svezak III., I. dio (br. 849) 

Isto, vezano 

— Povijest Hrvata. Sv. VI., snopić I. (br. 850) 

Isto, vezano 

— Zagreb (br. 853) 

— život i djela Pavla Rittera Vitezov«ća (br. 1733) 

19.50 

31.50 

21— 

65— 

19.50 

260— 
350— 

59— 

133— 

19.50 

18.50 


Cijene bez obveze 














NAKLADA KNJI2AKEST. KUGLI, ZAGREB, ILICA 30 


KLAIć-šlšIć-HORVAT i dt*.: Posljednji Zrinski i Frankopani 

(br. 884) 

KOHARIć J.: Das Ende des kroatischen National • Konigtums 
(br. 856) 

KORŽINEK: Povjesnica novoga vijeka (br. 857) 
KOSTRENČIĆ: Hrvatska pravna povijest (br. 1264) 

KUHAČ F. š.: Glazbeno nastojanje Gajevih Ilira (br. 858) 
KUKULJEVIć-SAKCINSKI: Slovnik umjetnikah jugoslavenskih. 
Sv. ITT. (br. 867) 

— Slovnik umjetnikah jugoslavenskih. Sv. IV. (br. 1737) 

— Slovnik umjetnikah jugoslavenskih. Sv. V. (br. 1739) 

— Andreas Medulić Scbiavonaf (br. 865) 

— Arkiv za povjesnicu jugoslavensku, knjiga VIII. (br. 860) 
Isto, knjiga XI. 

— Jura regni Croatiae. Dalmatiae & Slavoniae (br. 861) 

— Leben sudslavischer Kiinstler. Heft I. u. II. (br. 862) 

— Leben sudslavischer KLinstler Heft V. (br. 864) 

— Pavao Skalić (br. 868) 

— Zwei Slaven (br. 869) 

KUNIčić: Kumpanija narodni bojni ples 
LASZOVSKI E: Ribnik (br. 870) 

LOPAšić RAD.: Oko kupe i Korane (br. 871) 

LJUBIć prof. SI ME: Opis Juž. slavenskih novaca (br. 872) 
am tikvama 

MACAULAY TL. B.: Odabrani essay-i (br. 873) 
MARCHETTI Dt. M.: Jeanne d’Arc (br. 875) 

MATASOVIć Dr. K: Iz galantnog stoljeća (br. 876a) 

Isto, kartonirano (br. 876) 

MAUROVIć Dr. M.: Opća pravna povijest (br. 1241) 
MILAKOVIĆ JOS.: Tugomir Alaupović (br. 877) 

MILEKIć JOVAN: Pokret bosanskih muslimana (br. 1547) 
ORTNER Dr. STJ.: Povijest Krapine (br. 879) 

PETROVIć STEVO: Hrvatska kr. sveučilišna biblioteka 
(br. 880) 

POLIć ANTE: Ivan Antun barun Vranyczany-Dobrilović 
(br. 881) 

POLIć MARTIN: Parlamentarna Povijest I. dio (br. 882) 

— Parlamentarna Povijest II. dip (br. 883) 

PETR1NJENSIS DR.: Bosnien und das kroatische Staatsrecht 

(br. 886) 

RABAR IV.: Povijest najnovijega vremena (br. 887) 

RAC KOLOMAN: život starih Grka (br. 889) 

RAČKI Dr. ,F.: Slovenski svijet (br. 890) 

RADIĆ STJEPAN: Savremena Europa (br. 893) 

— Moderna kolonizacija i Slaveni (br. 894) 

RAMBAUD: Povijest Rusije (br. 894) 

